Ram Navmi -Hindu Festival | Kathiyawadi Khamir\n‘રામનામ’ અદભુત સંજીવની છે, અમોઘ શસ્ત્ર છે, મહાન શક્તિ છે. માત્ર એકજ વખત ‘રામ’ બોલાઇ જવાય તો પણ અધમનો ઉદ્ધાર થઈ જાય છે. ‘રામ’ ને બદલે ‘મરા…મરા…’ બોલનારો વાલિયો લૂંટારો મહાન કવિ અને રામાયણનો રચયિતા મહર્ષિ વાલ્મીકિ બની ગયો ! સપ્તર્ષિઓએ આ રત્નાકર (વાલિયો લૂંટારા) ને ‘રામનામ’ નો મહિમા સમજાવ્યો અને ઉપદેશ આપ્યો કે તું રામનામનો જપ કર. તેના હ્રદયમાં રામનામની લગની લાગી ગઈ. તેના રોમ રોમમાંથી ‘મરા…મરા…’ નો જપ થઈ રહ્યો હતો. તેના શરીર પર માટાના રાફડા બંધાયા. સંસ્કૃતમાં રાફડાને ‘વાલ્મીક’ કહે છે, તેથી તેમનું નામ વાલ્મીકિ પડ્યું.\nરાવણે ત્રિલોકમાં ત્રાસ ફેલાવ્યો હતો, તે દેવોને પણ અનેક પ્રકારે દુઃખ આપતો હતો તેથી ભગવાન વિષ્ણુએ ‘રામાવતાર’ લઈ આ દૃષ્ટ રાવણનો સંહાર કર્યો હતો.\nરામનવમી આપણો ધાર્મિક તહેવાર છે. લોકો તે દિવસે ઉપવાસ કરે છે. ઉપવાસનો અર્થ એવો છે કે, ‘ઉપ’ એટલે પાસે અને ‘વાસ’ એટલે વસવું અથવા રહેવું.\n‘રામનામ’ ના મંત્રનો મહિમા અવર્ણનીય છે. ધ્રુવજીએ ‘ॐ नमो वासुदेवाय’ મંત્રનો જપ કરતાં પ્રભુનાં દર્શન કર્યા હતા ને પ્રભુની વાણી તેમના અંતરમાં પ્રગટ થઈ હતી. મંત્ર ગમે તે દેવનો હોય પણ સર્વ દેવોને કરેલાં પ્રણામ પ્રભુને જ પહોંચે છે. પરંતુ જપ કરતી વખતે મન પ્રભુમાં જ તન્મય હોવું જોઇએ. ઉચ્ચારણ પણ શુદ્ધ હોવું જોઇએ. વાલ્મીકિ ‘રામ…રામ…’ જપતાં ‘મરા…મરા…’ જપવા લાગ્યા, તો પણ મંત્રસિદ્ધિ થઈ, એ દલીલ વ્રતધારી માટે અસ્થાને છે. વાલ્મીકિનું ‘મરા…મરા…’ એ માનસી જપની પરાકાષ્ઠા હતું, તેમને તો રામનું સર્વવ્યાપી સ્વરૂપ પ્રત્યક્ષ થયું હતું, સાક્ષાત્કાર થયો હતો ! ભક્તિ તે વ્રત કે મહાન પુરુષાર્થનું પ્રતીક છે. અનન્ય ભાવનું વ્રત એ મનુષ્યનો પુરુષાર્થ છે. રામનામ અને રામકથા સૌને ફળ દેનારી છે, તે સુંદર સરોવર સમી છે, જેમાં રામજન્મનું અને રામલીલાનું નિર્મળ નીતર્યું નીર છે, તેમાં નિષ્ઠા અને ભક્તિની શીતળ છાયા છે. અનન્ય ભક્તિ સિવાય માનવીનો અહંકાર ઓગળતો નથી, એ માટે રામનામ અનિવાર્ય છે.\nદશરથ રાજાએ પુત્રેષ્ટિ યજ્ઞ કર્યો. દશરથને ‘પાયસ’ નું દાન આપ્યું. આ ખીરનો પ્રસાદ રાણીઓને આપવાથી તેમને પુત્રો થશે તેમ ઋષ્યશૃંગે જણાવ્યું. પ્રસાદનો અર્ધભાગ કૌશલ્યાને આપ્યો. બાકીના અર્ધા ભાગના બે ભાગ કર્યાને એક કૈકયીને આપ્યો. ત્યારબાદ બાકી રહેલાના બે ભાગ કરી કૌશલ્યા અને કૈકયી દ્વારા સુમિત્રાજીને અપાવ્યા.\nચૈત્ર સુદ નોમના રોજ કૌશલ્યાનીના ઉદરે રામચંદ્રનો જન્મ થયો. કૈકયીએ ભરતને અને સુમિત્રાએ લક્ષ્મણ-શત્રુઘ્નને જન્મ આપ્યો. યોગીઓ જ્યાં રમે છે અને સર્વને રમાડે છે તે રામ. રામનામ લેવાથી ભયંકર અશાંતિ દૂર થાય છે. જીવનમાં જ્યારે ‘રામ’ ભૂલાય છે ત્યારે જ ‘કામ’ આવે છે. આખો દિવસ રામનું નામ લીધા કરો, પણ મન જો બીજે લાગેલું હોય તો એવા નામજપથી ઝાઝો ફાયદો થતો નથી. નામજપની સાથે એકાગ્રતા પણ જોઇએ. આપણે કામકાજ કરવું, પણ રામકાજ ભૂલવું જોઇએ નહિ.\n‘રામનામ’ એ તો રામ કરતાં પણ શ્રેષ્ઠ છે ! શ્રીરામે તો એક અહલ્યાનો જ ઉદ્ધાર કર્યો, જ્યારે તેમનાં નામથી તો કેટલાયની કુબુદ્ધિ રૂપી અહલ્યાનો ઉદ્ધાર થયો. રામે એક પરશુરામના ધનુષ્યનો નાશ કર્યો, જ્યારે તેમનાં નામે તો કેટલાયના અહંકાર રૂપી ધનુષ્યનો નાશ કર્યો, રામનામ જીભ પર રાખો તો હ્રદયમાં અને બહાર બધે પ્રકાશનો તેજપૂંજ ઝળહળી ઊઠશે.\n‘રામ’ શબ્દ કેટલો સરળ છે? એટલો જ એમનો જીવન વ્યવહાર પણ સરળ અને સહજ છે. રામ કૌશલ્યાપુત્ર અને દશરથનંદન છે, પણ સર્વને તે સરખો આનંદ આપે છે. રામનામ નિષ્કામ ભાવે લેવું જોઇએ. કોઇએ કહ્યું છે –\n‘રામનામ’ તો પતિતોનું ઉદ્ધારક છે, એ જ રોગહારક છે, તે ભવતારક છે ! આમ આધિ, વ્યાધિ અને ઉપાધિના ત્રિવિધ તાપને હરાવવાની શક્તિ રામનામ સ્મરણમાં છે.\nચૈત્ર સુદ નવમીના રોજ ભગવાન વિષ્ણુનું સ્વરૂપ શ્રીરામ રૂપે પ્રગટ થયું એટલે આ પરમ પવિત્ર દિવસ ‘રામ નવમી’ તરીકે ઓળખાય છે. શ્રીરામચંદ્રજી દશાનન રાવણનો સંહાર કરવા માટે અને ધર્મની સ્થાપના કરવા માટે અસુરોનો ધ્વંસ કરવા માટે અને સંત મહાત્માઓના રક્ષણાર્થે આ પૃથ્વી પર પ્રાદુર્ભાવ પામ્યા છે.\n(“વ્રત ઉપાસના” પુસ્તક માંથી)


શ્રેયસ ઐયરે વિરાટ કોહલીને મસાલા ઢોંસા મોકલાવ્યા - Western Times News\nશ્રેયસ ઐયરે વિરાટ કોહલીને મસાલા ઢોંસા મોકલાવ્યા\nJuly 10, 2020 Dy.Editor Western Times\nકેપ્ટન વિરાટ કોહલીએ બિરયાની મોકલાવી-૫૦૦ મીટરના અંતરે જ રહેતા બન્ને ખેલાડીએ સોશિયલ ડિસ્ટન્શિંગનું પાલન કરતા એક બીજાની સરભરા કરી\nનવી દિલ્હી, ભારતીય ક્રિકેટ ટીમનો કેપ્ટન વિરાટ કોહલી કોરોના વાયરસને કારણે લાંબા સમયથી મુંબઇમાં તેની માતાથી દૂર છે. આ સ્થિતિમાં તાજેતરમાં જ તેને ક્રિકેટરની માતાના હાથનું ભોજન લેવાની તક મળી હતી. વળી, તેણે તેના બદલામાં તેના હાથથી બનેલી બિરયાનીની ગિફ્ટ મોકલી હતી.\nહકીકતમાં વિરાટની કપ્તાની હેઠળ રમી રહેલો મુંબઇનો આક્રમક બેટ્‌સમેન શ્રેયસ ઐયર તેના ફ્લેટથી થોડે દૂર જ રહે છે. શ્રેયસ જ તેની માતાના હાથે બનેલો મસાલા ઢોંસા વિરાટ માટે લઇ ગયો હતો. વિરાટે ઇન્સ્ટાગ્રામ પર આ ‘પડોશી’ની પ્રશંસા કરી હતી. વિરાટે ઈન્સ્ટાગ્રામ પર પોતાની અને શ્રેયસની એક તસવીર પોસ્ટ કરી છે, જેમાં બંનેએ માસ્ક પહેરેલા છે. વિરાટે કેપ્શનમાં લખ્યું છે, ‘અમારાથી ૫૦૦ મીટર દૂર રહેતા આ પ્રકારના પડોશીએ અમને ઘરે બનાવેલા નીર ઢોંસા આપ્યા અને અમારા ચહેરા પર સ્મિત લાવી દીધું.\nતમારી માતાનો ઘણો આભાર, કારણ કે અમે લાંબા સમયથી આવા સ્વાદિષ્ટ ઢોંસા ખાધા નથી. આશા છે કે તમે પણ મશરૂમ બિરયાની મજા માણી હશે, જે બદલામાં અમે આપી હતી. આ સાથે વિરાટે ચેતવણીની નોંધ પણ લખી છે, જેમાં તેણે કહ્યું છે કે આ સંપૂર્ણપણે એક નવો ફોટો છે, જેમાં સામાજિક અંતરના ધોરણોનું સંપૂર્ણપણે પાલન કરવામાં આવ્યું છે. શ્રેયસે પણ વિરાટની પોસ્ટ પર પણ જવાબ આપ્યો અને લખ્યું હતું કે ‘મને બિરયાની ખૂબ પસંદ આવી.\nPrevious હેપ્પી બર્થ-ડે : ૩૯ વર્ષનો થયો મહેન્દ્ર સિંહ ધોની\nNext પાકિસ્તાનની ટીમને સ્પોન્સર કરવા નથી કોઈ તૈયાર


PM મોદીએ ભારત-અમેરિકા બિઝનેસ કાઉન્સિલની બેઠકને સંબોધી | pm narendra modi addresses the 40th agm of us india business council - Sambhaav News\nવોશિંગટનઃ હાલ પ્રધાનમંત્રી નરેન્દ્ર મોદી અમેરિકાના પ્રવાસે છે. તેઓએ આજે ભારત-અમેરિકા બિઝનેસ કાઉન્સિંલની 40મી વાર્ષિક બેઠકને સંબોધિત કરી છે. તેમણે જણાવ્યું છે કે હાલની પરિસ્થિતિને જોતા દુનિયાભરમાં આર્થિક પરિસ્થિતિ બનળી થઇ ગઇ છે. ત્યારે વિકાસ માટે દુનિયાને નવા એન્જિનની જરૂર છે.\nપીએમએ જણાવ્યું છે કે જો વિકાસ માટે લોકતંત્ર રૂપી એન્જીન ઉપયોગમાં લાવવામાં આવે તો ગ્રોથ નિશ્ચિત છે. ભારતે વૈશ્વિક વિકાસમાં પોતાનું યોગદાન આપતું રહેશે. ભારતને અમેરિકા પાસેથી શિખવાની જરૂરઃ રોકાણના ઉદ્દેશ્યને ધ્યાનમાં રાખીને પ્રધાનમંત્રીએ જણાવ્યું છે કે ભારત વિશાળ અને વિકસીત બજારની રીતે તૈયાર થઇ રહ્યું છે. ત્યારે અહીં તે સિવાય પણ અન્ય ઘણી વસ્તુઓ છે. બજાર સિવાય ભારતમાં વૈજ્ઞાનિક અને પ્રબંધકીય ગુણ પણ છે. તેમણે જણાવ્યું કે ભારતે અમેરીકા પાસેથી ઘણું શીખવાની જરૂર છે. અમેરિકાનો ભૂતકાળ જેટલો સારો હતો, ભવિષ્ય પણ તેટલું જ રોમાંચક હશે.\nબે વર્ષમાં મજબુત થઇ અર્થવ્યવસ્થાઃ સરકારના બે વર્ષ પૂરા થવા પર પીએમ મોદીએ જણાવ્યું છે કે બે વર્ષની અંદર સરકારે ઘણા પરિવર્તનો લાવ્યાં છે. સાથે જ દેશની આર્થિક સ્થિતિ પણ મજબુત બનાવી છે. આ ઉપરાંત જીડીપી, ફોરેન એક્સચેન્જ અને રોકાણમાં પણ વધારો જોવા મળ્યો છે. જનધન યોજનાની પ્રસંશા કરતા તેમણે જણાવ્યું છે કે આનાથી ગરીબ વર્ગ પણ ઇલેક્ટ્રોનિક પેમેન્ટ કરવા માટે સક્ષમ બન્યું છે.


ઘરબેઠા થઈ શકશે ખરીદી/ બાઈક ખરીદવાના મૂડમાં છો તો તમારા માટે છે ઉત્તમ તક, 10 હજાર રૂપિયા સુધી મળી રહ્યું છે ડિસ્કાઉન્ટ - GSTV\nજો તમે તમારા માટે એક સારા વ્હિકલની શોધમાં છો તો તમારી પાસે શાનદાર તક છે. જેમાં તમે પોપ્યુલર સ્પોટ બાઈક Apache RTR200 ને 10 હજાર રૂપિયા સુધીના ડિસ્કાઉન્ટ પર ખરીદી શકો છો. એમાં ઓનલાઈન બુકિંગ પર TVS Motors તરફથી5ટકા સુધી અથવા વધુમાં5હજાર રૂપિયા સુધીનું કેસબેક આપી રહ્યા છે. આ સિવાય તેમાં ફાઈનાન્સ સ્કિમ હેઠળ 10 હજાર રૂપિયા સુધીનું કેસબેક આપવામાં આવી રહ્યું છે.\nઆવું છે એનું એન્જિન\nApache RTR 200 બાઈકમાં બીએસ6 કમ્પિયન્ટ 197.75 સીસીની કેપીસિટીનું ઓઈલ કૂલ્ડ ફ્યૂલ ઈંજેક્ટેક એન્જિન આપવામાં આવ્યું છે. આ એન્જિન 20.54BHPનો દમદાર પાવર અને 17.25NM નો ટોર્ક જનરેટ કરે છએ. ડબલ ક્રેડલ સ્પલિટી ફ્રેમ પર બેસ્ડ આ બાઈક પોતાના દમદાર પરફોમન્સ માટે ખૂબજ પ્રખ્યાત છે. તેનું એન્જિન5સ્પીડ ગેરબોક્સ સાથે આવે છે.\nભારતીય બજારમાં આ બાઈક4જુદા જુદા મોડલમાં ઉપલબ્ધ\nભારતીય બજારમાં આ બાઈક4જુદા જુદા મોડલમાં ઉપલબ્ધ છે. જે સિંગલ ચેનલ એન્ટી લોક બ્રેકિંગ સિસ્ટમ અને ડ઼્યુઅલ ચેનલ એબીએસ સાથે આવે છે. આ સિવાય તેના સાઈડ પ્રોફાઈલમાં એટ્રેક્ટિવ હાઈલાઈટ્સ સાથે સ્પ્લિટ ટાઈમ સીટ્સ અને ગ્રેબ રેલ હેન્ડલ આપવામાં આવ્યું છે. આ સાથે તેમાં એલઈડી લાઈટ્સ અને ફૂલી ડિજીટલ ઈન્સ્ટ્રૂમેન્ટ ક્લસ્ટર આપવામાં આવ્યું છે. આ સાથે તેમાં મોબાઈલ કનેક્ટિવિટી અને ગ્લાઈડ થ્રૂ ટેકનોલોજી જેવા ફિચર્સ તેને સુંદર બનાવે છે.\nઆવી છે બ્રેકિંગ સિસ્ટમ\nઅન્ય ફિચર્સની વાત કરીએ તો તેમાં ફ્રંટમાં ટેલેસ્કોપિક ફોર્ક અને રિયરમાં મોનોશોક સસ્પેંશન આપવામાં આવ્યું છે. બ્રેકિંગ સિસ્ટમની જો વાત કરવામાં આવે તો તેમાં ફ્રંટમાં 270મિમીની સિંગલ વેબી ડિસ્ક બ્રેક અને રિયર વ્હિલમાં 240 મિમી. ડિસ્ક બ્રેક આપવામાં આવી છે. આ બાઈક સિંગલ ચેન અને ડ્યુઅલ ચેન સાથે આવે છે. તેની કિંમતની વાત કરવામાં આવે તો TVS Apache RTR 200 4V ની બેઝિક કિંમત 1.29 લાખ રૂપિયાથી લઈને 1.34 લાખ સુધીની હોય છે.


કિસ કિસ કો પ્યાર કરું – 70 mm Dreams\nSeptember 26, 2015 July 26, 2016 jayeshadhyaru\nપતિ, પત્ની ને બખડજંતર\nકપિલ શર્મા એના શૉમાં જેવી કોમેડી કરે છે એ તમને ગમતી હોય, તો આ ઠીકઠાક ફિલ્મ તમને સાવ નિરાશ નહીં કરે.\nજેવી રીતે કોલેજ-નોકરી વગેરેમાં પ્રવેશ માટેની અમુક જરૂરિયાતો હોય છે તેવું જ કોમેડિયન કપિલ શર્માની આ પહેલી ફિલ્મ ‘કિસ કિસકો પ્યાર કરું’નું પણ છે. એટલે પહેલાં બંને નસકોરાં ખોલીને એક ઊંડો શ્વાસ લો અને તમારી જાતને પ્રશ્ન કરો, કે તમને કપિલ શર્મા એના શૉમાં જેવી કોમેડી કરે છે એ ગમે છે? આપણને હસાવવાના નામે એ પોતાની ઑનસ્ક્રીન પત્નીને ઉતારી પાડે છે એમાં તમને વાંધો પડવાને બદલે હસવું આવે છે? એક પુરુષ એકસાથે પા ડઝન પત્નીઓ રાખીને બેઠો હોય, એમને ‘ઉલ્લુ બનાવિંગ’ રમતો હોય અને એ રમતમાં તમને ખિખિયાટા છૂટી જાય ખરા? વાસ્તવિકતા તો દૂરની વાત છે, કોમનસેન્સ સાથેય જેને સ્નાન-સૂતકનો સંબંધ ન હોય, એવી વાર્તા જોઇને તમે ‘આ તો ફિલ્લમ કહેવાય, રાજ્જા. ઝાઝું વિચારવાનું નહીં, દે તાલ્લી’ કહીને હસી પડો? જો આ ચારેય સવાલના જવાબ ચારેય વખત ‘હા બાપા, હા’ હોય, તો વેલકમ ટુ ધ નોનસેન્સિકલ વર્લ્ડ ઑફ કપિલ, અબ્બાસ-મસ્તાન આણિ મંડળી.\nલગ્ને લગ્ને કુંવારા\nચચ્ચાર નામધારી કુમાર શિવ રામ કિશન (કપિલ શર્મા) આમ બહુ ભાવુક માણસ. ટબુડી છાશ લેવા જાય અને પરણતો આવે એવો ઇમોશનલ. ઉપરથી એનાં મમ્મી રુક્મિણિબેને (સુપ્રિયા પાઠક) એને બાળાગોળી સાથે શીખવેલું કે, ‘જો દીકરા, કોઈ છોડીનું દિલ દુભવવું નહીં અને કોઇનું ઘર ભાંગવું નહીં.’ આ શીખામણને એણે એવી સિરિયસલી લઈ લીધી કે એ ત્રણ ત્રણ વાર પરણી ગયો. આ ત્રણ પત્નીઓ (મંજરી ફડનિસ, સિમરન કૌર મુંડી અને સઈ લોકુર)ને ખુશ રાખવા એણે ટ્રિપલ શિફ્ટમાં મહેનત પણ શરૂ કરી દીધી. હવે આ આપણો આદર્શ ભારતીય હીરો એટલે એને પત્નીઓ ભલે ગમે તેટલી હોય પણ સાચો પ્રેમ તો એક જ. એવી આને એક સાચી પ્રેમિકા દીપિકા (એલી અવરામ) પણ છે અને એની સાથે ચોથી વારનાં પ્રભુતામાં પગલાં પાડવા પણ ભાઈ રેડી છે.\nઆ ‘ચલક ચલાણું ઓલે ઘેર ભાણું’માં એ જ્યારે ફસાય ત્યારે એને બહાર કાઢવા માટે એનો વકીલ દોસ્તાર કરણ (વરુણ શર્મા) દર વખતે સંકટ સમયની સાંકળની જેમ ખેંચાઈ આવે છે. પરંતુ કપિલભાઈની વિકેટ ખેરવવા માટે હજી એની પાછળ એનાં મમ્મી, પપ્પા (શરત સક્સેના), ચોથા નંબરના ભાવિ સસરા (મનોજ જોશી), બહેરો ડૉન ટાઇગરભાઈ (અરબાઝ ખાન) અને દર વખતે ખોટા ટાઇમે ટપકતી બટકબોલી કામવાળી ચંપા (જૅમી લીવર) પણ છે. આ બધાંની વચ્ચે સતત ચાલતી સંતાકૂકડીની આડપેદાશ તરીકે હાસ્ય પેદા થયા કરે છે.\nદક્ષિણ બાજુથી એવા આરોપો થઈ રહ્યા છે કે ‘કિસ કિસકો પ્યાર કરું’એ ૨૦૧૩માં આવેલી અને સુભાષ ઘઇએ પ્રોડ્યુસ કરેલી કન્નડ ફિલ્મ ‘નિમ્બે હુલી’ની બેઠ્ઠી કૉપી છે. જે હોય તે, પણ સદા શુભ્રવસ્ત્રધારી ડિરેક્ટર જોડી અબ્બાસભાઈ-મસ્તાનભાઈ બર્માવાલાએ આ વખતે નક્કી કર્યું છે કે આપણે લોકોને ગમે તેમ કરીને હસાવવા. એટલે પહેલાં તો એમણે હસાવવા માટે પંકાયેલા કપિલને એની પહેલી જ ફિલ્મમાં હીરો તરીકે લઈ લીધો. પછી એમણે બધા પ્રકારની કોમેડી કોઇપણ જાતનો છોછ રાખ્યા વિના ઠપકારી દીધી. પત્નીઓને બેવકૂફ ચીતરવી; એને સતત મૂર્ખ બતાવતા રહેવું; અંડરગાર્મેન્ટની અશ્લીલ કોમેડી; ગૅ કોમેડી; મરેલા માણસ પર કોમેડી; માણસની શારીરિક ખોડખાંપણ પરની કોમેડી; મોઢા પર કૅક લાગી જાય, માણસ પડે આખડે અને આપણે હસી પડીએ એવી સ્લૅપસ્ટિક કોમેડી અને ગમે ત્યાંથી ઊભાં કરેલાં વનલાઇનર્સ વગેરે બધું જ આ ફિલ્મમાં બડી બેશરમીથી નાખી દેવાયું છે. ઉપરથી કોમનસેન્સને રજા પર ઉતારી દેવાઈ છે. એક નાનું બચ્ચુંય માની ન શકે એવી તદ્દન સિલી સિચ્યુએશન્સ ઊભી કરીને હીરોનાં ત્રણ ત્રણ લગ્ન કરાવાયાં છે. જો આમાંથી એકેય ઠેકાણે તમને એવો સવાલ થાય કે, ‘હાય હાય, આવું તે કંઈ હોતું હશે?’ તો બોસ, આ ફિલ્મથી તમારે છેટું જ રહેવું.\nપરંતુ કપિલ શર્મા ટીવી પર પહેલેથી આવી જ કોમેડી કરતો આવ્યો છે. એના શો આવા ભવાડાઓથી અને ઇન્સલ્ટ કોમેડીથી જ ભરપુર હોય છે, છતાં સુપર હીટ છે. એટલે એના ચાહકોને કપિલ પાસેથી હૃષિકેશ મુખર્જી ટાઇપની હળવીફુલ સંસ્કારી કોમેડીની અપેક્ષા હોય જ નહીં. જોકે એક વાત માનવી પડે કે કપિલ શર્માનું કોમિક ટાઇમિંગ એકદમ જબરદસ્ત છે. કોઈ પંચલાઇન ફેંકવામાં એ ક્યારેય મોડો પડતો નથી કે કોમેડીમાં એનું ઍનર્જી લેવલ ક્યારેય ઓછું થતું લાગતું નથી. એક્ચ્યુઅલી, આ આખી ફિલ્મ એના શૉનું જ એક્સ્ટેન્ડેડ વર્ઝન લાગે છે. જાણે એના શૉની અલગ અલગ સ્કિટને એક સ્ટોરીમાં પરોવીને પિરસી દીધી હોય.\nકોમેડિયન તરીકે ફુલ માર્ક્સ લઈ જતો કપિલ જ્યારે હીરો તરીકે સામે આવે ત્યારે કશુંક ખૂટતું લાગે. એ કોઈ દોસ્તાર ટાઇપના પાત્ર વિના આખી ફિલ્મ ઉપાડી શકે એ વાત માનવાનું મન થતું નથી. અહીં દોસ્તાર તરીકે વરુણ શર્મા (‘ફુકરે’ ફિલ્મનો ‘ચુચો’) છે. એવા જ સાઇડકિકના રોલમાં ટાઇપકાસ્ટ થઈ ગયેલો આ જુવાનિયો ખરેખર અંડરરેટેડ એક્ટર છે. એ ‘ફુકરે’ના હૅંગઑવરમાંથી બહાર નીકળે તો એ મજબૂત અદાકારી આપી શકે તેમ છે.\nવન લાઇનર્સ અને બે સશક્ત પરફોર્મન્સને બાદ કરતાં આખી ફિલ્મનાં અઢાર અંગ વાંકાં છે. ચાર અબલા નારીઓ ફિલ્મમાં ફર્યા કરે છે, જેમના ભાગે રૂપાળાં દેખાઈને બેવકૂફ બનવા સિવાય કશું જ કામ નથી. એ કન્યાઓ બીજું શું કરી શકે એ પણ સવાલ છે. ગેરસમજના ગુણાકાર જેવી કોમેડી પેદા કરવામાં અહીં અરબાઝ ખાન, મનોજ જોશી, શરત સક્સેના અને સુપ્રિયા પાઠક છે, જે હસાવી તો જાણે છે. ખોટું ન બોલાય. જ્હોની લીવરની દીકરી જૅમી લીવરની પણ આ પહેલી ફિલ્મ છે, પણ એ છોડી એક તો પોતાની સ્ટેન્ડઅપ કોમેડી જ રિપીટ કરે છે. બીજું, એની એક્ટિંગમાં એના પપ્પાની સ્ટાઇલ દેખાય છે. ઉપરથી એણે એના ભાગે એવા વલ્ગર સંવાદો અને ચાળા આવ્યા છે, હરિ હરિ. આપણા ગુજરાતી એક્ટર અનુરાગ પ્રપન્ન માત્ર એક સીનમાં આવીને જતા રહે છે. આટલી બધી પેટાસ્ટોરીઓ હોવા છતાં ફિલ્મ ખાલી ખાલી લાગે છે.\nઝોલ પડતી સ્ટોરીનો માંજો ખેંચવા માટે આપણે ત્યાં ગીતો નાખવાનો રિવાજ છે. પરંતુ અહીં સમ ખાવા પૂરતું એકેય ગીત સારું નથી અને તોય દર થોડી મિનિટે એક નવા ગીતનું બોમ્બાર્ડિંગ થાય છે. સ્ટોરીમાં મારેલાં થીગડાં ચોખ્ખાં દેખાઈ આવે છે.\nઆ ફિલ્મમાં અગાઉ આવી ગયેલી ‘સાજન ચલે સસુરાલ’, ‘સૅન્ડવિચ’, ‘ગરમ મસાલા’, ‘નો એન્ટ્રી’ જેવી ફિલ્મોથી અલગ કશું જ નથી. ઇન ફૅક્ટ, પત્નીઓને છેતરવાના પેંતરા કોમિક હોવા છતાં, થોડા સમય પછી રિપીટેટિવ બની જાય છે. ઉપરથી અહીં તો ચચ્ચાર લગ્નોને જસ્ટિફાય પણ કરવામાં આવ્યાં છે. હવે જો આટલા પ્લસ-માઇનસ છતાં તમને આ ફિલ્મ અપીલ કરતી હોય તો તો કપિલના નામે કે જસ્ટ ફોર ફન એકાદવાર જોઈ શકાય.\nPrevious કૅલેન્ડર ગર્લ્સ\nNext Curious case of my Ice Bucket Challenge


લેઇક ટેહો, નેવાડા - હકીકતો, આંકડા અને ડ્રાઇવિંગ ટૂર\nયુનાઈટેડ સ્ટેટ્સ નેવાડા રેનો અને તાઓએ\nલેક Tahoe બેસિન પ્રવાસ\nby સ્ટેન્ડલી વ્હાઇટ\nહકીકતો, આંકડા, અને લેક Tahoe ડ્રાઈવિંગ ટુર\nલેઇક ટેહો વિશે\nતળાવ તાઓએ ક્રેટર લેક જેવા એક પ્રાચીન જ્વાળામુખી કેલ્ડર નથી. તે ખામી બ્લોકની ચળવળ દ્વારા રચના કરવામાં આવી હતી. પૃથ્વીના પોપડાની અસ્થિભંગ ઉપરાંત, આજે તળાવ તહેવી બેસિન હિમનદીઓ દ્વારા આકાર આપવામાં આવ્યું હતું અને તે સિયેરા નેવાડાના તેના પશ્ચિમ અને તેની પૂર્વમાં કાર્સન રેન્જ દ્વારા બંધ કરવામાં આવ્યું છે.\nરાજકીય રીતે બોલતા, તળાવ તાઓએ નેવાડા અને કેલિફોર્નિયા એમ બન્નેમાં છે, જેમાં આશરે એક તૃતીયાંશ નેવાડા (પૂર્વ કિનારા અને અડધા ઉત્તર કિનારા) માં છે.\nવાશો, કાર્સન સિટી, અને ડગ્લાસ કાઉન્ટીઝ નેવાડાના ભાગને વહેંચે છે. રેનો અને સ્પાર્કસથી, ઇન્કલાઇન ગામ ખાતે ઉત્તર કિનારા સુધી પહોંચવા માટે માઉન્ટ છે. રોઝ હાઇવે (નેવાડા 431)\nકોમ્સ્ટોક માઇનિંગ બૂમ દરમિયાન તળાવ તાઓએ બેસિનના જંગલોનો શાબ્દિક સ્પષ્ટ રીતે ઉપયોગ થયો હતો. 1859 માં તેની શરૂઆતની શોધથી સદીના અંત સુધીમાં વસ્તુઓ ધીમું પડી ગઈ હતી, ખાણોને બનાવવા માટે ઇંધણ અને ઇંધણને ઝડપી બનાવવા માટે કોમ્સ્ટોકમાં મોકલવામાં આવ્યું હતું, કારણ કે તે કાપી શકાય છે. એકવાર વિનાશ અટકાવાયું હતું, જંગલ આજે આપણે જે જોયું તે પાછું આવ્યું.\nતળાવ Tahoe આસપાસ ડ્રાઇવિંગ\nતળાવની આસપાસ ડ્રાઇવિંગ કરવાના માર્ગ (તે જ રીતે સાન ફ્રાંસિસ્કો જેવા શહેર તાઓએ નો સંદર્ભ આપે છે, જે શહેરનો પ્રવાસ છે) ઉનાળામાં પ્રવાસી સીઝન દરમિયાન અમે સાંકડી અને ટ્વીસ્ટ પર્વતીય રસ્તાઓ, બેસવાનું ડ્રોપ-ઓફ અને ટ્રાફિક ઘણાં બધાં વાળા છીએ. તેમ છતાં, દ્રશ્યનો આનંદ, આનંદ વધારવા અથવા વધારાનો આનંદ માણવા અથવા પિકનીક ધરાવતી ઘણી જગ્યાઓ છે મોટા ભાગના કિનારાઓ જાહેર (જોકે તમામ નથી), ઉદ્યાનો, દરિયાકિનારા, સ્વિમિંગ વિસ્તારો અને અન્ય આકર્ષણો સાથે છે\nતે 72 માઇલ આસપાસ છે અને ત્રણ કલાક લે છે જો તમે વાહન ચલાવશો નહીં. કોઈ એક તે કરી શકે છે, હું ખરેખર કોઈ અન્ય જેવી જગ્યાએ આનંદ કરવા માટે એક સંપૂર્ણ દિવસ યોજના છો.\nતળાવ Tahoe મેળવવાનું\nતળાવ સુધી પાંચ મુખ્ય રસ્તાઓ છે . હું માઉન્ટ લઈને અમારા પ્રવાસ શરૂ કરીશ. એસ સાથે તેના આંતરછેદથી રોઝ હાઇવે (નેવાડા 431)\nવર્કીયા સ્ટ્રીટ (સમિટ સિએરા મોલ દ્વારા) અપવિલે ગામ સુધી. રેનોમાં આશરે 35 માઇલ છે.\nપુસ્તક લેક Tahoe પ્રવાસો અને પ્રવૃત્તિઓ\nલેક ટાહો વિસ્તારની મુલાકાત લેવી ઘણું વધારે છે જો તમે કંઇક ખાસ કરો છો. અહીં તમારા લેક તાહોને સાચી યાદગાર અનુભવ બનાવવા માટે કેટલાક પ્રવાસો અને પ્રવૃત્તિઓ છે.\nતળાવ Tahoe હેલિકોપ્ટર પ્રવાસો\nતળાવ Tahoe નીલમણિ બે હેલિકોપ્ટર ટૂર\nતળાવ તાઓહો દક્ષિણ શોર હેલિકોપ્ટર ટૂર\nસેન્ડ હાર્બર હેલિકોપ્ટર ટૂર\nતળાવ Tahoe હેલિકોપ્ટર ટૂર\nતળાવ તાઓહો સનસેટ હેલિકોપ્ટર ટૂર\nતળાવ Tahoe પાણી રમતો\nતળાવ તાઓએમાં પાવર બોટ ભાડા\nતળાવ Tahoe જેટ સ્કી ભાડા\nતળાવ તાઓહી હોડી બોટ\nલેક તાઓએએ 2-વ્યક્તિ કેનો ભાડા\nતળાવ તાઓએમાં સિંગલ અને ડબલ લાકડાનું ભાડું\nતળાવ Tahoe સાધન વડે બોટ ભાડા\nતળાવ તાઓએ સિંગલ, ટેંડેમ અને ટ્રીપલ પેરાસેલિંગ રાઇડ્સ\nએમ.એસ. ડિક્સી II પર તળાવ તાઓએ એમરેલ્ડ બે ક્રૂઝ\nએમએસ ડિક્સી બીજા તળાવ તાઓહો સનસેટ ડિનર ક્રૂઝ\nલેક Tahoe અંતે વિન્ટર ફન\nતળાવ Tahoe Sleigh રાઇડ\nસનસેટ પર ડિનર સલિચ રાઇડ\nતળાવ તાઓહોની નજીક સ્નોમોબિલિંગ\nSquaw વેલી યુએસએ લિફ્ટ ટિકિટ\nઇનહોઇન વિલેજ ટુ તાહો સિટી\nઇનવિલેન ગામમાં આંતરછેદ પર, 28 હાઇવે પર જમણે. ક્રિસ્ટલ બાય પર, તમે રાજ્ય રેખાને પાર કરો અને કિંગ્સ બીચ, સીએ, પછી તાહૌ વિસ્ટા, કાર્નેલિયન ખાડી મારફતે મોટર કરો અને તાહો સિટીમાં પહોંચો.\nઇનવિલેન વિલેજથી તાઓહો શહેરની ડ્રાઇવ આશરે 15 માઇલ છે. આ ઘણા ખાનગી શોરલાઇન્સ સાથે વિકસિત વિસ્તાર છે, જો કે કિંગ્સ બીચ રિક્રિએશન એરિયા જેવા સ્થળો પર પાણીમાં જાહેર વપરાશ હોય છે. જો તમે જામીન મેળવવા માગતા હો, તો Tahoe City પર US 89 ઉત્તરમાં સ્ક્વે વેલી, ટ્રકબી, અને I80 પર જાય છે. કિંગ્સ બીચથી કેલિફોર્નિયા 267 પણ ટ્રકવી જાય છે\nતાહિયો સિટીથી નીલમ ખાડી\n18 માઇલથી નીલમ ખાડી સુધી તાહીઓ શહેરથી દક્ષિણમાં જવું. તમે હોમવોડ, ટાહોમા અને મીક્સ બેમાંથી પસાર થશો. જેમ જેમ તમે એમેરાલ્ડ બાયનો સંપર્ક કરો છો તેમ, રસ્તો વધુ તીવ્ર બને છે અને તળાવની ઉપરના પર્વતોને હગ્ઝ બનાવે છે. આ ડ્રાઈવમાં ગમે ત્યાં સૌથી સુંદર અદભૂત ઇમારતોમાંના એકમાં ઍમેરલ્ડ બાય આસપાસના કેટલાક પાર્કિંગ ક્ષેત્રોમાં એકને બંધ કરો. એમેરલ્ડ બાયની આસપાસનો વિસ્તાર કેમ્પિંગ અને હાઇકિંગ સાથેનો એક સ્ટેટ પાર્ક છે. તમે લેક લેવલ અને ટૂર વાઇકિંગ્સહોલ, એક ભૂતપૂર્વ ખાનગી એસ્ટેટ છે જે સમૃદ્ધ વાઇકિંગ્સ પાસે હશે તે પ્રજનન તરીકે બાંધવામાં આવી શકે છે.\nમેં પ્રવાસ પૂર્ણ કર્યો છે અને તે સમયની કિંમત છે.\nએમેરલ્ડ બેથી સ્ટેટલાઇન\nનીલમ ખાડીની આસપાસના રસ્તા ખરેખર બેહદ છે અને સંખ્યાબંધ હેરપેન વારા છે. અહીં સરળ લો અને મુલાકાતીઓના મંતવ્યો જોઈને અને ટ્રાફિકની શોધમાં ન હોય તે માટે જુઓ. લેક દ્વારા પાછા આવો, તમે કેમ્પ રિચાર્ડસન ખાતે એક ખાનગી કૅમ્પગ્રાઉન્ડ / રિસોર્ટમાં આવશો અને થોડા સમય બાદ સાઉથ લેક ટેકિઓ શહેરમાં પ્રવેશશો. આંતરછેદ પર, સ્થાનિક યેને બોલાવે છે, 50 યુએસ (તળાવ તાઓએ બ્લાવીડી) પર ડાબે વળો. જો તમે જમણી તરફ વળશો તો, 50 તમને એકો શિખર પર સિયેરા અને સેક્રામેન્ટોના તમામ રસ્તા પર લઈ જશે. લાંબી પટ્ટી પર પૂર્વથી શહેરની દિશામાં આગળ વધવું, છેવટે સ્ટેટેલાઇન, એન.વી. તમે ત્યાં પહોંચતા પહેલાં હોટલ અને કેસિનો જોશો, તમને પાછા નેવાડામાં વિનંતી કરાવશે. તમે એમેરલ્ડ બેમાંથી 15 માઇલ આવ્યા છો. જો તમે આ બિંદુ પર તળાવ તાઓએ બેસિન છોડવા માંગો છો, તો કસિબોની ગૅલે (નેવાડા 207) પર કસિનોની પાછળ માઇલ કરો. આ રસ્તો સીએરા કિલ્લા સુધી રુમ અપ કરાવે છે ત્યારે કાર્સન વેલીમાં માન્ડેન અને ગાર્ડેનવિલેની પૂર્વ બાજુએ તે નીચે જાય છે. તે બન્ને પક્ષો પર ઊભી છે અને આગ્રહણીય નથી જો તમે ટ્રેલર ખેંચીને અથવા મોટું મોટરહોમ ચલાવતા હોવ તો.\nસ્ટેટલાઇન ટુ સ્પૂનર જંક્શન\nસ્પુટકર જંકશન માટે સ્ટેટલાઇનથી ધીમી 13 માઇલ છે. વાયથી તે ચાર-માર્ગીય માર્ગ છે, પરંતુ ટ્રાફિક ભારે છે અને તમે તળાવની સૌથી વધુ વસતીવાળા અને ગીચ વિસ્તાર પસાર કરો છો. સ્ટેટલાઇનનો ઉત્તર, ઝેફિર કોવ કેમ્પીંગ, પબ્લિક લેક એક્સેસ સાથે વ્યસ્ત રિસોર્ટ વિસ્તાર છે અને એમએસ ડિક્સી બીજા પેડલ વ્હીલરનો ઘર બંદર છે. ગ્લેનબ્રોક પર વધુ ઉત્તર, યુ.એસ. 50 તળાવથી પૂર્વ તરફ વળે છે અને નેવાડા 28 સાથેનું આંતરછેદ, સ્પૂનર જંક્શનને પહોંચે છે.\nસ્પિનર જંક્શનથી કાર્સન સિટી અથવા રેનો પર પાછા ફરો\nસ્પુનર જંક્શનથી, તે કાર્સન સિટીથી 14 માઇલ અને યુ.એસ. 395 સાથે જંક્શન છે, જો તમે યુએસ 50 પર હોવ તો 28 માળને ડાબી બાજુએ લકશોરથી 12 માઇલ સુધી ઇનવિલે ગામ સુધી ચાલુ રાખો. તમે બે લેન રસ્તા પર પાછા આવી શકો છો જે વૂડ્સ દ્વારા પવન કરે છે અને મર્યાદિત સ્થાનો બંધ કરે છે. 28 પર પહોંચ્યા પછી, લેક ટાહો નેવાડા સ્ટેટ પાર્ક (નીચે વધુ માહિતી) માં જમણી વળાંક જુઓ જો તમે આરામ કરવા અને કદાચ સ્પૂનર લેકની આસપાસ સરળ સહેલ લગાવી શકો. માર્લેટ તળાવને વધુ ઉત્સાહપૂર્ણ વૃદ્ધિ માટે અને પર્વતીય બાઇકર માટે પ્રસિદ્ધ ફ્લુમ ટ્રેઇલની પહોંચ માટે ટ્રેલહેડ પણ છે. સેડ હાર્બર, સ્ટેટ પાર્કના ભાગ અને તળાવ તાઓએ શેક્સપિયર ફેસ્ટિવલની સાઇટ પર થોડી વધુ છે. આગામી સ્ટોપ ઇન્સલ્ટ ગામ છે અને માઉન્ટ પર રેનોની સફર છે. રોઝ હાઇવે\nઅલબત્ત, મારી ટુર ફક્ત તેના પર જ સ્પર્શ કરે છે ત્યાં લેક તૌહૌ બેસિનમાં જોવા અને શું કરવું તે છે. પ્રારંભ તરીકે આનો ઉપયોગ કરો અને તમને આ વિશિષ્ટ સીએરા નેવાડા પર્યાવરણમાં અસંખ્ય અજાયબીઓ શોધવામાં આવશે.\nનંબર્સ દ્વારા લેક Tahoe\nઊંડાઈ: 1,645 ft. (ઓરેગોનના ક્રેટર તળાવ પછી યુએસમાં સૌથી વધુ ઊંડો છે)\nમહત્તમ પહોળાઈ: 22 માઇલ\nસપાટીના ક્ષેત્રફળ: 191 ચોરસ માઇલ\nસમુદ્ર સપાટીની ઉપરની મહત્તમ સપાટીની ઊંચાઈ: 6,229 ft.\nશોરલાઇન: 72 માઇલ\nવોલ્યુમ: 122 મિલિયન એકર ફીટ, 39 ટ્રિલિયન ગેલન.\nતળાવ તળિયે સમુદ્ર સપાટીથી 4,580 ફૂટ, કાર્સન સિટીથી નીચુ છે.\nજળ ક્લેરિટી: 2006 માં સેલીની ઊંડાણ વાંચન પદ્ધતિ દ્વારા માપવામાં આવેલા 67.7 ફૂટ, (100 ફુટથી નીચે, 1960 ના દાયકાના અંત ભાગમાં વાંચન શરૂ થયું).\nઅસંખ્ય સ્ટ્રીમ્સ લેક ટેહોમાં વહે છે, પરંતુ તેનું એકમાત્ર આઉટલેટ ટ્રકવી નદી છે.\nતળાવ Tahoe થીજી ક્યારેય નહીં\nલેક Tahoe ટુર માટે સીડી\nતાહીઓની આસપાસ એક સ્વ-નિર્દેશિત ટૂર સીડી છે જે તમે તળાવ તાઓહ બેસિનની મુલાકાત લઇ શકો છો. તે સ્થાનિક ગાયક / ગીતકાર ડારીન ટેલ્બોટ, 1977 થી તાહીઓ નિવાસી દ્વારા વર્ણન કરાયું છે. સીડીમાં ઇન્ટરેક્ટિવ નકશા, ઇતિહાસ અને તળાવ તાઓએની દંતકથાઓ, જીપીએસના કોઓર્ડિનેટ્સ, કૂલ સ્પોટ્સ, મ્યુઝિયમો, ડોગ-ફ્રેંડલી બીચ, 20 ગાયન છે. તળાવ Tahoe, અને વધુ તમે ડબલ સીડી ઓનલાઈન ખરીદી શકો છો, ક્યાં તો પી.ડી.એફ. ફોર્મેટમાં મેઇલ બુક કરવા માટેની એક સીડી કે એમપી3ડાઉનલોડની પુસ્તિકા સાથે. તે ઇન્ક્લાઇન ગામમાં નોર્થ લેક તાહિયો વિઝિટર્સ સેન્ટર અને લેકની આસપાસના કેટલાક સ્ટોર્સમાં પણ ઉપલબ્ધ છે.\nતળાવ Tahoe નેવાડા સ્ટેટ પાર્ક\nકદાચ અમારા નેવાડા પ્રણાલીમાં શ્રેષ્ઠ અને સૌથી વધુ વૈવિધ્યસભર પાર્ક તળાવ તાઓએ નેવાડા, સ્ટેટ પાર્ક છે. આ પાર્કની અંદર બે અલગ અલગ એકમો મુલાકાતીઓને શું કરવું તે પસંદ કરે છે, જુઓ અને આનંદ કરો. આ તપાસો અને તમે લેક Tahoe નેવાડા સ્ટેટ પાર્કમાં દરેક માટે કંઈક મળશે ... સેન્ડ હાર્બર અને માર્લેટ-હોબાર્ટ બેકૅકન્ટ્રી .\nસ્ત્રોતો: યુએસજીએસ લેઇક ટેહો ડેટા ક્લિયરિંગહાઉસ અને વર્ચ્યુઅટટેહહો.\nરેનોમાં એમટ્રેક ટ્રેનો\nરેનો અને તળાવ તાઓએ ખાતે ઑકટોબરફેસ્ટ ઉજવણીઓ\nફ્લેઇશમાન પ્લાનેટેરિયમમાં ફિચર ફિલ્મ્સ અને સ્ટાર શોઝ\n/ રેનો Tahoe આસપાસ ફાધર્સ ડે\nરેનો અને સ્પાર્કસમાં જાહેર તરવું પુલ\nએરિઝોનામાં ટોચના 10 જાહેર ગોલ્ફ અભ્યાસક્રમો\nઅલ્બુકર્કે એરિયામાં ફાધર્સ ડે ઇવેન્ટ્સ\nલિટલ રોક શ્રેષ્ઠ કરકસર સ્ટોર્સ\nડબ્લિનની જીવંત પબ્સ\nમધ્ય અમેરિકામાં લક્ઝરી હોટેલ્સ, ભાગ 1\nસી અને એર દ્વારા શીટલેન્ડ કેવી રીતે મેળવવી\nડીઝની વર્લ્ડ પાર્કિંગ પ્રશ્નો\n9 મ્યુઝિયમ સિક્રેટ્સ જે તમારે જાણવું જોઈએ\nઓલ્ડ સ્પીટીલફિલ્ડસ માર્કેટ\nમેમ્ફિસ ક્રિસમસ માર્ગદર્શન\nહાર્ટફોર્ડ રિવરફેટે જુલાઈની4મી ઉજવણી


ખુદા જબ દેતા હૈ તો : Chetan Thakrar\nચાર ઘરનું કચરા-પોતા અને વાસણ ઉટકવાનું કામ પતાવી શારદા જયારે બપોરે સાડા બાર વાગ્યે ઘરે પાછી ફરી ત્યારે ચારેય છોકરાવ ભૂખ્યાંડાંસ બેઠા હતા જેવી શારદા ઘરે આવી કે ચારેય બાળકો એને વીંટળાઇ વળ્યા: “મમ્મી ખૂબ ભૂખ લાગી છે તું જલદી ખાવાનું બનાવને! હવે તો રહેવાતું નથી…’\nઅગિયાર વરસની મોટી દીકરી પારૂલે કહ્યું, ‘મમ્મી ઘરમાં નાસ્તો પણ નથી અને ભઇલો કયાનોય રોવે છે નાની દીકરી મનીષા પૂછી રહી, “ મમ્મી રાતનું કાંઇ વધ્યું નથી?\nસવારનાં સાત વાગ્યાંમા દફતર પેટી તૈયાર કરી સ્કૂલે મોકલી દીધેલા ચારેય છોકરાવ બાર વાગે સ્કૂલેથી છૂટીને ઘરે પહોંચી ગયા પછી ખાવાનું શોધતા હોય છે છોકરુ સાત થી બાર વાગે સુધી શારીરિક અને માનસિક શ્રમ કર્યા પછી ભૂખ્યું થાય જ! પણ ઘરમાં કશું જ હોતું નથી. ચાર ઘર માંથી બે ઘર એવા છે કે ક્યારેક એ લોકો નાસ્તો કરવા બેઠા હોય અને ઠામ-વાસણ કરવા શારદા ત્યાં પહોંચી હોય પછી નાસ્તાની એક ડિસ શારદાને અંબાવે છે શારદાએ નાસ્તો એ લોકોની નજર ચુકાવીને પ્લાસ્ટીકનાં ઝભલાંમા નાખી સાડલાની બેવડમાં સંતાડીને ઝભલું કમરે ખોસી દે છે બીજે દીવસે સ્કુલે જતાં ચારેય બાળકોનાં નાસ્તાનાં બોકસમાં ભરી આપે છે…કયારેક વળી મમરાની થેલી લેતી આવે છે એમાં ચપટી સેવ નાખી આછુ પાતળુ વધારી નાસ્તાનો ડબ્બો ભરી દે છે…!પણ હંમણાથી એ પણ થતું નથી ચારેય ઘરનાં થઇને પંદરસો રૂપરડીનો પગાર આવે છે એમાં શાકભાજી, કરીયાણુ, લાઇટ બિલ ઘરનું ભાડુ…કોના દેવા અને કોના બાકી રાખવા?\nએ ચારેય બાળકોનાં ચેહરા સામે તાકી રહી નાનો દીકરો પૂછે છે. “ મમ્મી કયારેક તો તું બરફી, ટોપરા પાક કે ચેવડો, પેંંડાય નાસ્તામાં આપે છે અને કયારેક લંચ બોકસ સાવ ખાલી મૂકી દે છે રીશેસમાં અમે લંચ બોકસ ખોલીયે અને ખાલી નીકળે ત્યારે અમને કેવું રડવું આવે છે? શા માટે આવું કરે છે મમ્મી? બોલને-“\n“શુ બોલુ?” શારદા આ પ્રશ્ન જાતને કરે છે અને એનું કાળજું રડી ઉઠે છે એ કશું બોલી શકતી નથી વારાફરતી ચારેય છોકરાવનાં માથામાં વ્હાલથી હાથ ફેરવતી રહે છે નાનો પૂત્ર પૂછે છે, “મમ્મી, કંઇક ખાવાનું લાવી કે?\nઆંસુ સભર આંખો ઓસરીની આસપાસ ફરી વળી જયા એક કપડા સીવવાનો એક સંચો હતો પણ ભાગ્યું તૂટ્યું ટેબલ ખાલી હતું ટેબલ ઉપર બેસનારો તો કોણ જાણે સાધુઓની કઇ જમાતમાં ફરતો હશે કોને ખબર? દસ દીવસ વીતી ગયા છે પણ ધણીનો પતો નથી અને કદાચ હોય તોય શું ફેર પડવાનો હતો? ટાઇમ થાય એટલે બે ટંકની જમવાની થાળી માગી લે છે માંની સ્થિતીને દીકરી પારખી લે છે પારૂલ પછી, શારદાનો હાથ પકડીને પૂછે છે “ મમ્મી-પપ્પા ! કયારે આવશે?“\nપીડા અંતે ગુસ્સો બનીને ઘસી આવી: “તારો બાપ જાય છે ત્યારે કહીને નથી જતો જ્ણ્યાની જંજાળ આદરીને એતો છૂટો થઇ ગયો અને મારી ડોકે ધૂસરી બાંધતો ગયો, વેઠની વૈતરણી તો મારે પાર કરવાની રહી તમે બધા કટકે કટકા કરીને મને પૂરી કરી નાખો સંમજ્યા?”બાળકો શારદાનાં રોદ્ર સ્વરૂપ જોઇને ડઘાઇ ગયા પોક મૂકીને શારદા રડી પડી શારદાનાં આજનો રડવાનો અવાજ હૈયાને ફાડીને આવ્યો હતો દીવસો, નહી પણ વર્ષોની પીડા આક્રદ કાળજુ ચીરીને આજે આવતું હતું પડખે રહેતાં શાન્તામાં દોડીને આવ્યા: “અરે’ શું થયું શારદા?”\nઉભડક પગે બેસીને રડી રહેલી માં સામે ચારેય છોકરાવ શિંયાવિયા થઇને ઉભા હતા શાન્તામાં એ પળમાં પરિસ્થિતી માપી લીધી ચારેય છોકરાને પોતાનાં ઘરે લઇ ગયા એ પણ એવાં સુખી નહોતાં દીકરો હીરા ઘસતો હતો મહીને દહાદે 3;4 હજારનું કામ કરતો હતો ચાર થાળી પીરસીને ગરમ ગરમ બાજરાનાં રોટલાનાં અડધા અડધા ચાર ફાડીયાની સાથે ગોળ આપી દીધો ચારેય ભૂખ્યાજીવ ભૂખ સંતોષવા લાગી ગયાં\nકોઇનો કોમળ હાથ પીઠને અડ્યો ત્યારે શારદા પડખું ફરી. નાનો દીકરો પીઠ ઉપર હાથ ફેરવતો કહી રહ્યો હતો. ‘ મમ્મી, તું ચિંતા નહી કરતી અમે શાંતાબાને ત્યાં જમી લીધું છે.’ આટલું કહીને બાળકો રમવા લાગી ગયા બાળકોને જોઇને ફરીવાર એની આંખમાં આંસુ ઘસી આવ્યા. શારદા સ્વરૂપવાન, નમણી અને સુંદર હતી એને માટે એક કરતા એકવીસ મુરતિયા તૈયાર હતા પણ એ સમયે મુંબઇથી દરજીકામ શીખીને આવેલો ધનરાજ ન્યાતમાં ઘરે ઘરે ચર્ચાનું કેન્દ્ર બની ગયો હતો. કોઇ એવા ચોઘડિયે શારદાનાં બાપુજીએ, પોતાની દીકરીનું માગુ નાખ્યું. શારદા ધનરાજ આગળ રજૂ થઇ અને મુંબઇમાં ફૈબાને ત્યાં રહીને દરજીકામ શીખતા શીખતા ધનરાજને પોતાની વૈજયતિમાલા શારદામાં દેખાણી. એણે હા પાડી એટલે આવો મોકો ચૂકાય નહીં એ હેતુથી જ ‘ચટ મંગની પટ બ્યાહ’ કહેવત અનુસાર શારદાને સાસરે વળાવી દીધી. ન જોયું ઘર કે ન જોયો વર! લગન પછી ખબર પડી કે ધનરાજમાં ‘મુંબઇ બ્રાન્ડ દરજીકામનો કારીગર’ સિવાય કોઇ લાયકાત નહોતી. મોડે સુધી કોઇ મંદિરે ચાલતા ભજનમાં મસ્ત થઇને બેસી રહેવું અને અડધી રાત્રે ધરે આવીને મોડે ઊઠવું, ચા પી, તમાકુ ચડાવી, એકાદ બુશકોટને બાંય ચડાવી, અંડધો પડ્ધો સીવી સૂઇ જવું. વળી કોઇ બાવા સાધુની જમાતમાં ચાલ્યાં જવું…ઘરે ફૂલ જેવી પરણેતર પતિની અડધી રાત સુધી રાહ જોઇને ફળફળતો નિ:શ્વાસ નાખીને સૂઇ જતી. કયારેક પતિ નામનાં સુખનાં બે-ચાર છાંટા ચાખવા મવ્યા. બાકી તો, એ, એની મસ્તી, જમાત અને ગાંજાનું બંધાણ! ગાડુ છ મહિનાં સરખું ચાલ્યું બાકી તો, પતિ પંદર દીવસે બે-ચાર રાત્રી પૂરતો ધરે આવતો! લઘર વઘર કપડાં, ચડી ગયેલી દાઢી….શારદા રડી પડતી પણ અત્યાર સુધી બાપને કશી વાત નહોતી કરી. આમને આમ ચાર સંતાનો થઇ ગયા, પણ એની પરવરિશ કરવાની એક બાપને કયાં તમા હતી? એ તો પડ્યો રહેતો ગીરનારની ગુફામાં ડુંગરોની કોઇ કંદરામાં…!\nવર્ષો વીતતા ચાલ્યા. હતા એ બધા છૂટી ગયા. મુંબઇથી લાવેલા સંચો, શારદાની આંખોનાં સપનાનો સાક્ષી બની રહ્યો. અંતે થાકીને ચાર ઘરનાં વાસીદા કરવા લાગી.’ સતત ગરીબાઇ… અભાવ… શારદા, શાંતાબા આગળ રડી પડતી.\nએક દીવસ શાંતાબા સમાચાર લાવ્યા: ‘બેટા, શારદા. દેરાસરવાળી શેરીમાં એક માજીને ચોવીસ કલાક કામવાળાની જરૂર છે. ચારેય છોકરાવ મુંબઇ છે. માજી એકલા છે. રૂપિયા ત્રણ હજાર આપશે. પગાર ઉપરાંત તારા છોકરાનું પેટ પણ ઠારી શકાશે.’ અને પહેલી તારીખથી એ ત્યાં જવાં માંડી. ઘર વિશાળ, જુનવાણી હતું. ઉપર-નીચે ચાર ચાર ઓરડા હતા પણ મૂળતો માજીને બે ટાઇમ જમાડવા પૂરતું જ હતું. બચપનથી જ મા ગુમાવનાર શારદાને જાણે માં મળી ગઇ. હવે તો એનાં છોકરા માટે પણ માજી અહીંથી જ જમવાનું ટિફિનમાં ભરીને લઇ જવાનું કહેતા. ધીરે ધીરે માં-દીકરી જેવી માયા બંધાઇ ગઇ…\nએકવાર અમદાવાદથી માજીની એકની એક દીકરી માતાને મળવા આવી પણ અઠવાડિયું રોકાઇને જયારે એ પાછી વળી ત્યારે શારદાને બાંથ ભરીને રડતી રડતી કહેતી હતી. ‘આવતે ભવ મને માં તરીકે તો એ જ મળે, પણ ભગવાન મને એક બહેન આપે, એં તું જ હો..’ અને ગઇ ત્યારે એક હજાર એક રૂપિયા છોકરાનાં અભ્યાસનાં ખર્ચ પેટે આપતી ગઇ. દીવસો પસાર થવા લાગ્યા. છોકરા મોટા થવા લાગ્યા. કયારેક શાન્તાબા મળતા ત્યારે, હળવી થયેલી શારદાની આર્થિક પરિસ્થિતી જોઇને રાજી થતાં ધનો હવે ગંજેરી બની ગયો હતો. કયારેક આવતો અને ચાલ્યો જતો!એવામાં એક ઘટના ઘટી. એક લગ્નપ્રસંગે એક રાત પૂરતું બહાર જવાનૂ શારદાને થયું અને રાત્રે પેશાબ પાણી કરવા ઊઠેલા માજી ફર્શ ઉપરથી પડ્યા. થાપાનું હાડકું તૂટી ગયું. કોઇએ સમાચાર આપ્યા એટલે શારદા દોડતી આવી. દવાખાનામાં દાખલ કર્યા. દીકરી-જમાઇ આવ્યા પણ છોકરા ન આવ્યાં. ઓપરેશનથી થાપાનાં હાડકામાં પ્લેટ બેસાડી. શારદાએ સારવારમાં જીવ રેડી દીધો. ખભાનો ટેકો આપીને અઢી મહીને માજીને ચાલતા કરી દીધા.\nએક દીવસ શારદાને બાથમાં લઇને માજીએ કહ્યું: ‘મારી સગી દીકરી કે વહુ પણ આટલી સેવા ન કરી હોત બેટા, એવું તે કયું ઋણ આપણી વચ્ચે પરભવનું રહ્યું હશે કે, આ ભવે આપણે મળવાનું થયું?” જવાબમાં શારદાએ આકાશ તરફ ઊચી આંગણી કરીને કહ્યું: ‘મારે પણ માના પ્યારનો લ્હાવો લેવો હતો! કદાચ તું ન મળી હોત તો હું પણ આ ભવે તરસી જ રહી હોત !’\nઅચાનક, એક દિવસે માજીએ આંખો મીંચી દીધી. ચિર નિંદ્રામાં પોઢી ગયા શારદા ધ્રુસકે ધ્રુસકે રડી. ચારેય પુત્રો આવ્યા. બાર દિવસ લૌકિક વ્યવહાર અને વિધિવિધાનમાં વીતી ગયા. બારમાં દિવસે વકીલની હાજરીમાં માજીનો કબાટ ખોલાયો. અંદરથી ફીક્સ ડિપોઝિટની રસીદો અને એક બંધ કવર નીકળ્યું ચારેય ભાઇઓએ બહેન-બનેવીની હાજરીમાં કવર ખોલ્યું તો અંદરથી વિલ નીકળ્યું. વકીલે વિલ વાંચ્યુ અને ઉપસ્થિત સગાવહાલાની આંખો આશ્રર્યથી પહોળી થઇ ગઇ. એકાવન હજાર રૂપિયા રોકડા સગી દીકરીને અને એકાવન હજાર રૂપિયા રોકડા શારદાનાં ચારેય છોકરાને માજીએ આપ્યા હતા. બે માળવાળું ‘નાણાવટી ભૂવન’ માજીએ પોતાની દીકરી ગણીને શારદાને આપ્યું!\nપંચોતેર લાખની બજાર કિંમતનું ‘નાણાવટી ભૂવન’ શારદાએ લેવાની ના પાડી ત્યારે માજીનાં ચારેય દીકરાઓએ ખાનદાની ખખડાવતા કહ્યું: ‘નહી બહેન, હવે ના નહી પાડતી. નહીંતર બાના આત્માને દુ:ખ લાગશે…’ અને મકાનનાં કાગળિયા હાથમાં લેતી વખતે શારદા રડી રહી હતી ત્યારે ફોટામાં, માં, મીઠડુ હસી રહી હતી!


સંત શ્રી મામૈદેવની આગમવાણી\nadmin February 3, 2018 લોક સાહિત્ય No Comments\nમામૈદેવ ત્રિકાળ જ્ઞાની ગણાતા. એમને ખબર હતી કે શિક્ષિત પ્રજા તેમના ભાવિ કથનોનો ભરોસો નહી કરે એટલે તેમને ચેતવતા કહે છે :\n‘શાયર છલે, આડ ફરે અરક ન ઉગમે પવન ન પછરે,\nમેર છડીડીએ મંઝી, મામૈઇ પંડત રયે આવ જુઠોબોલા,\nતો ધરમ છડી ડજીએ ધરાજો ભાર.’\nઅર્થાત :- હું અસત્ય ઉચ્ચારું તો દરિયો માઝા મૂકે, સૂર્ય આકાશમાં ઊગે નહી. સૂર્યમાળા વિખરાઇ જાય. પવન વહેતો બંધ થઇ જાય. આકાશગંગા પોતાના ધુ્રવતારાની આસપાસ ફરતી બંધ થઇ જાય. ગુરૃત્વાકર્ષણ ન રહેતા પૃથ્વી બહાર ફેંકાઇ જાય. તેમણે ભાખેલા આગમો આજલગી સાચાં પડતાં આવ્યા છે એટલે માનવા પડે એવા છે.\nમામૈદેવે ભાખેલી આગમની મૂળ ભાષા એ કાળે કઇ હતી તે વિશે ચોક્કસપણે કહી શકાય એમ નથી. શ્રી માવજી મહેશ્વરી કહે છે મામૈદેવે તેમના મૃત્યુ પૂર્વે જે આગમ ભાંખ્યા હતા તે મામૈવાણીના નામે મુખામુખ પેઢી દર પેઢી સચવાયાં. હાલમાં માતંગ સમુદાય મામૈદેવ રચિત જે વાણી બોલે છે તે સિંધી મિશ્રિત કચ્છી બોલીમાં છે. જો કે એમાંય કેટલાય એવા ય શબ્દો આવે છે, જેનો અર્થ કચ્છી કે સિંધી ભાષામાંય મળતો નથી. આગમના કેટલાક સંકેતો ગૂઢ હોવાથી પૂરા સમજાતા પણ નથી. એનું રહસ્ય પામવા માટે ભજનવાણીના શાસ્ત્રો અને શબ્દકોશનો સહારો લેવો પડે.\nઆજથી સદીઓ પૂર્વે મામૈદેવે જે કહ્યું હતું તે વર્તમાન ભારતમાં બની ચૂક્યું છે અથવા બની રહ્યું છે. એને સમજવા માટે શ્રદ્ધા કે સંશોધન જ ખપમાં લાગી શકે. કચ્છી બોલી સમજવી અઘરી હોવાથી અહી મામૈદેવે ભાખેલા આગમોનો ભાવાનુવાદ રજૂ કરવાનો ઉપક્રમ રાખ્યો છે.\nઢાલ પિનધી તરાર પિનધી પીનધી કટારી, જાચક પિનણ છડીંધા થીંધી લુરે જી વારી (આવનારા વખતમાં ઢાલ, તરવાર, કટારી કટાઇ જશે મતલબ શૂરવીરો ને સાચાબોલા માણસોનું સમાજમાં કોઇ સ્થાન નહી રહે. જે યાચક છે તે માગવાનું છોડી દેશે, અને ‘લૂર’ એટલે મીઠી વાણીથી બીજા સાથે છેતરપીંડી કરનાર માણસોનો રાફડો ફાટશે.)\nસમાજમાં એવા લોકો આગેવાની લેશે જેના દિલમાં નર્યું કપટ અને લુચ્ચાઇ ભર્યા હશે. સમાજમાં ઉજળા થઇને ફરતાં આ ખોટાડા લોકો એવા લાગે છે જાણે તળાવની પાળ પર બેઠેલા બગલાની કતાર ન બેઠી હોય સમાજમાં ટીલા- ટપકાં- ધારી ઢોંગી પંડિતો ફરતા થશે.\nમાણસની દાનત ફરી જશે. ખોટા સોગન ખાઇને લોકોને છેતરવામાં આવશે જ્ઞાન નો લોપ થશે. નફ્ફટાઇ હદ બહારની આવશે. શેઠ વાણોતર બનશે અને ચાકર માલિક બની ને બેસશે.\nઘરોઘર કંકાસ અને કજિયા વધશે. ભાઇ ભાઇ અને સગાંસંબંધીઓ વચ્ચે વેરઝેર વધશે. ભાઇબહેન, બાપદીકરા વચ્ચે અબોલા થશે. માણસોની મતિ મુંઝાઇ જશે. ન્યાય નહી મળે. સત્ય વચન અને નીતિમત્તાના ધોરણ નેવે મૂકાઇ જશે.\nછોકરાઓ મા-બાપની સામા થશે. બાળકો વડીલોની કોઇ આમન્યા નહીં રાખે બાપ દીકરાથી ડરશે. સ્ત્રીપુરુષ વચ્ચે મર્યાદા નહીં રહે. પિતા પુત્રી ઉંપર નજર બગાડશે એવો કળિયુગ આવશે ભાઇ ભોજાઇના સંબંધોમાં પવિત્રતા ચાલી જશે. બાર બાર વર્ષની કન્યાઓ જાર કર્મથી ગર્ભવતી બનશે.\nજેનો પુત્ર ગુણિયલ વિવેકી અને ડાહ્યો હશે એ નસીબદાર ગુણવાન અને સુશીલ પત્ની, ચારિત્ર્યવાન સંસ્કારી અને પત્નીવ્રતા પતિ તથા સદ્ગુણી સંતાનો મળવા હવે પછી દુર્લભ બનશે.\nશેઠ શાહુકારોમાં કોઇ શાકાહારી નહી રહે. બ્રાહ્મણો વેદનો અભ્યાસ છોડી દઇ માંસાહાર કરશે. આમ થતા દંભી અને કપટી લોકો ટીલાટપકાં ધારણ કરી ધર્મ ગુરુ બની જશે અને ભોળી પ્રજાને લૂંટશે. સાધુઓ મઠાધિમતિ બની જશે. ધર્મનું જ્ઞાન થોથારૃપ બની જશે. તેમણે ઉપજાવી કાઢેલી વાતો જ્ઞાનમાં ગણાવા માંડશે. દાનવ જેવા લોકોને દાન મળતા થશે આશ્રિત લોકો માલિક બની બેસશે.\nપૈસાથી બધુ જ ખરીદી શકાશે. નાણાંથીનારી પણ ખરીદ કરી શકાશે. બુદ્ધિ વગરના લોકોની ચોતરફ વાહવાહ થશે. વિદ્વાનોની સમાજમાં કોઇ કિંમત નહી રહે.\nસોનામાં સડો પડશે (સોનું નકલી થશે.) રૃપામાં ભેળસેળ થશે. તાંબા પિત્તળની કોઇ કિંમત નહિ રહે. દૂધ ઘી ઘટી જશે. અન્નની તંગી થશે. તમામ ચીજો મોંઘીદાટ થઇ જશે.\nઊકરડા ઉપર દીવા બળશે. મોસમ પર મેહ નહીં વરસે. ઋતુઓ બદલવા માંડશે. લોકો પોતાના માલિકની સામા થતાં જોવા મળશે.\nખચ્ચરો દૂધ પીતાં થઇ જશે. તેજી ઘોડા ચોતરફ તગેડાતા રહેશે. મોટા માણસો પોતાનું ઘર ઝાલીને બેસી રહેશે, અને ખોટા માણસોની દંભી માણસોની સમાજમાં બોલબોલા થવા માંડશે.\nઆ દુનિયામાં ભૂખ્યા લોકો ભડ થઇ જાશે. સિંહ-સાવઝ જેવા શક્તિશાળી પુરુષો સામાન્ય શિયાળિયાથી બીતાં થશે. બાપ સગા દીકરાથી ડરતો થાશે. એવા દિવસો હવે બહુ દૂર નથી.\nધીરજવાન લોકો તમે ધીરજ ધરજો. હવે ગોલા લોકોને ઘી ગોળ થશે. તેઓ ઘીદૂધ ખાઇને મોજ કરશે. જેની મા મુળોને બાપ ગાજર હોય એવા માબાપના ઠેકાણા વગરના લોકો કૂળ વગરના લોકનું મહત્ત્વ સમાજમાં વધી જશે.\nઅનાજ વાડીઓમાં જ પાકશે. દૂધનો દુકાળ પડશે. મહેલો મોંઘા થઇ જશે. રાજવી જાડેજાઓ માટે ખૂબ કપરા દિવસો આવશે.\nશાહુકારો શાહુકારપણું છોડી દેશે. શ્રીમંતો અને ધનવાનો સત્યનો પંથ છોડી દેશે. બ્રાહ્મણો વિદ્યા છોડી દેશે. રાજવીઓને વેઠ (નોકરી) કરવાનો વારો આવશે.\nરાજકુંવરો લાકડાં વેચશે. રાજા ઘાસ વેચશે. નાણાં સાટે ન્યાય વેચાશે, અને રાજા મહારાજાઓના મહેલો અને કિલ્લા હવા ખાતાં થઇ જશે. અર્થાત્ બિનઉપયોગી બની જશે.\nજંઘરિયા ડુંગરમાંથી પથરા કાઢીને ઘંટીઓ બનાવવામાં આવશે. હબા ડુંગરની ઝાડી કાપીને એના લાકડામાંથી કોલસા પાડવામાં આવશે. ત્રેજાર માતાને પાડાનો ભોગ અપાતો તે બંધ થશે. એ વખતે કચ્છના રાજવીની તલવાર છૂટી જશે. અર્થાત્ રાજગાદી ચાલી જશે.\nજોગીઓ જમીનદાર બનશે. હરિજન મેઘવાળ માલદાર બનશે. કચ્છના ગિરાસદારો ઘસાઇ જશે અને દેશમાં શાહુકારો સદાય દંડાતા રહેશે.\nજ્યાં ઈશ્વરનું સ્મરણ થતું હશે ત્યાં (મંદિરોમાં) કોઇ નહીં જાય. વિકાર અને ભોગવિલાસોમાં લોકો રચ્યાપચ્યા રહેશે. પૃથ્વી ઉપર પાપકર્મો વધી જશે. લોકો દાન, પુણ્ય અને સહનશીલતા ખોઇ બેસશે.\nમામૈદેવ મધ્યકાળમાં થઇ ગયા હોવા છતાં એ સમયે તેમણે આવનારા યુગમાં ગ્લોબલ વૉર્મિંગ વિશે કહ્યું છે :\nઆભ સળગી ઊઠશે. જમીન તપીને તાંબડી જેવી થઇ જશે. ત્યારે સૂરજનું તેજ જીરવાશે નહીં. ડુંગરાઓ ડગમગી જશે. પૃથ્વીના ટુકડે ટુકડા થઇ જશે. આવનારા વિશ્વયુધ્ધમાં પરમાણુ બોમ્બ હોઇ શકે અથવા ગ્લોબલ વૉર્મિંગથી આવી ઊથલપાથલ થઇ શકે.\nકુંવર વિક્નીંડા કાઠયું, રા`વીકનીડા ઘાહ,\nમાંમૈઇ ભણે મહેશ્વરીયા નાણે વિકંધા ન્યા.\n[કુંવર (રાજકુમારો) લાકડાં વેંચશે, રા (રાજા) ઘાસ વેંચશે, મામૈદેવ કહે છે કે ન્યાય પણ નાણે વેંચાશે.]\nખચરડા ખીર ખાયન્ડા, તગડા ઈંડા તાજી,\nવડા માડુ વેહી રોંધા, પૂછા ઇન્ધા પાજી.\n[ખચ્ચર (ગદર્ભ)ને દૂધ ખાવા મળશે અને તે જાતવાન ઘોડાઓ (તાજી) કરતાં પણ તગડા થશે, મોટા માણસો બેસી રહેશે અને નાલાયક (પાજી) લોકો પાંચમાં પૂછાશે (તેમનાં માનપાન થશે).]\nસને જીવેજી સરમ ન રોંધી, નરોન્ધી મનમે મેર,\nધન ખર્ચે ધર્મી ચવાંધા, કંધા વડેસે વેર.\n[ગરીબ માણસની શરમ નહિ રહે, મનમાં દયા કે અનુકંપા (મેર) નહિ રહે, ધન ખર્ચનારો ધર્મી કહેવાશે (ગરીબોને ચૂસીને દાન કરનારા ધર્મી !) અને મોટાઓ સાથે વેરઝેર કરશે.]\nમેડીયું પાડેને મારગ થીંદા, કબરમે થીંદા ઘર,\nઅસ્ત્રી વેહંધી તખત પે, જાળી લોદીન્ડે નર.\n[મેડીયું, મકાનો પાડીને સડકો બનાવાશે, કબ્રસ્તાનોમાં ઘર થશે (ગરીબોને જ્ગ્યાના અભાવે સ્મશાન જેવી જગ્યાઓએ શરણ લેવાનો વારો આવશે) સ્ત્રીઓ રાજકાજ કરશે (તખત પર બિરાજમાન થશે) અને ભાયડાઓ તેને પંખા નાખશે (હવા નાખશે અર્થાત, તેની ગુલામી, જી હજૂરી કરશે !)]\nશાહ છડીન્ધા શાહ પણું, સચ્ચ છડીન્ધા શેઠ,\nભામણ ભણન છડીન્ધા, જાડેજા કંધા વેઠ.\n[શાહ, સજ્જન લોકો સજ્જનતા છોડી દેશે, શેઠ, વેપારી લોકો સાચ (સત્ય) છોડી દેશે, બ્રાહ્મણ, જ્ઞાની લોકો ભણવાનું, અભ્યાસ છોડી દેશે અને જાડેજા, રાજવી લોકો, વેઠ કરતા થશે.]\nભૂખ માડુ તે ભડ ધ્રીજંધા, શિયાળે ધ્રીજંધા સી,\nપે ધીજંધા પુતરતે, હેડા અચીંધા ડી.\n[નિર્માલ્ય (ભૂખ) માણસથી શુરવીર (ભડ) માણસ ધ્રુજશે (ડરશે), સિંહ, સાવજ શિયાળથી ધ્રુજશે (ડરશે), એવા દિવસો આવશે કે બાપ (પે) પોતાના દીકરાથી (પુતરતે) ડરશે.]\nદીકરો વહુજો વાહો કન્ધો, માકે દીન્ધો ગાળ,\nમામૈઇ ભણે મહેશ્વરીયા હેડો અચીન્ધો કાળ.\n[દીકરો પોતાની વહુનું માનપાન કરશે પણ માતાને ગાળો કાઢશે (અપમાન કરશે) મામૈયો માતંગ કહે છે કે એવો કાળ (સમય) આવશે.]\nસૂકજી વેંધી સાબરમતી, કાન્કરીયે થીન્ધો ગાહ,\nમામૈઈ ભણે મહેશ્વરીયા ખીર વિકણીદા રાહ.\n[સાબરમતી સૂકાય જાશે અને કાંકરીયા તળાવમાં ગાર (માટી) ભરાશે, મામૈયો માતંગ કહે છે કે રાહ (રા, રાજા) દૂધ વેંચતો (ગોવાળ કે પશુપાલક) થઈ જશે. (સાબરમતી નદીમાં જ્યાં ત્યાં બંધ બંધાઈ ગયા એટલે સાબરમતીમાં બારેમાસ વહેતું પાણી હવે જોવા ના મળે . કાંકરીયા તળાવ એક વખત ખાલી કરાવી નાખ્યું અને એમાં ઘઉં નું વાવેતર કરાવેલું.)]\nમાંનીયું થીન્દીયું મઠ જી. તેલજા થીંદા ઘી,\nમામૈઇ ભણે મહેશ્વરીયા હેડા અચીંધા ડી.\n[અનાજની અછત થવાથી લોકો મઠનાં રોટલા (માની) કરશે અને તેલનું ઘી બનશે (આજે વેજીટેબલ ઘી થી પ્રસિદ્ધ છે તે ). મામૈયો માતંગ કહે છે કે એવા દીવસો આવશે.]\nધરમ જુગા જોગ વધે, બુધ સે ઘટે પાપ,\nજેતે ગોએડ ગજા કરે, ઓતે કી સંચરે સાપ.\nશેણી સકેલો કરશે, નરમલ થાશે નીર,\nઅંજાર મંજ જાત્રુ થાશે, ભણે વઠો મામૈઈ પંડતવીર.\nસમૈનગરમે સાઓ થીંધો, સિંઘ મીંજા લગધો ડમ,\nમામૈ ભણે માયશ્રીયા, ઉજામધો નં આડજો જમ.\nમકકે ધોડા બઘઘા, તૂરકી કેંધો તાણ,મામૈભણે માયશ્રીયા, વરતઘી અસરેજી આણ.\nજાત જો પઠાણ નાં તાલભદીન, હિંદુ મીંજા મુસલમાન કેંધો,\nમામૈભણે માયશ્રીયા, નોં ખંડ પૃથ્વી તે ડંકો ડીંધો.\nરુમસૂમ મીજા ચાંસી ચડઘી, મડચંદ કેંધો હાજ,મામૈભણે માયશ્રીયા, તેર થીંધો પાંજો રાજ.\nમિંજઈ મોઘલ જાગઘા, મિજઈ મિંજ કેંઘા રાજ,મામૈભણે માયશ્રીયા, પૃથ્વી થીંઘી મીરછેંજો ખાજ.\nબો રાજા રાજ કેંઘા, હિકડે તખતેતે વઈ,મામૈભણે માયશ્રીયા, ડીંઘા ગામ મીરછેં કે દઈ.\nકાબુલ, કંદાર, તૂરક, તમાચી, ચારોએ ચડઘા મીર,ગોઈયું -મઈયું -માલ મરઘા, નાલે નં રોંધો ખીર.\nઢીંગલે ઢીંગલે ઘરમ વિકાબો, નાણે વિકાબી નારી,અનન પાણી તોલે વિકાબા, નમોસા નાં ઘારી.\nભૂસકા થીંઘા હુલ હુલકારી, ભારી થીંધો ભાંગાણ,ઝાંખરીઆ પખર પેરીંઘા, ઈ આગમજા એંઘાણ.\nઅભ તપંદો ભુ તામણી, સુરજ કેંદો ઠંકા,ડુંગર મેળે ડગમગદા, ભોણજા થિદાં ભૂંકા.\nઅંત ઘણા મેઘ વસઘા, ઘરીયા કેંધો ઘઘકાર,બારમતીકે જુકો ડીઠે, તેંજો વિંગો નં થીંધો વાર.\nઅંત ઘણા મેઘ વસંદા, પાણી મૂકી વેંદા પાતાર,મામૈ ભણે માયશ્રીયા, દિલજા પોંદા દુકાર.\nછાસ મથે મખણ નં રોંધો, દરીયા તે નં હલઘા વહાણ,સોરે કરાએ સૂરજ ઉંગધો, પુરા વેદ જા પરમાણ.\nપોથા થિંદા થોથા, કંથાયદા મન ઘડંત જ્ઞાન,મામૈભણે માયશ્રીયા, દાનવ ગનંદા દાન.\nજર ઘટધો, જમીન ઘટઘી, ઘટી વેંઘા અન્નપાણી,માન ઘટધો મુલક ઘટધો, નં રોંઘા રાજા રાણી.\nપૃથ્વી આય પરમારેજી, પૃથ્વીતે મોર વડા પરમાર,હિકડેજો આબુ બેસણું, બેજી ઉજેણીનગરજી ઘાર.\nમુરુજા ડેલા મારવે, તેં ભેરા પખર વારા પરમાર,મામૈ ભણે માયશ્રીયા, બેયા ઝાંખરીઆ મેઘવાર.\nછેણા ચુંઢીઘા ક્ષત્રી, ગોલે વટે ગરાસ,મામૈભણે માયશ્રીયા, બ્રાહમણ ભરખીંઘા માસ.\nભાઘર ભવાઈઆ ભૂંકઘા, નાતેમે ન રોંઘા નિયા,મામૈ ચે હયા હસીમાંજા લોપાજી વેંઘા લ્યા.\nસુરો પોંધો સોનમે, રુપે નં રોઘી રેખ,મામૈ ભણે માયશ્રીઆ, ત્રામે પીતર કે સેક.\nછત વરા અછતીયા થિંઘા, પોંઘા ઘિલજા ડુકાર,મામૈભણે માયશ્રીયા, માડુ ખેંઘા ઝાડ.\nમાતંગજી પરત નં પારીંઘા, સીંભરીયેસે કેંઘા તંત,મામૈભણે મૂરવાજી, આશાપુરા ખણી ગિનઘી હથ.\nએડા ડી અચિંઘા, શિયાળેનું ઘજઘા સિંહ,પે ઘજધો પૂતરનું, નોનું સસ સંકઘી.\nપાગું બઘી ઉથીંઘા, જી પારીયે તે વે બગ,ટીલા ટપકા કઢી, ગામ મે ધોઘા ગુરુ ઘુમદા.\nપત નં રોંઘી મૂરવા, કચ્છજો છેલ્લો રા’ખેંગાર,મેઘ થિંધો રા’, તેની મડઈ થીંઘી મસાણ.\nસરવા થીંધો સેર, ઉતે હૂર કેંઘા હાલાણ,મામૈભણે મૂરવાજી, કચ્છ કે થીંઘી હાણ.\nવંગી વર કેંઘી, નૂરઈ કેંઘી નેસ,મામૈ ભણે માયશ્રીઆ, નૌં વસધો દેશ.\nછારી છાવરજે વિચમે, કૈ થ વેંઘા કાજ,મામૈ ભણે માયશ્રીઆ, અવચળ થીંધો રાજ.\nચૂંચ અખા ચીના, ગોયેડ મુખા, સુપડ કના વસઘા,મામૈભણે માયશ્રીયા, જુકો ચેયોં સે એ ડીસઘા.\nવંશ રામજો ને વંશ રાવણજો, ઈ બોયે બરસે વિડઘા,પેરાજજો દળ અચિંધો ચોંઘણા, અચી ચોક મે મીલઘા.\nરૂક દિલ્લી, રુક ખૂરેશાણ, શૂરા વેંઘા હણમમ શાણ,દૈત્યેં મરઘા ઉછરઘી ઘરા, મોઘલ કેંઘા તાણોતાણ.\nકાશમીર ડુગરનું કેંકાણ ચડઘી, ઘરઘાકપાં અગીયા થીંઘી,શિર વાઘેલેજો છણધો, તેની જામ જાડેજા રાજ કેંધો.\nજણ વઘધો કીડા નિપબા, ઘરા વઘઘા ભારી,મામૈ ભણે માયશ્રીઆ, બારે વરેજી ફળબી નારી.\nભાજત દેશમે ભીડત કચ્છ, નગરેમે નં રોધો થીરથાપ,એકો ડીંધો આણ મુલતાન, બેયોં ડીંધો બેડે ગામ.ત્રેયોં ડીંધો રામવાડે, ચોથૉ ડીંધો ગામવાડે,મામૈ ભણે માયશ્રીઆ, કચ્છ ખેતર અય મોંગલેંકે ભારી.\nત્રેઇંજાર સરસી ભોણ, માતંગ વાવઈ ડનણજી ચીર,કરકી પાતર જામ મૂરવેકે માતંગ થાપેં કચ્છજો મીર.\nમકડે હોવાસે માનવી થેયા, વાંચા ડીનેં વેં રામ,ઉગે ઉલથજે વિચમે, એતરો મકડ આંજો ગામ.\nકચ્છ કરમજો કોટ કેંયોં, ઘરતી સઝી રણજી કંઘી,મામૈ ભણે માયશ્રીઆ, નં લોપાબી કચ્છજી લી.\nઘુણ અચીંઘી ઘમરેકે, કૈક ખડખડી વેંઘા ખંઢ,લી લુપીંઘા માતંગજી, કચ્છમે પીંજા થિંઘા પાખંઢ.\nકર કમોરા કુડા થીંઘા, નાગર નીંયા કેંઘા,સત શૂરાતણ છડે વેંઘા, સઈઆ સામાં થીંઘા.\nઢાલ પિનઘી, તરાર પિનઘી, પિનઘી કટારી,જાચક મંગણ છડે ડિંઘા, થીંઘી લુરેજી વારી.\nલુર પખડઘા લોકમે, ખોટી લખીંઘા વઈ,કલમ સોપાંબી કાંગે કે, બોલી નિકરઘી બઈ.\nદયાહિણી થીંઘી પૃથ્વી, પાણી હિણાં થીંઘા જ્ઞાન,વેદ સતશાસ્ત્ર સાર હિણું, મુખ શાસ્ત્રમેં સંચરઘા.\nઅણઘારઈ ઉતરઘી, જીવ જીવજો લેખો ગિનધો ઘાર,મામૈભણે માયશીયા, મા નું વિછુડીધો બાર.\nએડી વેરા વરતઘી, લખે ગાઉએ તે સુઝધો ઘા,મામૈભણે માયશીયા, માડુએંજો હરુરીએ વેંધો સા.\nખીર ખૂટે, ઘે ગટે, અનન કેંધો ઓલાર,મામૈભણે માયશ્રીયા, પાણી જીભ ચટા પૈયાર.\nભઘરે, અશુ શેરી કઢી, તોય પો વસઘા મીં,મામૈભણે માયશ્રીયા, થીંધો ચાંતો તી.\nવંઘી વર કેંઘી, નૂરઈ કેંઘી નેસ,મામૈભણે માયશ્રીયા, નૌ વસધો દેશ.\nશા છડીદા શા પણુ, સચ્ચ છડીદા શેઠ,બ્રાહ્મણ વેદ છડીદા, જાડેજા કેંદા વેઠ.\nખચરડા ખિર પિંધા, તગડાબા તાજી,ભુખ માંડુ ભડ થિંદા, પૂછાબા પાજી.\nલસ થીંદી ઘોડેજી ઘસ, કણ કણ થીંદી સિંધ,મામૈભણે માયશ્રીયા, કાબુલ-કંદાર ડીસબા દંધઆઠે ઓલો આવશે, કરશે હિન્દમે રાજ,મામૈ ચ્યેં મે જોયા તા, પૂથ્વી સયે થઈ મલેચ્છજો ખાજ.\nઉરદ ખુરદ તુરક તમાચી, ચારોય ચડશે મીર,ગોયુ મયુ માલ મરધા નાલે ન રોંધો ખીર.\nવા વાંચણીયે વડર વેંઘા, અંદર લગંધી લાર,ઘૂળજા મી વસઘા તેની, પાણી વેંઘા પાતાર.\nડુલી ઘણકાર થિંધો, ડોયેલા ડીસઘા ડી,મામૈભણે માયશ્રીયા, મુંદે ન વસઘા મી.\nભઘરે, અશુ શેરી કઢી, ત્યાં પો વસઘા મી,મામૈ ભણે માયશ્રીયા, લોપાંદી વેંદી લી.\nઘરોઘર ભાય ઘૂખઘી, મનખેજી બુઘી ફિરઘી,મામૈભણે માયશ્રીયા, નાત મેં ન રોંધા ન્યા.\nગત વિનમે સુણ ગુસામી, મુળુરાજા કે કતરી વાર,વાર કર ગત જા ગુસામી, મરછે લોપી દેશે, કર કરણીજા ગુરુનકલંક પૃથ્વીજો રા’, ઉજણેમે હોયસે અવતાર,ભણે ભાગ આરાઘીયોં આજ, જુગ મંડપ થીંદો મુળુજે રાજ.\nરા રાઠોડજો દોહિત્રો, ખૂન કરશે હાથ,મુળુરાજા વઠો માળવે, હોયસે એક જ આણ.\nમાતા સોમલખી સોરંગ બાપ, ઉજેણીમે અવતરશે કાન,સ્વામી કરીંદો આડતે સમઘરા, મુળુ માંડવા ગઢજો રા’.એકાસીએ એકલકાર, ધોમ ધોમ ઘરા વરતશે,મામૈઈ પંડિત કિયોં પરગાસ, તેની અણગણીયા વા વરજા.\nનવાણુંએ નવી પ્રજા, ધોમ ધોમ ઘણી જાગશે,દીઠા તણા અદીઠ, તેની અમર હલાણુ હોયશે.\nસીલડીએ સંગ હોયશે, માયસરીઆ દેશે માન,છત્રી કરોડકે પત્રી ચડાવશે, જુગ પંચોરથ પરમાણ.\nસવરો મંડપ માંડશે, પંડત વઠો મંડપ માય,મામૈઈ ભણે માયસરીઆ, છત્રી કોડીયું લગીયું જે જે પાય.\nહકડા સારણ ઠઠજા, બીયા શેણીજા સઘાર,જુગ પંચોરથમે થીંદો પાગડો, તડે થીંદા ખંડે ખંડેજા રાજ.\nસોમવાર ને સોમાગહળ, મરછે કે મુળુરાજા મારશે,એકવીસ દિ હકડે હથે વિડઘા, ઘરતી અંબર બોય થર થરંદા.\nજેતરેમે ત્રેઇંજરજો પડછાઈઓપે, એતરે મે માયશ્રીઆ,જાડેજા આંકે કરમકોટજી અય વાડ.\n•હાલે ચાલે સુખ નં હુંધો, રાવણવંશીરાજ, પાણઈ મરઘા પાણમે, દંયા નં હુંઘી દાજ,\nમામૈ ભણે માયશ્રીઆ, જુગજુરધો આદિતવારજો.\n•પંચોરથ જુગજો ભર, માતંગજા વચન આડતે સવાયા ફરે, માંઢવા ગઢમે થીંદો મુળુજો અવતાર.\n•સોજ સ્વામી કરીંદો સીમરીયેજી સાર, છત્રી કોડી ઉભી હરકે વઘાય, તખત આવીયોં ત્રી ભોણેજો રા’.\n•ઘારજો ભણી ઉભો થીયોં, શરબંઘી જટાઘાર,\nમુળુ કે તલક ડઈ વઘાયોં, સુરે તણુ કિયે સણઘાર,\nવિજળીખનુ માઇસરીયે કે જુડંદો, જુગ પંચોરથ માય,\nમામૈભણે માઇસરીયા, તેની સતીયે કે હુંદો લુણંગદેવજો આઘાર.\n•ચોરાસીયે ચકચાર, ચારોય દસુ ચુરચુરશે તેની દશે દિશાએ, ખંડ ખડભડશ.\n•શાયર છલે, આડ ફરે, અરક ન ઉગમે, પવન ન પછરે, મેર છડી ડીયે મંઝી,મામૈ પંડત ચ્ચે, આવ જુઠોબોલા, તો ઘરમ છડી ડીયે ઘરાજો ભાર.\n•ગામે ગામ ફળ વાવશે, ઘઉમેં સુગંઘ હર કરશે અઢારભાર વનસ્પતી વામન વેંચી ફળ દેવેકે દેશે,\nઉનનઈ તથ ને છત્રીસ નક્ષત્ર, તેજા લોકશે લેખા લેશે.\n•ઘરઘર વાડી ઘરઘર વોણ, ઘરઘર જાય જાવંત્રી આંગણ વૃક્ષ ફરોર ફુલંદી,\nચંપો ડમરો ફોફરજી પત્રી, ઈ આગમજી કરણી લુણંગદેવ કથઈ સુણો સઘળી ગતજા લોક માતંગજે મેળે સે જીવ મલઘા, જે કોઈ પારીંદા છત્રીસ દોક.\n•સોનેમે સુગંઘ થાયશે, જાવત્રીજી સુગંઘ નવ જાશે,\nપગટ જુગ પચોરથ, તેંજા માતંગ દેવ કંથન કીયોં. નાગરવેલમે ફળ હોયશે, તેંજા માતંગદેવ કથન કીયા.\nમામૈદેવના આગમો પ્રમાણે હવેના વર્ષો ભારે કપરા છે. સંઘર્ષકાળ પછી ઈશ્વરનો ૧૦૧મો અવતાર થતાં સુવર્ણકાળ આવશે. એ પહેલા આવનારા વર્ષોમાં (વિશ્વયુધ્ધ થાય તો) અડધા લોકો યુધ્ધથી મરશે અને અડધા લોકો રોગથી મરશે. એમાંથી બચવા માટે મામૈદેવે નીતિમાન જીવન જીવવા માટે ૩૬ જેટલા નિયમોની સમજ માતંગ વેરશી રામજીએ તેમના ગ્રંથમાં આ મુજબ આપી છે.\nસવારે વહેલા ઊઠી શૌચસ્નાન કરી ઈશ્વરનું સ્મરણ કરો. માતા-પિતા, અતિથિ, ગુરુ અને વડીલોને માન આપો. ઈન્દ્રિયોને વશમાં રાખી છળ, કપટ, ચોરી અને બેઇમાનીથી દૂર રહો. માતાપિતા, સગાંવહાલાં અને પરિવારને પ્રેમ કરો. કોઇનું અપમાન, તિરસ્કાર કે અહિત ન કરો. વેરભાવના તજો. આળસ છોડો. મન, વચન કર્મથી પવિત્ર રહી બધી ફરજો પૂરી કરો.\nવિલાસિતાથી બચી સ્વાવલંબી બનો. અન્યને ભારરૃપ ન બનો. બેકાર ના બેસો. કાર્યશીલ રહો. નિંદાચૂગલીનો ત્યાગ કરો. જુગારથી દૂર રહો. દરેક જીવ પ્રત્યે કરુણા રાખો. પરસ્ત્રીને માતા સમાન માનો. ધર્મનો અને રાષ્ટ્રનો દ્રોહ ન કરો. વ્યભિચારી અને હિંસક ન બનો. જીવનનું લક્ષ્ય ઈશ્વરપ્રાપ્તિનું રાખી સઘળાં કાર્યો એને સમર્પિત કરો. આમ કરશો તો તમે મહાસંગ્રામમાંથી ઊગરી જશો.\nમામૈદેવનું સમાધિસ્થળ સિંધ પાકિસ્તાનમાં છે. ભારતના મહેશ્વરીઓ માટે પાકિસ્તાન જવાનું શક્ય ન હોવાથી અંજારમાં આવેલાં મામૈદેવનાં પગલાંને યાત્રાધામ ગણે છે. મામૈદેવની વાણી હસ્તલિખિત ગ્રંથોરૃપે મહેશ્વરી પંથના માતંગ ગુરુઓ અને તેમના વંશજો પાસે સચવાયેલી છે. એમાં સંશોધન માટેનો બહુ મોટો અવકાશ રહેલો છે.. .


saaho movie review in gujarati %e0%aa%b8%e0%aa%be%e0%aa%b9%e0%ab%8b %e0%aa%ae%e0%ab%82%e0%aa%b5%e0%ab%80 %e0%aa%b0%e0%aa%bf%e0%aa%b5%e0%ab%8d%e0%aa%af%e0%ab%81\nsaaho movie review in gujarati\nમૂવી રિવ્યુઃ સાહો\nTNN | Updated: 30 Aug 2019, 10:00:00 AM\nછેલ્લા ઘણા સમયથી દર્શકો પ્રભાસ અને શ્રદ્ધા કપૂરની ફિલ્મ ‘સાહો’ રીલીઝ થવાની રાહ જોઈ રહ્યા હતા. ફાઈનલી આ ફિલ્મ રીલીઝ થઈ ચૂકી છે. આ ફિલ્મ બોલિવુડની અત્યાર સુધીની સૌથી મોંઘી ફિલ્મોમાંની એક છે.\nજોરદાર એક્શન સિક્વન્સ અને મસમોટી સ્ટારકાસ્ટના કારણે આ ફિલ્મની સ્ટોરીમાં ટ્વીસ્ટ અને ટર્ન ભરપૂર છે. તમને હીરો સામે અનેક વિલન જોવા મળશે.હવે ટેલિગ્રામ પર મેળવો દરેક મહત્વના સમાચાર, અમારી ચેનલ સબસ્ક્રાઈબ કરવા ક્લિક કરોસ્ટોરીઃ ફિલ્મના ટ્રેલરથી જ ખબર પડે છે કે સાહોમાં પ્રભાસનું કેરેક્ટર વિલનના બધા જ સામ્રાજ્યને ખતમ કરી નાંખે છે. ફિલ્મની સ્ટોરી મુંબઈમાં થતી એક મોટી ચોરીથી શરૂ થાય છે. એક બ્લેક બોક્સની તલાશ છે જેમાં લોકોના નસીબની ચાવી છે.આ પછી સ્ટોરી અનેક શહેરોમાં ફરતી ફરતી કનેક્ટ થાય છે.\nરિવ્યુઃ ફિલ્મના ફર્સ્ટ હાફથી જ ભરપૂર એક્શન શરૂ થઈ જાય છે. પ્રભાસની સ્ક્રીન પ્રેઝન્સ શરૂઆતથી જ દેખાવા માંડે છે. પ્રભાસ આ રોલમાં ફિટ બેસે છે પરંતુ તમને તેનો બાહુબલિ વાળો ચાર્મ નહિ જોવા મળે.\nફિલ્મમાં તેની ડાયલોગ ડિલિવરી જાણી કરીને સ્લો રાખવામાં આવી છે કારણ કે પ્રભાસનું કેરેક્ટર એટલુ રહસ્યમયી છે કે લોકો તેના વિષે તમે અંદાજો લગાવતા જ રહો. શ્રદ્ધા કપૂર ફિલ્મમાં ગ્લેમરસ લાગે છે પરંતુ તેનું પાત્ર બરાબર લખાયુ નથી. તેને એક સ્ટ્રોન્ગ કૉપ દર્શાવવાને બદલે નબળી કડી બનાવી દેવાઈ છે જેને હીરોએ વારંવાર બચાવવી પડે છે. પ્રભાસ-શ્રદ્ધાની કેમિસ્ટ્રીમાં પણ તમને કશુંક મિસિંગ લાગશે.વિલનની વાત કરીએ તો તમને ચંકી પાંડે ઈમ્પ્રેસ કરશે.\nબાકી કોઈ વિલનનું પાત્ર ઊંડાણમાં નથી લખાયુ. ફિલ્મનું મ્યુઝિક સારુ છે પણ ગીતોને ખોટી જગ્યાએ રાખવામાં આવ્યા છે જે આ લાંબી ફિલ્મને વધુ લાંબી બનાવી દે છે. ફિલ્મના એક્શન સીન્સ તમને ગમશે પણ ક્યાંકને ક્યાંક તમને સ્પેશિયલ ઈફેક્ટ એટલી સરસ નહિ દેખાય જેટલી હોવી જોઈએ. જોવા જઈએ તો ફિલ્મની નબળી સ્ટોરી લાઈન અને નબળા ડાયરેક્શનને કારણે ડાયરેક્ટર સુજીતે એક સારો ચાન્સ ગુમાવી દીધો છે.જો તમે પ્રભાસના ડાઈ હાર્ડ ફેન હોવ તો ફિલ્મ જોઈ શકો છો.\nઆ ફિલ્મને અમારા તરફથી 2.5 સ્ટાર્સ.\nમૂવી રિવ્યુઃ મિશન મંગલ આર્ટિકલ શો\nસાહો મૂવી રિવ્યુ Shraddha Kapoor saaho movie review in gujarati Saaho Prabhas movie review saho\nWeb Title : saaho movie review in gujarati


Changed the way of sitting back on the bike know rules of the government – News18 Gujarati\nટુ-વ્હીલર પાછળ બેસવાના નિયમોમાં થયો ફેર! હવે આ રીતે કરવી પડશે સવારી, જાણો સરકારનાં નિયમો\nગાઈડલાઈનમાં જણાવવામાં આવ્યું છે કે, બાઈકની પાછળની સીટ બેસનાર વ્યક્તિએ કયા નિયમોનું પાલન કરવાનું રહેશે.\nઆજકાલ એક્સિડન્ટના કેસમાં સતત વધારો થઈ રહ્યો છે. આ દુર્ઘટનાઓમાં ઘટાડો કરવા માટે ગાડીઓની ડિઝાઈન અને તેની સુવિધાઓમાં ફેરફાર કરવાનો સરકારે નિર્ણય કર્યો છે. સુરક્ષાને ધ્યાનમાં રાખીને રોડ પરિવહન અને રાજમાર્ગ મંત્રાલય દ્વારા નિયમોમાં કેટલાક ફેરફાર કરવામાં આવ્યા છે અને નવા નિયમો લાગુ કરવામાં આવ્યા છે. બાઈકચાલકો માટે મંત્રાલય દ્વારા નવા દિશાનિર્દેશ જાહેર કરવામાં આવ્યા છે. ગાઈડલાઈનમાં જણાવવામાં આવ્યું છે કે, બાઈકની પાછળની સીટ બેસનાર વ્યક્તિએ કયા નિયમોનું પાલન કરવાનું રહેશે. આ તમામ નવા નિયમોની જાણકારી અહીં આપવામાં આવી છે.\nડ્રાઈવરની સીટની પાછળ હેન્ડ હોલ્ડ હોવું જોઈએ\nમંત્રાલયની ગાઈડલાઈન અનુસાર બાઈકની પાછળની સીટની બંને તરફ હેન્ડ હોલ્ડ હોવા જરૂરી છે. પાછળની સીટ પર બેસનારની સુરક્ષા માટે આ હેન્ડ હોલ્ડ હોવું જરૂરી છે. જો બાઈકચાલક અચાનક બ્રેક મારે છે તો તે પરિસ્થિતિમાં હેન્ડ હોલ્ડ હોવાથી પાછળની સીટ પર બેસનાર વ્યક્તિ સુરક્ષિત રહી શકે છે. મોટાભાગના બાઈકમાં આ સુવિધા હોતી નથી. બાઈકના પાછળના ટાયરનો ડાબી તરફનો અડધો હિસ્સો સુરક્ષિત રીતે કવર હોવો જરૂરી છે, જેથી પાછળની સીટ પર બેસનાર વ્યક્તિના કપડા તેમાં ફસાય નહીં.\nહળવું કન્ટેનર લગાવવાનો આદેશ\nમંત્રાલય દ્વારા બાઈકમાં હળવું કન્ટેનર લગાવવાનો આદેશ આપવામાં આવ્યો છે. આ કન્ટેનરની લંબાઈ 550 મિમી, પહોળાઈ 510 મિમી અને ઉંચાઈ 500 મિમીથી અધિક ન હોવી જોઈએ. બાઈકની પાછળની સીટની બાજુમાં કન્ટેનર લગાવવામાં આવશે તો બાઈકમાં બે સવારીને મંજૂરી આપવામાં નહીં આવે. બાઈકની પાછળની સીટની પાછળની બાજુએ કન્ટેનર લગાવવામાં આવશે તો બે સવારીને મંજૂરી આપવામાં આવશે. આ નિયમોને ફોલો કરવામાં નહીં આવે તો તે નિયમોનું ઉલ્લંઘન ગણવામાં આવશે.\nઆ વ્યક્તિએ બનાવ્યો હતો આપણો તિરંગો, ગરીબીમાં થયું હતું નિધન\nટાયર અંગેની ગાઈડલાઈન\nતાજેતરમાં સરકારે ટાયર અંગેની ગાઈડલાઈન જાહેર કરી છે. આ નિયમ હેઠળ 3.5 ટન સુધીના વાહનો માટે ટાયર પ્રેશર મોનિટરીંગ સિસ્ટમ માટેનું સૂચન આપવામાં આવ્યું છે. આ સિસ્ટમાં સેન્સરની મદદથી ટાયરમાં કેટલી હવા છે તેની જાણકારી ડ્રાઈવરને મળે છે.\nમંત્રાલયે ટાયર માટેની કીટની ભલામણ પણ કરી છે. ત્યારબાદ ગાડીમાં એક્સ્ટ્રા ટાયરની જરૂરિયાત નહીં રહે. રોડ સુરક્ષાના નિયમોમાં સરકાર સમયાંતરે ફેરફાર કરતી રહે છે. છેલ્લા કેટલાક વર્ષોમાં રોડ સુરક્ષાના નિયમોને કડક બનાવવા માટેની બાબતને વધુ મહત્વ આપવામાં આવ્યું છે.


બસ નશો જ નશો છે! | कहत बधिरा…\nલગ્ન – ૫૦% સુખની ગેરંટી! →\nવાસણાનો રહીશ મઘમઘતો જો જણાય,\nતો એ સુએજ ફાર્મની વાસનો નશો છે.\nક્રિકેટના લાઈવ ટેલીકાસ્ટમાં સરકારી સાહેબ જો દેખાય,\nતો એ મફત માં મળેલા પાસનો નશો છે.\nવહેલી સવારે કોઈ વીરો ઝૂમતો જો દેખાય,\nતો એ રાત્રે છીપાવેલી પ્યાસનો નશો છે.\nગાળામાં હાર ને મોં પર ગુલાલ સાથે નો નેતા જો દેખાય,\nતો એ પ્રજાએ દર્શાવેલા વિશ્વાસ નો નશો છે.\nચાર રસ્તે ડોલતી, મદમાતી ગાય જો દેખાય,\nતો એ ભક્તો એ નીરેલા ઘાસ નો નશો છે.\n‘જઈ’ આવ્યા પછી (ક્યાં એ નહિ પૂછવાનું સપરમા દા’ડે)\n‘જઈ’ આવ્યા પછી મોં પર હાશ જો દેખાય,\nતો એ ત્યાગ પછીની હળવાશ નો નશો છે.


Gujarat Local Body Polls Result AIMIM9candidate win in Modasa Nagar Palkca election – News18 Gujarati\nમોડાસામાં AIMIMએ કૉંગ્રેસ પાસેથી વિપક્ષ પદ છીનવ્યું.\nModasa Nagar Palika: મોડાસા નગરપાલિકાની 12 બેઠક પર ઓવૈસીની પાર્ટીએ ઉમેદવાર ઊભા રાખ્યા હતા, જેમાંથી નવ બેઠક પર પાર્ટીની જીત થઈ છે.\nઅરવલ્લી: તાલુક અને જિલ્લા પંચાયત તેમજ નગરપાલિકા (Nagar Palica)ની યોજાયેલી ચૂંટણી બાદ આજે પરિણામ જાહેર થયા છે. અરવલ્લી જિલ્લાના મોડાસા નગરપાલિકામાં AIMIM (All India Majlis-e-Ittehadul Muslimeen)ના નવ ઉમેદવારની જીત થઈ છે. આ સાથે જ ગુજરાતમાં પ્રથમ વખત ચૂંટણી લડી રહેલા ઓવૈસીના પક્ષે મોડાસા નગરપાલિકામાં કૉંગ્રેસ (Congress) પાસેથી વિપક્ષનું પદ પણ છીનવી લીધું છે. મહાનગરપાલિકાની ચૂંટણી (Corporation Elections)માં જીત બાદ હવે નગરપાલિકાની ચૂંટણીમાં પણ ઓલ ઇન્ડીયા મજલીસ -એ-એતીહાદુલ મુસ્લિમીન (AIMIM) પાર્ટીએ જીત નોંધાવી છે. મોડાસા નગરપાલિકાની 12 બેઠક પર ઓવૈસીની પાર્ટીએ ઉમેદવાર ઊભા રાખ્યા હતા. જેમાંથી નવ બેઠક પર પાર્ટીની જીત થઈ છે. આ રીતે મોડાસાના રાજકરણમાં AIMIMની ધમાકેદાર એન્ટ્રી થઈ છે.\nમોડાસા નગરપાલિકાના ચૂંટણી પરિણામની વાત કરવામાં આવે તો અહીં કુલ 36 બેઠકમાંથી 19 બેઠક ભારતીય જનતા પાર્ટીએ કબજે કરી છે. જ્યારે આઠ બેઠક પર રાષ્ટ્રિય કૉંગ્રેસ અને નવ બેઠક પર AIMIMની જીત થઈ છે.\nઆ પણ વાંચો: 'એ વગાડ...વગાડ...': ચૂંટણી પરિણામો બાદ નોટોનો વરસાદ, રાજકોટમાં 500-500 રૂપિયાની નોટો ઉડી\nAIMIMના જીતેલા ઉમેદવારો:\n1) વોર્ડ -6: શાહીદહુસેન મનસુરહુસેન બેલીમ (ગોલ્ડી)\n2) વોર્ડ -7: તબસ્સુમબાનું મુસ્તુફાભાઇ જેથરા\n3) વોર્ડ -7: નસીમબાનું મુસ્તુફામીયાં મલેક\n4) વોર્ડ -7: સીકંદરભાઇ યાકુબભાઇ સુથાર (રાજાબાબુ)\n5) વોર્ડ -7: મોહંમદ રફીક ઐયુબમીયા શેખ (રાહુલ)\n6) વોર્ડ -8: ફાતમાબેન મસલીમ ભાયલા\n7) વોર્ડ -8: જાહેદાબેન જાકીરહુસેન કાંકરોલિયા\n8) વોર્ડ -8: મહમંદ સોએબ મુસાભાઇ જેથરા (લાલાભાઇ વાયરમેન)\n9) વોર્ડ -8: બુરહાનુદ્દીન ઇસ્માઇલભાઇ ચગન (બુરહાન ચગન)\nઆ પણ વાંચો: સ્થાનિક સ્વરાજની ચૂંટણીમાં કારમા પરાજય બાદ કૉંગ્રેસ પ્રદેશ અધ્યક્ષ પદેથી અમિત ચાવડાનું રાજીનામું\nપરેશ ધાનાણીના ગઢમાં ગાબડું:\nAIMIMElection 2021Local Body PollsModasaNagar Palicataluka panchayatજીલ્લા પંચાયત


મુખ્યમંત્રી રાજકોટમાંઃ સેવા સેતુ, ખાતમુહંર્ત સહિતના અનેક કાર્યક્રમો મુખ્યમંત્રી રાજકોટમાંઃ સેવા સેતુ, ખાતમુહંર્ત સહિતના અનેક કાર્યક્રમો – Aajkaal Daily\nમુખ્યમંત્રી રાજકોટમાંઃ સેવા સેતુ, ખાતમુહંર્ત સહિતના અનેક કાર્યક્રમો\nમુખ્યમંત્રી વિજયભાઇ રુપાણી આવતીકાલ ગુરુવારે 30 આેગસ્ટે સવારે 10 કલાકે રાજકોટ મહાનગરપાલિકાના સેવા સેતુ કાર્યક્રમમાં ઉપસ્થિત રહેશે. નાગરિકોના વિવિધ પ્રશ્નોનું સ્થળ પર નિવારણ તથા સરકારી સેવાઆેના લાભ ઘર આંગણે બેઠાં પહોચાડવાના આ જનહિતલક્ષી સેવા સેતુનો ચોથો તબક્કાે ર4 આેગસ્ટથી રાજયમાં શરુ થયો છે.\nરાજકોટ મહાનગરનો આ સેવા સેતુ કાર્યક્રમ વોર્ડ-ર માં એરપોર્ટ રોડ પાસે યોજાયો છે. વિજયભાઇ રુપાણી અમરજીતનગરના ર87 અસરગ્રસ્ત લાભાર્થીઆેને જમીન સનદ વિતરણ કરવાના છે. આ લાભાર્થીઆેને રાજકોટ મહાપાલિકા દ્વારા રપ ચો.વાર તેમજ 40 ચો.વારના જમીન પ્લોટ વૈકિલ્પક વળતર રુપે ફાળવવામાં આવેલા છે.\nતેઆે આ વેળાએ રાજકોટ મહાપાલિકાની વહીવટી પાંખમાં નવી નિમણુંક પામનારા પપ ઉમેદવારોને નિયુકિત પત્રો અર્પણ કરશે.\nમુખ્યમંત્રી રાજકોટની આજી માં રુ.7કરોડ 70 લાખના વિવિધ વિકાસકામો રોડ રિસરફેસીગ, પેવર બ્લોક, સી.સી.ટી.વી. કેમેરા નેટવર્ક વગેરેના ખાતમૂર્હત કરવાના છે. વિજયભાઇ રુપાણી રાજકોટમાં સાંજે સમસ્ત બ્રûસમાજ આયોજીત શ્રાવણી પર્વ સમારોહમાં પણ ઉપસ્થિત રહેશે.\nPrevious Previous post: અર્બન ડેવલપમેન્ટ આેથોરિટીમાં ચેરમેન તરીકે રાજકીય નિમણૂકો ન થતાં ભાજપમાં રોષ\nNext Next post: સાવરકુંડલાના ભમોદ્રા ગામે બંધ મકાનમાંથી 24 હજારના મુદ્દામાલની ચોરી થયાની ફરિયાદ


હીંચકો – અર્જુનસિંહ કે. રાઉલજી | मोरपींछ\nહીંચકો – અર્જુનસિંહ કે. રાઉલજી\nબાલ્કનીના હીંચકા ઉપર ઝુલતો\nફરિયાદ કરે છે…!\nકોણ કોની ધારણા છે ?\nહીંચકો, હું કે પવન…?!\nઝાકળની દાઝે ચઢેલ\nઅણુ તો બોમ્બ થઈ ફાટવાને…!\nઆજ હીંચકે ઝુલતી\nબા, રાહ જોતી…\nજોતજોતામાં ઘરના ખૂણે\nડુંગરો થઈ જતાં દફતરો…!\nએ જ ચડ્ડી અને એ જ થીંગડું\nકૈં જ બદલાયું નથી…\nએકલો ઝૂલે છે હીંચકો\nપવનની ઠોકરો ખાઈને…!\n( અર્જુનસિંહ કે. રાઉલજી )\nThis entry was posted on January 25, 2014, in કવિતા-સમગ્ર and tagged ગુજરાતી કવિતા. Bookmark the permalink.\t1 Comment\n← ભીનાશ – પારસ હેમાણી\nસંબંધો – તેજસ દવે →\nOne thought on “હીંચકો – અર્જુનસિંહ કે. રાઉલજી”\nભીતરની ભીની ભીની ભાવનાઓનો ભંડારાયેલ ભણકાર\nLeaveaReply to GKSHAH Cancel reply


priyanka chopra in madame tussauds new york wax museum statue see photo – News18 Gujarati\nઅમેરિકાના મેડમ તુસાદ મ્યુઝિયમમાં પ્રિયંકા ચોપડાનું પૂતળું મૂકાયું\nમેડમ તુસાદ મ્યુઝિયમમાં પ્રિયંકા ચોપડાનું પૂતળું મૂકાયું\nઆ મ્યુઝિયમમાં માત્ર અમિતાભ બચ્ચન અને શાહરુખ ખાનને જ સ્થાન મળ્યું હતું. હવે પ્રિયંકા ચોપડા પણ આ લિસ્ટમાં સામેલ થઇ છે\nLast Updated : February 08, 2019, 14:53 IST\nન્યૂઝ18 ગુજરાતી: પ્રિયંકા ચોપડાને લોકો હોલિવૂડ સીરિયલ 'ક્વાન્ટિકો' માટે ઓળખતા હતા, પરંતુ નિક જોનસ સાથે લગ્ન બાદ તે એક ગ્લોબલ સેલિબ્રિટી બની ગઇ છે. હવે તેનું પૂતળું મેડમ તુસાદમાં મૂકાયું છે. અમેરિકામાં આ મ્યુઝિયમમાં માત્ર અમિતાભ બચ્ચન અને શાહરુખ ખાનને જ સ્થાન મળ્યું હતું. હવે પ્રિયંકા ચોપડા પણ આ લિસ્ટમાં સામેલ થઇ છે.\nઆ અંગે પ્રિયંકા ચોપડાએ ઇન્સ્ટાગ્રામ પર જણાવ્યું હતું કે, હવે મેડમ તુસાદના ઓરિઝનલ લંડન મ્યુઝિયમ, સિગાપોર અને બેંગકોકમાં પણ તેનું પૂતળું લાગશે.\nમોડમ તુસાદે પ્રિયંકાના પૂતળાની જાહેરાત કરતાં લખ્યું, અમેરિકામાં તેના પૂતળાને હોલિવૂડના A lister સેક્શનમાં રાખવામાં આવ્યું છે. મડેમ તુસાદે તેને ક્વોન્ટિકોની સ્ટારની સાથે નિક જોનસની પત્ની તરીકે ઇન્ટ્રોડ્યુસ કરી છે.\nપ્રિયંકાની બાયોગ્રાફીમાં તે UNICEFની ગ્લોબલ એમ્બેસેડર હોવાની સાથે-સાથે તેના ફાઉન્ડેશન The Priyanka Chopra Foundationનો પણ ઉલ્લેખ કરવામાં આવ્યો છે. આ ચેરિટી સંસ્થા દ્વારા પ્રિયંકા બાળકીઓની શિક્ષા અને સ્વાસ્થ્ય માટે પણ કામ કરે છે.\nઆ પણ વાંચો: HOT 'ડાયન' મોનાલિસાએ ફરી શેર કરી બોલ્ડ તસવીરો\nપ્રિયંકા અને નિકના5દિવસ ચાલેલા લગ્ન અને 75 ફુટ લાંબા ગાઉનનો પણ ઉલ્લેખ છે. પ્રિયંકા ચોપડા અનુસાર આગામી સમયમાં તે અન્ય ચાર જગ્યાઓએ પણ જોવા મળશે.\nFirst published: February 08, 2019, 14:53 IST\nNew Yorkpriyanka choprastatueફોટો\nKerala Floods: કેરળમાં વરસાદી પૂર,18નાં મોત સેંકડો ગૂમ, રાજ્ય સરકારે સેના પાસે મદદ માંગી


Gujarati News » National » । Delta variant new form in the country is Corona virus going to wreak more havoc in the coming days\nડેલ્ટા વેરિયન્ટ જેણે દેશમાં બીજી લહેરમાં ભારે વિનાશ સર્જ્યો. મોતનું તાંડવ મચાવ્યું. એ જ ડેલ્ટા વેરિએન્ટના નવા રૂપે દેશમાં દસ્તક આપી છે.\nPublish Date - 11:58 pm, Mon, 25 October 21 Edited By: Kunjan Shukal Follow us -\nદેશમાં કોરોનાની બીજી લહેર (Corona Second Wave) પૂરી થઈ ગઈ છે, પરંતુ નવી લહેર ગમે ત્યારે આવી શકે છે. આવું કહીને અમારો હેતુ તમને ડરાવવાનો નથી, પરંતુ ચેતવણી આપવાનો છે. કારણકે જો તમે અથવા તમારી આસપાસના લોકો બેદરકારી દાખવતા હોય, માસ્ક ન પહેરી રહ્યા હોય, સોશિયલ ડીસ્ટન્સનું પાલન નથી કરી રહ્યા તો એમને રોકો. હાલ તહેવારોની સિઝન છે ત્યારે આ બેદરકારી ઘાતક સાબિત થઈ શકે છે.\nકારણ કે છેલ્લા 55 દિવસમાં ડેલ્ટા વેરિએન્ટ બમણો થઈ ગયો છે અને ડેલ્ટા પ્લસ વેરિએન્ટના કેસમાં 11 ગણો વધારો થયો છે. આની પુષ્ટિ જીનોમ સિક્વન્સિંગ દ્વારા કરવામાં આવી છે. નિષ્ણાતોએ ચેતવણી આપી છે કે જે રીતે9મહિના પહેલા એટલે કે હોળીની આસપાસ બીજી લહેર શરૂ થઈ હતી.9મહિના બાદ હવે દિવાળી પહેલા પણ આવી જ સ્થિતિ જોવા મળી રહી છે.\nકારણ કે તહેવારોને કારણે અહીં ઘણી ભીડ હોય છે. આ ભીડ કોરોના વાયરસને નવેસરથી હુમલો કરવાની શક્તિ આપી શકે છે કારણ કે દેશમાં કોરોનાના નવા વેરીયન્ટનો પગ પેસારો થઈ ગયો છે. જેને ડેલ્ટા પ્લસ AY.4.2 કહેવામાં આવી રહ્યું છે.\nમધ્યપ્રદેશ અને મહારાષ્ટ્રમાંથી કેસ નોંધાયા છે\nવૈજ્ઞાનિકોએ કોરોનાના નવા સ્વરૂપને AY.4.2 નામ આપ્યું છે, જેને ડેલ્ટા પ્લસ વેરિએન્ટ પણ કહેવામાં આવે છે, કારણ કે તે ડેલ્ટા વેરિઅન્ટનો પેટા વંશ છે અને ડેલ્ટા વેરિઅન્ટ કરતાં 15% વધુ ચેપી હોવાનું કહેવાય છે. દેશમાં મધ્યપ્રદેશ અને મહારાષ્ટ્રમાં તેના કેસ નોંધાયા છે.\nજો કે અત્યાર સુધીમાં આ વેરિયન્ટના બહુ ઓછા કેસો જીનોમ સિક્વન્સિંગમાં જોવા મળ્યા છે, તેનો અર્થ એ નથી કે જોખમ ઓછું છે. તહેવારોની સિઝનમાં વાઈરસના નવા વેરીયન્ટનો ડર વધારે હોય છે. કારણકે તહેવારોને લઈને જોવા મળતી ભીડ ભારે પડી શકે છે. વાયરસના આ નવા સ્વરૂપે બ્રિટન અને રશિયામાં સંક્રમણનો નવો વિસ્ફોટ કર્યો છે. પરિસ્થિતિ ગંભીર અને વિકટ બની રહી છે. ત્યારે ભારત માટે પણ ચિંતાના વાદળો છવાઈ રહ્યા છે.\nબ્રિટનમાં છેલ્લા7દિવસથી કોરોના ચેપના ગ્રાફ વિશે વાત કરીએ તો 21 ઓક્ટોબરે રોજ નવા કેસોની સંખ્યા 51 હજારને પાર કરી ગઈ હતી. જોકે 24 ઓક્ટોબરે તે 40 હજારથી નીચે પહોંચી ગઈ હતી. આંકડાની દ્રષ્ટિએ તે થોડી રાહતની બાબત છે, પરંતુ જમીનની પરિસ્થિતિ અનુસાર નહીં. કારણ કે જે રીતે બ્રિટનમાં 19 જુલાઈથી સોશિયલ ડિસ્ટન્સિંગ અને માસ્કની જરૂરિયાત નાબૂદ કરવામાં આવી હતી.\nતે પછી લોકોએ સામાન્ય જીવન શરૂ કર્યું. જેનું પરિણામ સૌની સામે છે. AY.4.2 કોરોનાનું નવું સ્વરૂપ જુલાઈમાં ઓળખવામાં આવ્યું હતું અને એક અંદાજ મુજબ યુકેમાં આવતા 80% કોરોના કેસ પાછળ જવાબદાર આ નવો વેરીયન્ટ છે.\nબ્રિટન સુધી સિમીત નથી આ જોખમ\nકોરોનાએ બ્રિટનમાં વિનાશનો નવો અધ્યાય શરૂ કર્યો છે અને આ જોખમ માત્ર બ્રિટન પૂરતું મર્યાદિત નથી. કોરોનાની નવી અને જીવલેણ લહેરને કારણે રશિયામાં પરિસ્થિતિ નિયંત્રણ બહાર થઈ ગઈ છે. રશિયામાં છેલ્લા5દિવસના કોરોના ગ્રાફ પર નજર કરીએ તો રશિયામાં દરરોજ 30 હજારથી વધુ કેસ સામે આવી રહ્યા છે અને દરરોજ એક હજારથી વધુ લોકોના મોત થઈ રહ્યા છે. આ આંકડો રશિયામાં અગાઉની લહેરના પીક પોઈન્ટ કરતાં વધુ છે.\nરશિયામાં દરરોજ સંક્રમણ અને મૃત્યુનો રેકોર્ડ તૂટી રહ્યો છે અને ફરી એકવાર લોકડાઉનની સ્થિતી નિર્માણ પામી છે. સેન્ટ પીટર્સબર્ગમાં કેસ વધ્યા બાદ 30 ઓક્ટોબરથી7નવેમ્બર સુધી લોકડાઉનની જાહેરાત કરવામાં આવી છે. રશિયાના 10 ટકા કેસ અહીંથી મળી રહ્યા છે. તેનું કારણ વાયરસનું નવું સ્વરૂપ AY.4.2 જણાવવામાં આવી રહ્યું છે.\nઆ પણ વાંચો : લોકસભા અધ્યક્ષનું મહત્વપૂર્ણ નિવેદન, પ્રિન્ટ મીડિયાની જેમ સોશિયલ મીડિયાની પણ જવાબદારી હોવી જોઈએ


Whenaplay was stopped after 498 shows | ૪૯૮ઃ આટલા શો પછી નાટક ‘બા રિટાયર થાય છે’ અમે બંધ કરી દીધું - news\nPublished: Aug 11, 2020, 18:01 IST | Sanjay Goradia | Mumbai\nહા, ૫૦૦ પણ પૂરા નહીં અને આટલા શો પછી મારમાર ચાલતું નાટક ‘બા રિટાયર થાય છે’ અમે બંધ કરી દીધું, જેનું કારણ માત્ર અને માત્ર શફીભાઈની રિપ્લેસમેન્ટ નહીં કરવાની નીતિ\nગયા મંગળવારે વાત થઈ એમ, ‘બા રિટાયર થાય છે’ની આગેકૂચ સતત ચાલુ હતી. દેશભરમાં શો થતા હતા, તો વિદેશમાં મસ્કત, હૉન્ગકૉન્ગ, દુબઈ, સિંગાપોરમાં પણ અમે શો કર્યા. એ ટૂરમાં હું ગયો, પણ શફીભાઈની ફિલ્મોના કામને કારણે મારાથી અમેરિકા, કૅનેડા અને યુકેની ટૂરમાં જઈ શકાયું નહીં. અમારી આ અમેરિકાની ટૂર અરવિંદ રાઠોડ લાવ્યા હતા. આ ત્રણ કન્ટ્રીની ટૂર સાથે મળીને કુલ ત્રણ મહિનાની થતી હતી. મારાથી જઈ શકાયું નહીં એટલે અમે અલીરઝા નામદારને ગ્રુપ-લીડર બનાવીને ટૂરમાં મોકલ્યો. આ ટૂરમાં અશોકભાઈ અને પદ્‍માબહેન સિવાયના જે ૬ ઍક્ટર હતા એ બધા વચ્ચે નાના-મોટા મતભેદ ચાલ્યા કરતા, જે અહીં પણ હતા, પણ અમેરિકાની ટૂર દરમ્યાન એ સપાટી પર આવી ગયા. આ ઝઘડાનું બીજું એક કારણ એ પણ હતું કે એ ટૂર લાંબી હતી. આટલા અનુભવ પછી હવે હું કહી શકું કે આટલી લાંબી ટૂર બને ત્યાં સુધી ગોઠવવી નહીં. માણસ પોતાના ઘરથી, ફૅમિલીથી દૂર રહે એમ એનો કચવાટ વધે અને કચવાટ કડવાશ લાવવામાં નિમિત્ત બને.\nઅમેરિકા, કૅનેડા અને યુકેની ટૂર પૂરી કરીને ઍક્ટરો પાછા આવ્યા ત્યારે એવી હાલત થઈ કે કોઈ એકબીજાનાં મોઢાં જોવા પણ તૈયાર નહોતા અને સામા પક્ષે શફીભાઈ. શફીભાઈની જીદ હતી કે આપણે કોઈનું રિપ્લેસમેન્ટ નથી કરવું. મેં તમને બે-ત્રણ વીક પહેલાં કહ્યું હતું એમ, સચી જોષીનો ઍક્સિડન્ટ થયો એ સમયે થોડા શો માટે અર્ચના મ્હાત્રેએ રિપ્લેસમેન્ટ કર્યું અને અમદાવાદમાં મેં અશોક ઠક્કર વતી જે ચાર શો કર્યા એ જ. આ બે ઘટના સિવાય એક પણ રિપ્લેસમેન્ટ નાટકમાં થયું નહોતું અને એ રિપ્લેસમેન્ટ પણ ટાઇમ-બીઇંગ હતાં. આ બન્ને ઍક્ટરો પાછા આવી ગયા એટલે મૂળ ટીમ સાથે નાટક આગળ વધવા માંડ્યું હતું. મેં શફીભાઈને બહુ સમજાવવાની કોશિશ કરી, પણ શફીભાઈ વાત માન્યા નહીં. તેમની એક જ વાત, નાટક ઓરિજિનલ ટીમ સાથે જ થશે. પરિણામ એ આવ્યું કે સપ્ટેમ્બરમાં જ્યારે ત્રણ દેશની ટૂર પૂરી કરીને નાટક પાછું આવ્યું ત્યારે કોઈ ઍક્ટર એકબીજાની સામે આવવા રાજી નહીં થયા અને એટલે નાટક બંધ કરવાનો વારો આવ્યો.\nનાટક ૪૯૮મા શોમાં બંધ થયું. નાટકમાં ૨૦૦ શોનો હજી જીવ હતો. મને લાગતું હતું કે નાટક આરામથી ૭૦૦ શો કરી શકે એમ છે, પણ શફીભાઈએ ચોખ્ખી ના પાડી દીધી કે હવે આ નાટક હું નહીં કરું. નાછૂટકે મારે નાટક બંધ કરવું પડ્યું. અમે નાટક સપ્ટેમ્બરમાં બંધ કર્યું અને ૧૯૯૨ની ૧૧ ઑક્ટોબરે હું મારા લોખંડવાલાના નવા ઘરે શિફ્ટ થયો. એ જ ઘરમાં, જે ઘરમાં હું આજે પણ રહું છું. નવા ઘરે હું, મારી વાઇફ ચંદા અને મારો દીકરો અમાત્ય આવ્યાં. બિલ્ડિંગ તો બે મહિના પહેલાં જ તૈયાર થઈ ગયું હતું, પણ ફોન નહોતો લાગ્યો. આ ઘરે આવતાં પહેલાં જ મેં ખેતવાડીમાં જે બ્લૅકમાં ફોન ખરીદ્યો હતો એ લાઇન શિફ્ટ કરવાની ઍપ્લિકેશન આપી દીધી હતી તો બીજો ફોન પણ લખાવી દીધો હતો. એ સમયે ફોનના બહુ ધાંધિયા હતા. મહિનાઓ સુધી તમારી ઍપ્લિકેશન પર ધ્યાન આપવામાં ન આવે. મને એમ કે જૂનો નંબર ન આવે કે નવી લાઇન જલદી મળી જાય તો પણ મારું કામ આગળ વધવા માંડે, પણ શિફ્ટ થતાં પહેલાં ઑક્ટોબરના પહેલા વીકમાં હું જ્યારે એક્સચેન્જમાં ઇન્ક્વાયરી કરવા ગયો ત્યારે ખબર પડી કે મારા બન્ને ફોનના વર્કઑર્ડર પાસ થઈ ગયા છે અને બન્ને ફોન ૨૪-૪૮ કલાકમાં નવા ઍડ્રેસ પર લાગી જશે. થૅન્ક્‍સ ટુ રાજીવ ગાંધી અને સૅમ પિત્રોડાની માગો ત્યારે ફોનની નીતિ. એ સમયે મોબાઇલ હતા નહીં એટલે લૅન્ડલાઇન ફોન લક્ઝરી કહેવાતી. ફોન વિના આવી અવાવરું જગ્યાએ રહેવા જઈને શું કરવું એ મારા માટે બહુ મોટો પ્રશ્ન હતો.\nહા, અવાવરું જગ્યા. લોખંડવાલા આજે મુંબઈનો પૉશ એરિયા કહેવાય છે, પણ એ સમયની વાત કરું તો તમને સમજાશે કે લોખંડવાલા ત્યારે કેવું હતું. અમે બપોરના સમયે ખેતવાડીથી લોખંડવાલામાં શિફ્ટ થયા અને રાતે રેસ્ટોરાંમાંથી જમવાનું મગાવ્યું. આ જમવાનું છેક ચાર બંગલા પાસેથી મગાવવું પડ્યું હતું. બીજા દિવસે સવારે દૂધ લેવા માટે હું તપેલી લઈને નીકળ્યો અને લોખંડવાલામાં અત્યારે જ્યાં રાજપૂત ડેરી છે ત્યાં સુધી ચાલીને ગયો અને ત્યાં છેક મને દૂધ મળ્યું. એ સમયે રાજપૂત ડેરી લોખંડવાલાનું ફેમસ લૅન્ડમાર્ક ગણાતું. બીજા દિવસે અમે પૂછપરછનું કામ શરૂ કર્યું, જે આખો દિવસ ચાલ્યું અને એ દિવસ પૂરો થયો ત્યાં સુધીમાં અમને દૂધવાળો અને છાપાવાળો માંડ મળ્યા. સાંજના સમયે અમને એક કામવાળો મળ્યો અને એમ અમારો સંસાર શરૂ થયો.\nનવા ઘરે શિફ્ટ તો થઈ ગયા, પણ મિત્રો, હવે કરમની કઠણાઈ વધી હતી. એક તો મારમાર ચાલતું નાટક બંધ થયું, તો ‘બા રિટાયર થાય છે’માંથી જે કમાણી કરી હતી એ કમાણીનો પણ અંત દેખાવાનું શરૂ થઈ ગયું હતું. એ કમાણીમાંથી મેં ઘર લીધું હતું તો ધામધૂમથી લગ્ન પણ કર્યાં હતાં. મારાં લગ્ન એ અમારા ઘરમાં પહેલાં લગ્ન હતાં એટલે મારી ઇચ્છા ધામધૂમથી કરવાની હતી. પપ્પા કશું મૂકીને ગયા નહોતા એટલે બાને મનમાં એમ કે બધાને ખબર પડે કે દીકરો લાઇન પર આવી ગયો છે. આવું કરવા જતાં લગ્નમાં ખૂબ ખર્ચો થઈ ગયો. ઘર અને લગ્નમાંથી બચેલા પૈસા મેં શૅરબજારમાં રોક્યા હતા, પણ એ જ દિવસોમાં હર્ષદ મહેતા સ્કૅમ બહાર આવતાં એ રોકાણ ધોવાઈ ગયું. બીજી બાજુ શફીભાઈ સુપરહિટ થઈ ગયા અને ગુજરાતી રંગભૂમિ પર તેઓ ચલણી સિક્કો બની ગયા. ‘બા રિટાયર થાય છે’ નાટકની સક્સેસને લીધે બધાને તેમની સાથે કામ કરવું હતું અને એવું જ થયું. શફીભાઈએ બીજું નાટક રાજેન્દ્ર બુટાલા સાથે કર્યું. નાટકનું નામ ‘ગુરુબ્રહ્મા’, એ પણ સુપરહિટ થયું એટલે હવે રંગભૂમિના મોટા-મોટા નિર્માતા શફીભાઈને ઘેરી વળ્યા અને એ બધાં મોટાં નામ વચ્ચે હું ક્યાંક ખોવાઈ ગયો. પરિણામ એ આવ્યું કે હવે શફીભાઈ મારી સાથે નાટક કરે તો જ મારું નાટક થાય, કારણ કે મને પોતાના બળ પર નાટક બનાવતાં આવડતું નહોતું.\nશફીભાઈ સતત પોતાનાં આ બધાં કામમાં બિઝી. એક પછી એક નાટક કરતા જાય અને હું સાવ નવરો ઘરમાં બેઠો હતો. કોઈ કામ હાથ પર નહીં. એકદમ નવરો એટલે સવારે જાગવાનું, ચા-નાસ્તો પતાવીને ૧૦ વાગતાં સુધીમાં ફોન લઈને બેસી જવાનું અને લોકો સાથે ગામગપાટા ચાલુ કરી દેવાના. મિત્રો, સાચું કહું તમને, આ બધું કરવામાં હું નિંદક બની ગયો. દરેક નાટકની બુરાઈ કરવાનું મેં શરૂ કરી દીધું. જે નાટક ઓપન થાય એનો હું પહેલો શો જોવા પહોંચી જાઉં અને પછી એ જોઈને નાટકની એબ કાઢીને હું એની નિંદા શરૂ કરી દઉં. ખરાબ સમયની એક ખાસિયત છે. એ શરૂ થાય ત્યારે તમને એની સમજણ નથી પડતી, પણ એ ખરાબ સમય પસાર થઈ ગયા પછી તમને રિયલાઇઝ થાય. મારી સાથે પણ એવું જ થયું.\nશફીભાઈનું ઍક્ટર તરીકેનું કામ બહુ ઓછું થઈ ગયું હતું અને ‘બા રિટાયર થાય છે’ નાટક સુપરહિટ થયા પછી મેં શફીભાઈના ફિલ્મના કામમાંથી સ્વેચ્છાએ કમિશન લેવાનું બંધ કરી દીધું હતું. આ મારો ઉપકાર નહોતો, પણ આ ફરજ હતી. શફીભાઈએ ‘બા રિટાયર થાય છે’ આપીને મારા માટે જેકંઈ કર્યું હતું એ મોર ધેન ઇનફ હતું, પણ હવે સમય બદલાયો હતો. હવે મારી કોઈ આવક રહી નહોતી અને શફીભાઈનું ફિલ્મનું જેકોઈ કામ હતું એ પણ પૂરું થવામાં હતું એટલે એમાં પણ મારો બહુ સમય જતો નહીં. શફીભાઈ હવે નાટક ડિરેક્ટ કરવા અને ભવિષ્યમાં હિન્દી ફિલ્મ ડિરેક્ટ કરવા તરફ વધારે ધ્યાન આપતા હતા. આ જ દિવસો દરમ્યાન શફીભાઈએ મને કહ્યું કે મેં વિપુલ અમૃતલાલ શાહની એક સિરિયલ માટે હા પાડી છે એટલે તું પેમેન્ટ અને ડેટ્સની વાત કરી લેજે. એ સમયે મેં તેમને યાદ અપાવ્યું કે તમારી પૉલિસી અનુસાર તમે કોઈ જ સિરિયલ નહીં કરો.\nજો તમને યાદ હોય તો શફીભાઈની સિરિયલ ‘યે જો હે ઝિંદગી’ સુપરહિટ થયા પછી તેમણે માત્ર ફિલ્મો જ કરી હતી. જો હવે તેઓ ટીવી-સિરિયલ તરફ વળે તો ફરી પાછું ફિલ્મોનું કામ બંધ થઈ જાય. શફીભાઈને અગાઉ પણ ઘણી ઑફર આવી હતી છતાં અમે કરી નહોતી. મેં શફીભાઈને કહ્યું હતું કે જો તમારે સિરિયલ કરવી જ હોય તો તમે મારી સાથે પણ સિરિયલ કરો. આપણે એમાં પાર્ટનરશિપમાં કામ કરીએ.\nશફીભાઈએ તરત જ મને કહ્યું, ‘મને કોઈ વાંધો નથી, તું વાર્તા તૈયાર કર, પ્રપોઝલ તૈયાર કર, ચૅનલ સાથે મીટિંગ કર. જો ચૅનલ અપ્રૂવલ આપે તો આપણે સિરિયલ કરીએ, ફરી પાર્ટનરશિપમાં કામ કરીશું.’\n(ફરી મળીએ, આવતા મંગળવારે)\nઆ કોરોનાએ બહુ કરી છે હવે.\nઆજે અમારો દૂધવાળો કહે, ‘કાલથી તમારી ઇમ્યુનિટી વધે એવું દૂધ લાવું? લિટરે ખાલી ૧૦ રૂપિયા વધારે આપવા પડશે.\nમે કીધું ઃ ‘ઇમ્યુનિટીવાળું દૂધ એટલે એ વળી કેવું દૂધ?’\nદૂધવાળો કહે, ‘ઇમ્યુનિટીવાળું દૂધ એટલે એવી ભેંસનું દૂધ જેને અમે રોજ લીંબુ અને સંતરા ખવરાડાવીએ છીએ, જેથી એના દૂધમાં વિટામિન-સી મળે, પછી અમે એને રોજ સવારે એક કલાક તડકે ઊભી રાખીએ એટલે એના દૂધમાં વિટામિન-ડી પણ\nઆવી જાય... એ દૂધ તમે પીઓ એટલે ઇમ્યુનિટી વધે.’\nમને કહેવાનું મન થઈ ગયું કે તું રહી ગયો’તો, હવે તું પણ લૂંટી લે ભાઈ.\nકલાકાર નહીં, કસબીઃ ‘બા રિટાયર થાય છે’ પછી શફીભાઈનું ફોકસ ડિરેક્શન બની ગયું અને તેમણે ઍક્ટિંગ પર ધ્યાન આપવાનું ઓછું કરી નાખ્યું.


VIDEO: વાહનચાલકો માટે ખુશખબર, FASTagની મુદતમાં એક મહિનાનો વધારો – Tv9 Gujarati #1 News Channel\nVIDEO: વાહનચાલકો માટે ખુશખબર, FASTagની મુદતમાં એક મહિનાનો વધારો\nDecember 15, 2019 TV9 Webdesk9Latest, National, Video, Video Story 0\nઅનેક વાદ વિવાદ વચ્ચે આજથી દેશમાં કેન્દ્રીય માર્ગ પરિવહન અને હાઈવે મંત્રાલય દ્વારા FASTagનો નિયમ લાગુ કરી દેવાયો છે. જો કે જે વાહનચાલકો પાસે FASTag નહીં હોય તેમને 1 મહિના સુધી નિયમમાંથી છૂટ આપવાનો નિર્ણય કરવામાં આવ્યો છે.\nટોલપ્લાઝા પર FASTagના નિયમની મુદ્દતમાં એક મહિનાનો વધારો કરવામાં આવ્યો છે. જો કે FASTagની માગની સામે સ્ટોકની અછત વર્તાતા ટ્રાન્સપોર્ટ એન્ડ હાઈવે મિનિસ્ટ્રી દ્વારા નવો પરિપત્ર જાહેર કરીને મુદ્દતમાં વધારો કર્યો છે.\nREAD VIDEO: ખંભાત જૂથ અથડામણ કેસમાં પોલીસે 40થી વધુ આરોપીઓની કરી ઓળખ, CCTV અને ટેક્નિકલ સર્વેલન્સની મદદથી મળી સફળતા\nટોલપ્લાઝા પર 75 ટકા લેન FASTag માટે કાર્યરત કરવામાં આવી છે. જ્યારે અન્ય લેન પર રોકડમાં ટોલ રકમ ચૂકવી શકાશે. જેનો અર્થ એ થાય છે કે જો કોઈ ટોલપ્લાઝા પર 8 લેન હશે તો FASTag સાથે કેશમાં ટોલ રકમ ચૂકવી શકાશે અને જો કોઈ ટોલપ્લાઝા પર 12 લેન હશે તો3લેનમાં ટોલ રકમ ચૂકવી શકાશે. મહત્વપૂર્ણ છે કે આ વ્યવસ્થા 15 જાન્યુઆરી સુધી લાગુ રહેશે. ત્યારબાદ દરેક વાહનચાલક FASTag દ્વારા જ હાઈવે પરથી પસાર થઈ શકશે.\nREAD ટોલ માટે વાહનોમાં જરુરી ફાસ્ટેગની ખરીદી ક્યાંથી કરવી? આ રહ્યો જવાબ\nnew fastag information\nઆજનું રાશિફળ: આ રાશિના જાતકોએ અનૈતિક સંબંધો અને નિષેધાત્‍મક કાર્યોથી દૂર રહેવું\nVIDEO: અમદાવાદમાં બેફામ દોડતી BRTSએ લીધો વધુ એકનો ભોગ, યુવકનું ઘટનાસ્થળે મોત


મૈત્રી અને મહેફિલનાં સંભારણાં - ‘જલસા અવતાર’\n[‘જલસા અવતાર’: ચીનુ મોદી, પ્રથમ આવૃતિ;2016, પ્રકાશક: બુકપબ, નવરંગપુરા, અમદાવાદ,]\n‘મારી હકીકત’થી શ્રીગણેશ કરતી ગુજરાતી આત્મક્થા ‘સત્યના પ્રયોગ’ કરતી ‘સ્વપ્નસિદ્ધિની શોધમાં’ ‘જલસાઅવતાર’ સુધી પહોંચી છે. ‘જલસા અવતાર’ શીર્ષક વાચતાં ભગવાન વિષ્ણુના દસ અવતારો યાદ આવે. સાથે પ્રશ્ન થાય કે ભગવાન વિષ્ણુના દસ અવતારમાં આ ‘જલસા’ નામે કોઈ અવતાર નથી. હા, પરંતુ આ અવતાર છે કવિ, નાટ્યકાર, વિવેચક અને અધ્યાપક ડો. ચીનુ મોદીનો. અગિયારમો અને ‘છેલ્લો અવતાર’. લેખક ચીનુ મોદીને ‘કોઈ પૂછે કે ‘કેમ છો? તો કાયમ કવિનો એક જ જવાબ હોય ‘જલસા.’ આ ફકત કહેવા ખાતર કે ઔપચારિક રીતે જ નહિ હકીકતમાં પણ તે જલસાથી જીવ્યા છે. આ આત્મક્થાના પ્રવેશમાં નોંધે છે: ’’જલસો” એ મારે મન સુખદુ:ખથી પર આનંદનો પર્યાય છે.....મારા જેટલી આર્થિક સંપત્તિ અને દેહસંપત્તિ ધરાવતા કોઈ પણ ગુજરાતીથી સાવ નોખું, ક્ષણેક્ષણે જલસાનું વાતાવરણ મેળવનાર કોઈ હશે કે કેમ એ પ્રશ્ન છે. મને સુસંવાદી રીતે જીવન જીવવું ગમ્યું જ નથી. સતત બધું ઈમ્પ્રોવાઈઝ થયા કરે, તો ગમ્મત પડે.” [પૃ.195] લેખક જીવનની પ્રત્યેક ક્ષણને પ્રબળ જિજીવિષાથી જલસામાં પરિવર્તિત કરવાની કળાને જાણે છે. આ વાતની પ્રતીતિ વાચકને પુસ્તકમાંથી પસાર થતાં થશે. આ પુસ્તકના મુખપૃષ્ઠ પરના ચાર કાર્ટુન પ્રતીકાત્મક રીતે આત્મક્થાકારના જીવન મિજાજને સૂચવે છે. ‘લેખકના બે બોલ’ની અઢી લીટીમાં સવાત્રણસો પાનાના જીવનવૃતાંત આલેખનનો અનુભવ છે: ‘સત્યને શબ્દની સૂગ છે! ખબર છે. આ લખતાં મને એની પ્રતીતિ થઈ છે.’’ સત્યની અભિવ્યક્તિ માટે નીડરતા હોવી જોઈએ. આત્મકથાકાર ચિનુ મોદીમાં સત્યકથન માટેની નીડરતાને નિખાલસતા બન્ને છે. નિખાલસતા આ આત્મકથાના સઘળાં પ્રકરણોની કરોડરજ્જુ સમાન છે. ‘મારી બહેન ફાંગું જોતી.’થી શરૂ થતી આત્મકથા---\n“સુખી છું આમ તો હું સર્વ વાતે\nછતાં, ઊંડે ઊંડે કોઈ રડે છે.” (પૃ.247)\nપંક્તિઓ દ્વારા પૂર્ણ થાય છે. અઢ્યાસી પ્રકરણો અને બે પરિશિષ્ટોમાં વિભાજિત આ ‘જલસાઅવતાર’ ‘આત્મકથા’ સ્વરૂપની દૃષ્ટીએ સુસ્ત છે, ચુસ્ત નથી. અલબત્ત, આ ક્થામાં સગાં-વહાલાં, મિત્ર-સ્વજનોની લાક્ષણિકતા-વિશેષતાની વાતો છે. સંસ્કૃત શબ્દ ‘ચિનુ’નો અર્થ ‘જે એકઠું કરે છે તે.” (પૃ.24) લેખક કસ્બાતી નાનાજીની કૃપાથી જન્મતાં જ ધોળકા પાસે 1650 વિઘા જમીન અને 15-20 મકાનોના વારસદાર બનેલા. આથી જીવનમાં ધન નહિ સબંધો- મૈત્રી એકઠી કરી છે.\nઆ આત્મકથામાં લેખકે સુહાગરાતથી લઈ સ્મશાન સુધીની વાતો, શરાબની સંગત અને ચિકનની રંગતથી મહેફિલો, જાહેર ખાનગી સ્મરણો નિખાલસ રૂપે આપણી સમક્ષ મૂક્યા છે. એમાંથી એમનું બહુ આયામી વ્યક્તિત્વ પ્રગટ થાય છે. ‘નાગરોના નાગર’, ‘પોતડીદાસોને પડકારનાર’, ‘રે મઠીયા, બૌદ્ધિક કવિ, દ્રવિડ સંસ્કૃતિના ઉપાસકોની ગાળ પામેલા ગોઠિયા, પ્રતિપળ સંવેદનાથી છલકતા માનવી, પ્રેમ ભૂખ્યા ઇન્સાન, વિધાર્થીપ્રિય અધ્યાપક –શિક્ષક એમ બહુવિધ રૂપ-સ્વરૂપ આત્મકથામાં નજરે ચડે છે.\nઆત્મકથાનો આરંભ તો નાનાજી-નાની, દાદીમા, માતા-પિતા, ભાઈ-બહેનો જેવાં કુટુંબીજનોના વ્યક્તિચિત્રોથી થાય છે. આ ચરિત્રોના આલેખનમાં બાળ ચિનુ મોદીનો પરિચય થતો જાય છે. માતા શશીકાંતા ઉર્ફે બબુબાને ત્રણ દીકરીયો પછી વિજાપુરમાં જન્મેલ ચોથુ સંતાન તે લેખક ચિનુ મોદી. માતાની વિધવિધ મુદ્રાઓ વિશે લેખક નોંધે છે: “ સાડી પહેરીને બેડમિંટન રમતી, લેડીઝ ક્લબની સેક્રેટરી થતી, વાડી-ખેતરમાં ઊભા મોલમાં ભેળાણ થતાં, ભાલો લઈને દોડી જતી, અને જરૂર પડ્યે પિયતમાં પાણી વાળતી, શેવ્રોલેટ કાર પણ ચલાવે ‘પાંચ પુરુષ ભાંગીને ઘડેલી બા’ (પૃ. 32) જ્યારે લેખક બીજીવાર લગ્ન કરીને આવે ત્યારે ધારિયું લઈને મારી નાંખવાય ધસી આવે છે. ‘આવી જનનીની જોડ કયાંય જડે?” `(32) લેખક નાના નાના વાક્યોમાં, વાતચીતની હળવી શૈલીમાં વ્યક્તિચિત્રો આલેખતાં, પોતાની જાતને પણ ઉકેલતા આલેખતા જાય છે.\nનાના રણછોડલાલ મથુરદાસ કસ્બાતીને સંતાનમાં પુત્રની ખોટ હતી તેથી ભાણેજ ચિનુને વારસદાર બનાવે છે. સમગ્ર ઉત્તર ગુજરાતમાં ‘મોદી વકીલ’ તરીકે જાણીતા પિતા ચંદુલાલ મોહનલાલ મોદી વિજાપુર મ્યુનિસિપાલિટીના પ્રમુખ, મહેસાણા લોકલ બોર્ડના ઉપપ્રમુખ પણ રહેલા. લેખકના પ્રાથમિક શિક્ષણની શરૂઆત વિજાપુરથી થાય છે. આગળ પાછળ ગાયક્વાડી લિબાસમાં બે પટાવાળા ચાલતા હાયને વચ્ચે શરમાતાં શરમાતાં લેખક ચિનુ મોદી. જનોઈ ધારી શિક્ષકની ચૂંટલીઓ ન ખમાતાં બહેનો સાથે વખારિયા સ્કૂલમાં પિતાજીએ ભણવા બેસાડ્યા. લેખક નોંધે છે: “કન્યાઓની આદત મારા બાપુજીએ જ પાડેલી, જે મોટપણે ભારે નડી એ આખું ગુજરાત જાણે છે.”(38) રંગીલા- રંગદર્શિ મિજાજ ધરાવનાર ચિનુ મોદી પોતાના ગુણ-અવગુણ, સ્વભાવનું પગેરું આમ બાળપણમાં શોધી આપે છે.\nદર અઠવાડિયે એક દિવસ ઘોડેસવારીનો શો જોવા પૂના જનાર પિતા ‘સી.એમ. મોદી’ વકીલને ‘ખેડે તેની જમીન’નો કાયદો આવતાં વિજાપુર છોડી ધોળકા રહેવું વસમું રહ્યું. પરંતુ કિશોર ચિનુ માટે આનંદનો અવસર હતો. કસ્બાતીના ‘શાહજાદા’ ‘ભાણાબાપુ’ તરીકે ધોળકામાં વટ રહ્યો. આર.એસ.એસ.ના બાળકાર્યકર ચિનુ, ભાઈ અરવિંદ સાથે ભૂતની ચોટલી કાપવા જવું, હોળીની મોડી રાતે બન્ધ મકાનોના બારણા કાઢી હોળીના ભડકામાં નાખવા લાવવાં, કસ્બાતી પૂર્વજોના માળીયામાં ભંગાર રૂપે પડેલા તલવાર, ભાલા, બરશી, બખ્તર જેવાં આયુધો જોવાં ચલાવતા પ્રયોગ કરવા, પિતાજીએ સાચવી- સંતાડીને મુકેલું સ્રી-પુરુષના ગુહ્યાંગની છબી દર્શાવતું ‘કોકશાસ્ત્ર’ ચોરી-છૂપીથી જોતાં પકડાવવું પિતાજીના બૂટનો સ્વાદ ચાખવો વગેરે પરાક્રમોના કિસ્સાઓનો ખજાનો આ પુસ્તકમાં ભર્યો ભર્યો પડ્યો છે. લેખક નોંધે: “આજે યાદ કરું છું ત્યારે લાગે છે કે ‘રે’ મઠ માટે હું યોગ્યતા કેળવી રહ્યો હતો.”(73)\nઆટલે પહોંચતા આપણને થાય કે સાલ્લુ ભણવાની વાત કેમ આવતી નથી ? તેનો જવાબ આપતાં લેખક નોંધે છે: “ ભણવા વિશે બહુ વાત કરાય એમ નથી, કારણ કે ઘરે માસ્તર આવે અને મને ભણાવીને થાકે અને પછી થાકીને મારા બાપુજીને કહે, ‘આ તમારા છોકરાને ભણાવું ને તો મને ટી.બી. થઈ જાય.” (78) કુદરતની બલિહારી તો જુઓ થોડા વર્ષો પછી ધંધૂકામાં એ જ શિક્ષક એમ.એ.માં ભણવા લેખક પાસે જાય છે. અંગ્રેજીયતમાં નખશીખ રંગાયેલા વકીલ પિતાની ઇચ્છા તો લેખકને આઈ.એ.એસ. અધિકારી બનાવાની હતી. પાંચ શિક્ષકો ઘરે આવીને ભણાવતા ત્યારે ૩૯% ગુણે મેટ્રિક થયા. છતાંય પિતાજીનો ઉત્સાહ તૂટયો ન હતો. પરંતુ સુધીર માંકડ જેવા મિત્રના સંઘે ‘કવિતાના રવાડે’ ચડયા છે તે જાણી ત્યારે પિતાજીએ કહ્યું: “ જુઓ આપણે આઈ.એ.એસ. થવાનું છે, એટલે તમે જે કવિતા- કવિતા લખો છો એ આજથી બંધ, સમજ્યા?” (પૃ.૨૨) ઘણીવાર બૂટનો માર સહન કર્યો ને એક દિવસ બાપુજીને રોકડું પરખાવ્યું ‘એ નહિ બને’. ચતુર વકીલ બેટાના બળવાને ઓળખીને કહે “ગુજરાતી લો ને માસ્તર થજો’ની પરવાનગી આપી.\nલેખક ઘણી નોકરીઓ છોડી-બદલી છેવટે અધ્યાપક થાય છે. તેમની વિદ્યાર્થી પ્રીતિ ઊડીને આંખે વળગે તેવી છે. ચાહે ફી બાકી હોય, પ્રમમાં નિષ્ફળતા કે ગમતા છોકરા સાથે માબાપ લગ્ન કરાવવા રાજી ન હોય કે ઉધાર- ઉછીના પૈસા લેવા હોય પિતાતુલ્ય ગુરૂ લેખક પાસે વિદ્યાર્થી ભાઈ-બહેનો નિસંકોચ પહોંચી જાય. લેખક પોતાની વિદ્યાથી પ્રીતિ વિશે નોંધે: “વિદ્યાર્થી વગરનો હું પીંછા વગરનો મોર છું. હું મારી જંગમ મિલકત એવા વિદ્યાર્થીના કારણે તો કવિરાજ છું, કુબેર છું.” (પૃ.137) લેખકે પોતાના વિદ્યાથીઓને અહીં ઠેરઠેર યાદ કરી ગૌરવ કર્યું છે.\nઅમદાવાદમાં નવચેતન હાઈસ્કૂલ, સેન્ટઝેવિયસ કોલેજ, ભાષા ભવન વગરે સંસ્થાઓમાં અભ્યાસ અને તોફાન મસ્તીની ઘણી બધી વાર્તાઓ આલેખી છે. દિગીશ મહેતાને વિદ્યાર્થી સમાજનાર, ચીમનભાઈ પટેલ એક લેકચરમાં ‘વાસ્તે’ શબ્દ કેટલીવાર બોલે તેની ગણતરી કરનાર, કોલેજકાળમાં ‘સંસ્કૃતિમાં’ કાવ્ય છાપનાર ગુરુ ઉમાશંકર જોશી સામે ‘કૃતિ-સંસ્કૃતિ નહીં’ સામયિકમાં સક્રીય થનાર, એન.સી.સી.ના ઠપકાનો બદલો લેવા રમણલાલ ચી. શાહના બેસણાની જાહેર ખબર ગુજરાત સમાચારમાં છપાવનાર વગેરે વિદ્યાર્થી અવસ્થાની ટીખળ-મસ્તી અને અધ્યાપકોની નિર્દોષ પજવણી ને લેખક અહીં સ્મરે છે. તેમાં તોફાની વિદ્યાર્થી તરીકેની લેખક ઉપસી આવે છે. અમદાવાદમાં નવાસવા રહેવા આવેલા ધોળકાના ભાણાભાઈ લઘુતાગ્રંથિથી પીડાતા ક્રિકેટ પર થોડૉ સમય હાથ અજમાવી વિનોદભટ્ટની સાથે સાયકલ પર ઘણા સામયિકોની ઓફિસના ઉંમરા ઘસ્યા પછી “કુમાર”માં ઠરીઠામ થયા. અમદાવાદમાં રાવજી પટેલ, લાભશંકર ઠાકર, મનહર મોદી, રાધેશ્યામ શર્મા, રતિલાલ દવે, આદિલ મન્સૂરી વગેરે સાથે મિત્રતા જામી. (આ યાદી હજુ અધુરી છે હજુ આમાં ઘણાં નામો ઉમેરી શકાય.)\nઅમદાવાદ ઉપરાંત, વડોદરા, તલોદ, કડી, માણસા, મોડાસા, ધંધુકા, કપડવંજ આ બધા સ્થળો અને ત્યાંના જનો સાથે લેખકનો ઘરોબો હતો ચિત્ર, શિલ્પ સિનેમા, સંગીત, શિક્ષણ, રાજકારણ એમ બહુવિધ ક્ષેત્રોના માણસો સાથે લેખકને સંપર્ક સહવાસમાં આવવાનું બન્યુ. વળી, લેખક મહેફિલ અને મૈત્રીના માણસ એટલે પછી પૂછવું જ શું? લગભગ 281 જેટલા વ્યકિત વિશેષને તેમણે આ આત્મકથામાં યાદ કર્યા છે. અરુણા ચોકસી લેખક વિશે નોંધે છે: “ચીનુભાઈ મેળના માણસ છે. તાલમેલના માણસ છે મહેફીલના માણસ છે. “કરો જલસા’’ એ તેમનો જીવનમંત્ર છે. ઈર્ષ્યા આવે એટલી હદે અધધધ મિત્રોનો અઢળક વૈભવ ધરાવે છે. તેમના પરિચયવર્તુળમાં હોવું એ પણ કંઈ નાનીસૂની વાત ના ગણાય. ચીનુ નામધારી શખ્સના ‘‘મોદીવર્તુળ’’ના કેન્દ્રમાં હો કે પરિધમાં – તેમના ‘‘મીડાસ ટચ’’થી ક્યારેય વંચિત ન રહી શકો.’’ [પૃ.319]\nરમેશ પારેખ, લાભશંકર ઠાકર , આદિલ મન્સુરી, ઈન્દુ પુવાર વગેરે સર્જક મિત્રોની વિદાયથી પોતાનાના જીવનમાં સર્જાયેલો ખાલીપો દિલો દિમાગમાંથી ખસતો નથી તેનું આલેખન કાવ્યમઢ્યું છે:\n“ એકલો ‘ઈર્શાદ’ કેવો એકલો?\nશબ્દથી અક્ષર થયે વરસો થયાં.”\nપતિ અને પ્રેમી લેખકના પ્રસંગોપણ વિરલ છે. સત્તર અઠાર વર્ષની ઉંમરે ચિનુ –હંસાનું નવપરણિત યુગલ અમદાવાદના નવા બનેલા બોટનિકલ ગાર્ડનમાં હળવા-ફરવા જાયા છે. ત્યાં ગેલગમ્મત કરતાં આ દંપતીને પોલીસ ઇલલિગલ કપલ ગણી પકડીને પોલીસ સ્ટેશને લઈ જાય છે. ત્યાં ઘણી આજીજી કરી પરંતુ કંઈ પરિણામ ન આવ્યું છેવટે વકીલ પિતાએ રૂબરૂ આવી લગ્ન પ્રમાણિત કરી આપ્યું છેવટે પોલીસ માની. વકીલ પિતાએ પોલીસવાળાને બરોબાર ખખડાવ્યા ત્યાં એક પોલીસવાળાએ શું કહ્યું તે લેખકના શબ્દોમાં જોઈએ: “ આ તમારો દીકરો કોઈ બીજી છોકરી સાથે ત્યાં બેઠેલો અગાઉ મેં પકડેલો.’’ ‘હા’ –એણે એ કહ્યું નહિ કે પૈસા લઈ મને ને જોલીને એણે અગાઉ છોડી મૂકેલાં.’’ (પૃ.98) આ વાંચીને આપણને રમૂજ થાય પરંતુ લેખકની એ વખતે શી હાલત થઈ હશે તે કલ્પી શકાય છે. વળી, આ પ્રસંગોની નિખાલસ રજૂઆત કરવી એ ઘણી હિમ્મત માંગી લે એવી વાત છે. આ આત્મકથામાં પત્ની હંસાબેનનું વ્યક્તિચિત્ર ભાવસભર બન્યું છે. પતિના મિત્રો માટેની આત્મીયતા અને આતિથ્યભાવના કેવી કે રાજેન્દ્ર શુકલ જેવા જેઠ અડધી રાતે શીરો બનાવવા ઊભાં કરે ને કહે ‘હવે થોડું ઘી નાખો –સાવ વાણિયા ન થાઓ’ ત્યારે હંસાબેન હસતાં હસતાં કહે ‘મારે પાંચ નણંદ છે તો તું છઠ્ઠી નણંદ છે.’ (પૃ.42) લેખકની ગેરહાજરીમાં રાવજી પટેલ ગાદલું, ચાદર, ઓઢવાનું લઈ જાય ને દોસ્ત ચિનુને ગમતું ઓશીકું ભાભી પાસેથી હઠપૂર્વક લઈ જાય. મણિલાલ બેનપણી સાથે આવે ને અંગત પળોમાં કોઈ ખલેલ ન પાડે તેનું ધ્યાન રાખવાની ભલામણ કરે. હંસાબેનની સહનશીલતા, વિષય પળોમાં પણ હસતાં રહેવાનો સ્વભાવ, પતિના બધા દોષો જાણ્યા પછી પણ બિનશરતી વ્હાલ અને અસીમ માતૃત્વ વગેરે ગુણો નિરૂપણ આપણને ભીંજવી જાય છે. લેખક પત્નીને જીવનભર જોઈએ એટલો આદર-પ્રેમ ન આવી શકયાનો પશ્ચાતાપ કરતા અહીં જોઈ શકાય છે.\nલેખક ચિનુ મોદીના પ્રેમ પ્રકરણો જગજાહેર છે. તેમ છતાં ઈર્ષાના માર્યા કેટલા પુરુષો મરચું મીઠું ભભરાવીને વાત કરે. લેખક પોતાના પ્રેમ પ્રસંગોની આ પુસ્તકમાં નિખાલસ રજૂઆત કરે છે. લેખક રોમેન્ટિક મિજાજના છે પણ અનૈતિક નથી. તેની પ્રતીતિ વાચકને થાય છે. પોતે એક સ્ત્રીવ્રતા નથી તે પણ કબુલે છે. લેખકે સિદ્ધાંતના ભોગે ક્યારેય કોઈના સાહચર્યનો સ્વીકાર કર્યો નથી. લેખક પોતાના પ્રેમ વિશે નોંધતા લખે છે: ”હું મર્યાદાપુરુર્ષોત્તમ રામ નથી. હું મારી લવમેરેજની જૂઠી ઈચ્છા પાછળ અનેક કુંવારિકાઓ સાથે સંબંધાયો અને એમની ભીતિને કારણે સંબંધ તૂટતા વગોવાયો. માત્ર મીનાક્ષી પરણવા તૈયાર થઈ તો મેં ત્રણ સંતાનોના પિતાએ મુસ્લિમ થઈને પણ એની સાથે લગ્ન કરેલાં”[પૃ.૨૪૭] પરંતુ લેખક માટે ૧૯૭૭ ના સપ્ટેમ્બરના આ દિવસો મૃત્યુની પણ વધારે દારુણ હતા. તેમની સાહસકથાનો ઝડપથી અંત આવ્યો. અંતે તો સાર એટલો જ આવ્યો. “કિસી નવટંકી વાલે સે પ્યાર મત કરના”[પૃ.૧૧૨ ] પ્રેમના આવા મધુર કટું અનુભવો- પ્રસંગોમાંથી ગઝલો લખાઈ છે. જેમ કે:\n“કોઈ ઈચ્છાનું મને વળગણ ન હો\nએય ઈચ્છા છે, હવે એ પણ ન હો,\nકોઈનામાં પણ મને શ્રધ્ધા નથી ,\nકોઈની શ્રધ્ધાનું હું કારણ ન હો.”[ [પૃ.૧૧૫-૧૧૬ ]\nઆત્મકથાકારની ગઝલોના કેન્દ્ર સ્થાને કોઈ એક નાયિકા નથી. ગણી બધી નાયિકાઓ છે તે વાતનો ઉલ્લેખ પણ આ પુસ્તકમાં જોવા મળે છે. લેખક પત્ની હંસાબેનના નિષ્પાપ અને નિર્વ્યાજ પ્રેમ ને વ્યવહારને યાદ કરી અજંપો અનુભવતા ઘણીવાર દેખાય છે.\nગામ, શેરી, ઘર, હોટેલ્સ, ભઠીયાર ગલીથી લઈ રેમઠ, આ કંઠ સાબરમતી, હેવમોર, ગુજરાતીસાહિત્ય પરિષદ, હઠીસિંગ વિઝ્યુઅલ આર્ટ સેન્ટર, કનોરિયા, ભાષાભવન, સ્પીપા, ઉપાસના વગેરે જેવાં અનેક સ્થળોએ એની જામતી ગોઠડી અને તેની ગતિવિધિનાં સંભારણાનું સુભગ આલેખન અહીં થયું છે.\nસહજ વાતચીત રૂપ ભાષાશૈલી પ્રયોજાઈ છે.પરંતુ આવશ્યકતા પ્રમાણે સંવાદ રૂપે કે આલંકારિક ભાષાનો પ્રયોગ પણ થયો છે.ક્યાંક નવલકથા કે ટૂંકીવાર્તાનો તો ક્યાંક નાટકના ગદ્યનો અનુભવ પણ થાય છે.તો લઘુકથાનું લાઘવ વ્યક્તિચિત્રોના આલેખનમાં જોઈ શકાય છે. અલબત્ત, આ આત્મકથા મર્યાદાથી મુક્ત નથી. સ્વરૂપગત ચુસ્તીની જગ્યાએ ઘણીવાર વિશુંખલતા પ્રેવેશી છે. આત્મકથાના આત્મચરિત્ર કરતાં અન્ય વ્યક્તિનાં સ્મરણચિત્રો વધી જાય છે. સ્વકીય અર્થઘટનો જોઈએ એટલા નથી મળતા. એકની એક વાતનું કે મન:સ્થિતિનું પુનરાવર્તન થતું પણ જોવા મળે છે.\nજીવનમાં બનેલા સારા ખોટા અનેક પ્રસંગો આબેહૂબ રજૂ કર્યા છે. કેટલા બધા લોકોની કેટલી બધી વાતો. એ દરેકના જીવનમાં આ પણને ડોકિયું કરાવે ને એ તમામની લાક્ષણિક્તાઓ પણ બતાવે. લેખક ચિનુ મોદી આપની યાદ શક્તિને સો સો સલામ તમારી સ્મૃતિસંદૂકમાં કેટકેટલો ખજાનો સચવાયેલો છે. પણ ફરીયાદ એ પણ છે કે એ ખજાનો અર્ધ ખૂલ્લો જ છે, આ ખજાનાના રત્નોની વાતો એવી તો રસપ્રદ છે કે અસંતોષ જ રહે છે. હજૂ તો જાણે ભાવતી મીઠાઈ આરોગતા હોય ને મોજ આવતી જાય છે ત્યાં જાણે વચ્ચે છાશ આવી ગઈ હોય એમ લાગે છે.\nડો. બિપિન ચૌધરી, સરકારી વિનયન કોલેજ, બેચરાજી જિ: મહેસાણા મો. 9428168797 ઈમેલ: bipinchaudhry617@gmail.com


શાહિદ કપુર સાથે બ્રેકઅપને લઇને કરીનાએ કર્યો મોટો ખુલાસો, તહ્યું મારા માટે હતું મુશ્કેલ | Kareena kapoor Khan talk about reason behind Breakup with shahid Kapoor ,here read full news - Gujarati Oneindia\n| Published: Friday, February 21, 2020, 20:09 [IST]\nબોલિવૂડના પ્રખ્યાત કપલ વિશે વાત કરીએ તો કરીના કપૂર અને શાહિદ કપૂર પણ આ લિસ્ટમાં જોવા મળે છે. એક સમય એવો હતો કે જ્યારે તેમના પ્રેમ અને લગ્નની વાતો ઘણી સાંભળવા મળતી હતી. ઘણી પાર્ટીમાં પણ તે બંને એક બીજાનો હાથ પકડતા નજરે પડતા હતા. બંનેના સંબંધો એવા હતા કે લગ્ન તેમના સંબંધનો આગળનો તબક્કો છે. પરંતુ એક દિવસ તેમના અચાનક બ્રેકઅપ થયાના સમાચાર બહાર આવ્યા હતા.\nસંબંધ ખતમ થવા પાછળનું કારણ\nજબ વી મેટનાં શૂટિંગ દરમિયાન, બંને બ્રેકઅપની આરે આવી ગયા હતા. આખરે એક તરફ ફિલ્મ રિલીઝ થઈ. સુપર હિટ થઇ. તે જ સમયે, બંનેનો સંબંધ સમાપ્ત થયો હતો. હાલમાં શાહિદે મીરા સાથે લગ્ન કર્યા. કરીના કપૂર ખાને સૈફ અલી ખાનને તેનો જીવનસાથી બનાવ્યો હતો. હાલમાં શાહિદ સાથેના બ્રેકઅપના 15 વર્ષ બાદ કરીનાએ જણાવ્યું કે તેમના સંબંધો ખતમ થવા પાછળનું કારણ શું હતું.\nટશન અને જબ વી મેટ શૂટિંગ વચ્ચે\nઅનુપમા ચોપરા સાથે વાતચીત દરમિયાન કરીના કપૂર ખાને શાહિદ સાથેના તેના સંબંધો વિશે વાત કરી છે. તેણે કહ્યું છે કે ભાગ્યની પોતાની યોજનાઓ છે. જીવન તે પ્રમાણે ચાલે છે. જબ વી મેટનાં શૂટિંગ દરમિયાન, ટશનન વચ્ચે ઘણું બન્યું જેના પછી અમે અમારા રસ્તા બદલી નાખ્યા.\nશાહિદ કપુર સાથે બ્રેકઅપને લઇને કરીનાએ કર્યો મોટો ખુલાસો\nજબ વી મેટનાં તેના પાત્ર ગીતનું નામ લેતી વખતે, કરિનાએ કહ્યું કે મારી વાસ્તવિક જીવનમાં અને ગીતની જિંદગીમાં ઘણી બધી વાતો થઈ રહી છે. તે સમયે વ્યક્તિગત અને વ્યવસાયિક પેટા સંભાળવું મારા માટે ખૂબ મુશ્કેલ હતું.\nમારા જીવન પર મૂવી\nતે આગળ કહે છે કે જો તમે જોશો કે બીજા હાફ પછી ફિલ્મમાં ગીતની જિંદગી બદલાઈ જાય છે. મારા જીવનમાં પણ એવું જ બન્યું જ્યારે ફિલ્મ બનાવવામાં આવી. કરીનાનું માનવું છે કે જબ વી મેટ અને ટશન તેની કારકિર્દી અને અંગત જીવનની વિશેષ ફિલ્મો છે.\nટશને મારું જીવન બદલી નાખ્યું\nકરીનાએ કહ્યું કે, ટશન સમયે હું ખૂબ જ ઉત્સાહિત છું. તે સમયે તેનું પાત્ર આકૃતિથી વધુ ખુશ હતું. તટશને મારું જીવન બદલી નાખ્યું. તેનું કારણ એ છે કે આ ફિલ્મના કારણે હું મારા જીવન સાથીને મળી હતી.\nઆ નિર્ણયથી એક જુદી જ જીંદગી લાગી\nજણાવી દઈએ કે ટશન પછી જ કરીના કપૂર અને સૈફ અલી ખાને એક બીજાને ડેટ કરવાની શરૂઆત કરી હતી. કરીના અને સૈફે 2012 માં લગ્ન કર્યાં હતાં. 2016 માં કરીનાએ તૈમૂરને જન્મ આપ્યો હતો. દરમિયાન વર્ષ 2015 માં શાહિદ કપૂરે મીરા સાથે લગ્ન કર્યા. આજે તેમને બે બાળકો છે, એક પુત્રી મીશા અને એક પુત્ર જૈન.\nkareena kapoor khan shahid kapoor કરીના કપૂર ખાન શાહિદ કપૂર\nKareena kapoor Khan talk about reason behind Breakup with shahid Kapoor ,here read full news\nStory first published: Friday, February 21, 2020, 20:09 [IST]


Deshmukh's hours-long interrogation by ED in money laundering case | મની લોન્ડરિંગ કેસમાં ઈડી દ્વારા દેશમુખની કલાકો સુધી પૂછપરછ - Divya Bhaskar\nDeshmukh's Hours long Interrogation By ED In Money Laundering Case\nકાર્યવાહી:મની લોન્ડરિંગ કેસમાં ઈડી દ્વારા દેશમુખની કલાકો સુધી પૂછપરછ\nહું તપાસમાં સહયોગ આપતો નથી એવો ખોટો પ્રચાર કરવામાં અાવ્યોઃ અનીલ દેશમુખ\nમહારાષ્ટ્રના ભૂતપૂર્વ ગૃહમંત્રી અનિલ દેશમુખ મની લોન્ડરિંગ અને ભ્રષ્ટાચારના કેસમાં આખરે સોમવારે જાતે એન્ફોર્સમેન્ટ ડિરેક્ટોરેટ (ઈડી) કાર્યાલયમાં સોમવારે બપોરે 11.50 વાગ્યે હાજર થયા હતા. તે પછી મોડી રાત સુધી દેશમુખની પૂછપરછ કરવામાં આવી હતી. ઈડીના જોઈંટ ડિરેક્ટર સત્યવ્રત કુમાર પણ મોડી રાત્રે મુંબઈ આવી પહોંચ્યા હતા. દેશમુખને ઈડીએ અગાઉ કમસેકમ ચાર સમન્સ મોકલ્યા હતા. તેમના ઘર અને અન્ય ઠેકાણાંઓ પર અનેક વાર દરોડા પાડ્યા હતા. દેશમુખે સમન્સ રદબાતલ કરવા માટે મુંબઈ હાઈ કોર્ટમાં ધા પણ નાખી હતી. જોકે તે નકારી કાઢવામાં આવી હતી.\nઆખરે સોમવારે દેશમુખ ઈડી સમક્ષ હાજર થયા હતા. આ પૂર્વે તેમણે એક વિડિયો મેસેજ વાઈરલ કર્યો હતો. તેમાં તેમણે જણાવ્યું કે મને ઈડીના સમન્સ મળ્યા છે. હું તપાસમાં સહયોગ આપતો નથી એવી ખોટી માહિતી ફેલાવવામાં આવી છે. દરેક સમન્સ પછી મેં ઈડીને માહિતી આપી કે મારી અરજી કોર્ટો સામે છે અને તેમાં ચુકાદો આવ્યા પછી હું જાતે ઈડી સમક્ષ હાજર થઈશ. મારા કર્મચારીઓ અને મારા પરિવારે હંમેશાં તલાશી દરમિયાન ઈડીને સહયોગ આપ્યો છે. મેં સીબીઆઈ સમક્ષ મારું નિવેદન પણ નોંધાવ્યું છે. આજે હું ઈડી સમક્ષ હાજર થઈ રહ્યો છું, એમ તેમણે સંદેશમાં જણાવ્યું હતું.\n29મી ઓક્ટોબરે હાઈ કોર્ટે દેશમુખની ઈડીના સમન્સ રદબાતલ કરવાની અરજી ફગાવી દીધી હતી અને તેમને ઈડી સમક્ષ હાજર થવા નિર્દેશ આપ્યા હતા. દેશમુખને ઈડીમાં હાજરી આપવા સમયે તેમના વકીલને લઈ જવાની પણ છૂટ આપી હતી. જોકે વકીલ દેશમુખથી દષ્ટિગોચર અંતરે રહેશે, પરંતુ પૂછપરછ સંભળાય નહીં તેટલા દૂર રહેશે, એવું કોર્ટે સ્પષ્ટ કર્યું હતું. ઈડીએ દાવો કર્યો છે કે દેશમુખ ગૃહમંત્રી હતા ત્યારે ડિસેમ્બર 2020 અને ફેબ્રુઆરી 2021 વચ્ચે બરતરફ એપીઆઈ સચિન વાઝે થકી વિવિધ ઓર્કેસ્ટ્રા બાર માલિકો પાસેથી આશરે રૂ. 4.7 કરોડની અનધિકૃત રીતે લાંચ પ્રાપ્ત કરી હતી.\nમુંબઈના ભૂતપૂર્વ પોલીસ કમિશનર પરમવીર સિંહે દેશમુખ પર ભ્રષ્ટાચારના આરોપ કર્યા હતા. તે પછી દેશમુખ વિરુદ્ધ એક મહિલા વકીલે કોર્ટમાં અરજી કરી હતી, જેને આધારે કોર્ટે સીબીઆઈને દેશની તપાસ કરવા માટે કહ્યું હતું. તેમાં મની લોન્ડરિંગની માહિતી બહાર આવતાં ઈડી પણ તપાસમાં જોડાઈ છે. સીબીઆઈએ હાઈ કોર્ટના5એપ્રિલના આદેશ અન્વયે પ્રાથમિક તપાસ શરૂ કરી હતી અને 21 એપ્રિલે એફઆઈઆર દાખલ કરી હતી. દેશમુખે તમામ આરોપ નકારી કાઢ્યા છે. ઈડીએ દેશમુખના બે સહાયકોની આ કેસમાં ધરપકડ કરી છે.\nસીબીઆઈ દ્વારા એકની ધરપકડ\nદરમિયાન સીબીઆઈ દ્વારા રૂ. 100 કરોડની વસૂલીના પ્રકરણમાં થાણેના રહેવાસી સંતોષ જગતાપની ધરપકડ કરી છે. તે અધિકારીઓની બદલીઓમાં વચેટિયો હોવાનું કહેવાય છે. સીબીઆઈ દ્વારા આ કેસમાં આ પહેલી ધરપકડ છે.


ACનું તાપમાન કેટલું રાખશો, જેથી સ્વાસ્થ્યને નુકસાન ના થાય - Gujju Media\nACનું તાપમાન કેટલું રાખશો, જેથી સ્વાસ્થ્યને નુકસાન ના થાય\nએર કંડિશનરનું ખોટું તાપમાન તમારા સ્વાસ્થ્યને નુકસાન પહોંચાડશે, સારી ઊંઘ માટે AC યોગ્ય રૂમ તાપમાને રાખો\nલોકો કોરોના વાયરસના ડરથી ઘરોમાં રહેવા મજબૂર છે, તો બીજી તરફ લોકો વધતી ગરમીથી છૂટકારો મેળવવા માટે એસી અને કુલરનો આશરો લઈ રહ્યા છે. જો કે, ઉનાળામાં લોકો કૂલર કરતા AC ને વધારે પસંદ કરે છે. કારણ કે તેને ચલાવવાથી થોડીવારમાં જ ઓરડામાં ઠંડક થાય છે. વધુ ઠંડક મેળવવા માટે, લોકો AC નું તાપમાન ખૂબ ઓછું કરે છે. આવી સ્થિતિમાં લોકો કેટલીક વાર ઠંડી-ગરમ સમસ્યાથી પીડાય છે.\nઉનાળાની ઋતુમાં લાંબા થાકેલા દિવસ પછી, આપણે બધા રાત્રે વધુ સારી રીતે સૂવાનો પ્રયત્ન કરીએ છીએ. રાત્રે6થી7કલાક સારી ઊંઘ લેવી એ માત્ર શારીરિક સ્વાસ્થ્ય માટે જ સારી નથી, પરંતુ માનસિક સ્વાસ્થ્ય માટે પણ ખૂબ મહત્વનું છે. આ સ્થિતિમાં, એસી દ્વારા ઓરડાના તાપમાને સમાયોજિત કરો અને રાત્રે સારી ઊંઘ લો. પરંતુ ઓરડાના ખોટા તાપમાન આપણા સ્વાસ્થ્ય માટે યોગ્ય નથી.\nવિજ્ઞાન મુજબ, રાત્રે રૂમના તાપમાને આશરે 67 ડિગ્રી ફેરનાઇટ એટલે કે 19 ડિગ્રી સેલ્સિયસ હોવું જોઈએ. આ તાપમાન ન તો ખૂબ ઠંડુ છે અને ન તો ખૂબ ગરમ. ઓરડાના 19 ડિગ્રી તાપમાનમાં સૂવું સરળ છે અને ઊંઘ સારી આવે છે.\nઓરડાનું તાપમાન ઊંઘને કેવી રીતે અસર કરે છે ?\nરૂમનું ખોટું તાપમાન આપણી મીઠી ઊંઘને બગાડે છે. જ્યારે ઊંઘ પૂર્ણ થતી નથી, ત્યારે આખી રાત પસાર થઈ જાય છે. સારી નિંદ્રા મેળવવા માટે આપણે સૂતા પહેલા એ.સી. શરૂ કરવું જોઈએ. કારણ કે આપણું શરીર રાત્રે સૂતા પહેલા ઠંડુ થવા લાગે છે\nસારી ઊંઘ માટે તમે બીજું શું કરી શકો ?\nઓરડાના તાપમાને સુયોજિત કરવા ઉપરાંત, ખાતરી કરો કે તમારા બેડરૂમમાં અંધકાર અને શાંતિ છે. આ સાથે, તમારું ગાદલું પણ આરામદાયક હોવું જોઈએ અને ખાસ કરીને ઉનાળાની ઋતુમાં સુતરાઉ બેડશીટ્સનો ઉપયોગ કરવાનો પ્રયાસ કરવો જોઈએ.\nહવે માત્ર એક બ્લડ ટેસ્ટથી કોરોનાવાઈરસનો દર્દી સ્વસ્થ થશે કે પછી તેની હાલત ગંભીર બનશે તે જાણી શકાશે\nઓવનનો ઉપયોગ કર્યા વગર ઘરે જ બનાવો બાળકોની પ્રિય ચોકલેટ કૂકીઝ, ચોકલેટ કૂકીઝ બનાવવાની એકદમ ઇઝી રેસિપી


રાઝીનો ૩૯.૨૪ કરોડ અને ૧૦૨ નોટ આઉટનો ૩૮.૨૫ કરોડ રૂપિયાનો બિઝનેસ\nઆલિયા ભટ્ટની 'રાઝી'એ ૪ દિવસમાં ૩૯.૨૪ કરોડ રૂપિયાનો બિઝનેસ કર્યો છે. બીજી તરફ અમિતાભ બચ્ચન અને રિશી કપૂરની '૧૦૨ નોટ આઉટ'એ ૧૧ દિવસમાં ૩૮.૨૫ કોરડ રૂપિયાનો બિઝનેસ કર્યો છે. 'રાઝી'એ શુક્રવારે ૭.૫૩ કરોડ, શનિવારે ૧૧.૩૦ કરોડ અને સોમવારે ૬.૩૦ કરોડની સાથે ટોટલ ૩૯.૨૪ કરોડ રૂપિયાનો બિઝનેસ કર્યો છે.\nઆ ફિલ્મ એક અઠવાડિયામાં પંચાસ કરોડનો આંકડો પસાર કરી જશે. '૧૦૨ નોટ આઉટ'એ બીજા અઠવાડિયાના શુક્રવારે ૧.૮૫ કરોડ, શનિવારે ૩.૦૫ કરોડ, રવિવારે ૪.૪૦ કરોડ અને ૩૮.૨૫ કરોડ રૂપિયાનો બિઝનેસ કર્યો છે. 'અવેન્જર્સ : ઈન્ફિનિટી વોર' અને 'રાઝી' સામે બીજા અઠવાડિયામાં પણ આ ફિલ્મ ખૂબ જ સારો બિઝનેસ કરી રહી છે.


તમિલનાડુમાં માનવતા થઈ શર્મસાર,અજાણી વ્યકિત એ ઝેર આપીને 18 શ્વાનોનું.... - GSTV\nતમિલનાડુમાં માનવતા થઈ શર્મસાર,અજાણી વ્યકિત એ ઝેર આપીને 18 શ્વાનોનું….\nતમિલનાડુની બાબત છે અહીં કૉલેજ રોડ પર કોંનગનાગિરી નામનું ક્ષેત્ર છે. એક દિવસ અહીયાં રહેવા વાળાઓ એ અહીં જોયું કે એક પછી એક શ્વાન મરી રહ્યા છે. તેમના મોંમાંથી એક સફેદ ફીણ આવી રહ્યા હતા. 13 મી મેના રોજ, સાત શ્વાન મૃત્યુ પામ્યા હતા. બીજા દિવસે ચાર વધુ શ્વાન મૃત્યુ પામ્યા. આમ 18 શ્વાન અચાનક મૃત્યુ પામ્યા છે. તેમાંના બન્ને શ્વાનમાં એક પાળેલુ પ્રાણી અને શેરી હતા. ત્યાં કેટલાક શ્વાન પણ હતા, તેમની તબિયત આરોગ્ય ખરાબ હતી. તેઓ મૃત્યુની કગાર પર હતા. ડૉક્ટરએ કહ્યું, તેમને ઝેરી ખોરાક આપવામાં આવ્યો હતો.\nઆરોપ એક ગોપાલ નામના માણસ પર લગાવવામાં આવ્યો છે. તે આ વિસ્તારમાં માછલી વેચતો હતો. અહીંના લોકો કહે છે કે ગોપાલ શ્વાન પર ગુસ્સે હતો. કારણ કે જ્યારે ગોપાલ તેમના મોપેડ્સથી પસાર થતો, ત્યારે ક્યારેક આ શ્વાન તેમના પર ભસતા હતા. તે બાબત નો બદલો લેવા માટે તે માછલીમાં ઝેર આપતો અને તે શ્વાન ખાતા અને મોતને ભેટયા હોતા.\nસ્થાનિકોએ પોલીસમાં ફરીયાદ કરવામાં આવી છે,તે લોકો એ જણાવ્યું કે અમે જાણતા નથી કે ગોપાલે ઝેર આપ્યું કે નહીં. કોઈએ તેમને ઝેર આપ્યું. કારણકે ડૉક્ટરએ આ કહ્યું છે. કોઈએ તે શ્વાનોને તેમની પસંદની કોઈ વસ્તુથી લલચાવ્યા હશે. અને તે વસ્તુ આ શ્વાન ખાશે તો કેટલા ખુશ થયા હશે, ત્યાર પછી શ્વાન તપડીને મોતને ભેટ્યા હશે.\nbreaking news gujaratiCrimeGujarat samachargujarati newsgujarati news liveLatest News in Gujaratilive gujarati newsNewsnews in gujarationline news gujarati liveTamilnadu\nભાજપે જ ભાજપનું કૌભાંડ ઉઘાડુ પાડ્યું, PM મોદીએ ઉદ્ધાટન કરેલા ટાઉનહોલમાં થયો ભ્રષ્ટાચાર


ભારતીય ગર્ભ નિરોધક ગોળીઓના અમેરિકામાં વેચાણ સામે વિરોધ : પ્રતિબંધ મુકવા યુએસના 117 સાંસદોએ કરી અરજી\nભારતથી અમેરિકા સુધી દવા પહોંચાડનાર યુરોપની કંપનીઓ પર કાયદેસરની કાર્યવાહી કરવાની માંગ\nવોશિંગટનઃ અમેરિકાના 117 સાંસદે અમેરિકા ફૂડ એન્ડ ડ્ર્ગ્સ વિભાગને લેખિતમાં અરજી કહ્યું છે કે, ભારતથી જે કંપનીઓ ગર્ભનિરોધક ગોળી અમેરિકામાં લાવીને વેચાણ કરે છે, તેના પર પ્રતિબંધ મુકવામાં આવે. ભારતથી અમેરિકા સુધી દવા પહોંચાડનાર યુરોપની કંપનીઓ પર કાયદેસરની કાર્યવાહી કરવાની માંગ અમેરિકન સાંસદો દ્વારા કરવામાં આવી છે.\nસાંસદોએ એફડીએ આયુક્તના નોરમન શાપ્રલેસને પત્રમાં જણાવ્યું કે, એક એક્સેસ જેવી યુરોપની કંપનીઓ એફડીએની સુરક્ષાન નિયમોનુ ઉલ્લંધન કરે છે, જેથી મહિલાઓ અને બાળકોના જીવ જોખમમાં મુકાઇ શકે છે.\nકોંગ્રેસના બન્ને દળોના સાંસદોએ 10 મેંના રોજ લખેલા એક પત્રમાં શાર્પલેસને અપીલ કરી કે, તેઓ અમેરિકી ગ્રાહકોને ગર્ભનિરોધક દવા માઇફપ્રેક્સ મેલઓર્ડરથી દવાઓ આપે છે. જેથી આવી વિદેશી કંપનીઓને જેવી કે એક એક્સેસ અને રાબ્લન જેવી કંપનીઓ વિરુદ્ધ કાર્યવાહી કરવામાં આવે.\nઆ પત્રમાં શાર્પલેસે અપીલ પણ કરી કે, એડ એક્સેસ મેલ ઓર્ડરથી ગર્ભનિરોધક દવાઓ ઉપલબ્ધ કરાવે છે, જેવી તમામ કંપનીઓ પર તેમની કાર્યપદ્ધતિ પર પ્રતિબંધ લગાવવો જોઇએ. અમેરિકામાં આવી કોઇ કંપનીને મંજૂરી આપવામાં નથી. આવી ફક્ત મેડિકલ અને સરકાર દ્વારા નિયુક્ત કરેલ વ્યક્તિ જ દવાઓ આપી શકે.


1100 લોકોએ શહીદી વ્હોરી છે, તેમને યાદ કરીને વોટ કરજો: મોદી | Narendra Modi addressing "Bharat Vijay" in Karimnagar, Andhra Pradesh - Gujarati Oneindia\n» 1100 લોકોએ શહીદી વ્હોરી છે, તેમને યાદ કરીને વોટ કરજો: મોદી\n1100 લોકોએ શહીદી વ્હોરી છે, તેમને યાદ કરીને વોટ કરજો: મોદી\nકરીમનગર, 22 એપ્રિલ: હાલમાં દેશમાં ચૂંટણી પ્રચારનો કાર્યક્રમ પૂર જોરમાં ચાલી રહ્યો છે. દરેક પાર્ટીના નેતાઓ લોકો સુધી પહોંચીને તેમને લુભાવવાની કોશીશ કરી રહ્યા છે. નરેન્દ્ર મોદી આખા દેશમાં ફરીને ભારત વિજય રેલીઓ કરી રહ્યા છે. જેના ભાગરૂપે આજે નરેન્દ્ર મોદી આંધ્ર પ્રદેશના કરીમનગરમાં ભારત વિજય રેલીને સંબોધીત કરતા કોંગ્રેસ સરકાર પર આકરા પ્રહારો કર્યા હતા.\nહું 2009માં કરીમનગરમાં ચૂંટણી અભિયાન માટે આવ્યો હતો. મેં તે સમયે જણાવ્યું હતું કે જો દિલ્હીમાં ભારતીય જનતા પાર્ટીની સરકાર બનશે તો અમે 100 દિવસમાં તેલંગાણા બનાવી આપીશું. હવે તેલંગાણા બની ગયું છે. નકશામાં સીમાંધ્ર અને તેલંગાણા અલગ તરી આવ્યું છે. નકશામાં રેખા ખેંચાઇ ગઇ છે. પરંતુ હવે તમારા હાથમાં ભાગ્યની રેખા દોરવાનો સમય આવ્યો છે. હવે તેલંગાણાના ભાગ્યનો નિર્ણય કરવાનો સમય આવ્યો છે. હવે તમારે એના માટે વોટિંગ કરવાનું છે કે સારુ તેલંગાણા કોણ બનાવશે. કોના માટે તમારે વોટિંગ કરવાનું છે.\nમોદીના ભાષણના મુખ્ય અંશો... અને વીડિયો..\nતેલંગાણાએ તેના ભાગ્યનો નિર્ણય કરવાનો છે\nહવે તેલંગાણા બની ગયું છે. નકશામાં સીમાંધ્ર અને તેલંગાણા અલગ તરી આવ્યું છે. નકશામાં રેખા ખેંચાઇ ગઇ છે. પરંતુ હવે તમારા હાથમાં ભાગ્યની રેખા દોરવાનો સમય આવ્યો છે. હવે તેલંગાણાના ભાગ્યનો નિર્ણય કરવાનો સમય આવ્યો છે. હવે તમારે એના માટે વોટિંગ કરવાનું છે કે સારુ તેલંગાણા કોણ બનાવશે. કોના માટે તમારે વોટિંગ કરવાનું છે.\n1100 લોકો શહિદ થયા\nદિલ્હીમાં જે મા-બેટાની સરકાર છે તેમનો વિશ્વાસ કરી શકશો? તેલંગાણા બનાવવા માટે 1100 લોકોએ છાતિમાં ગોળી ખાધી છે. શું તેમનું બલિદાન આટલી જલદી ભૂલાવી દેશો. માતા બહેનોના રૂદનને યાદ કરી તમે મને નક્કી કરો કે શું તેલંગાણામાં કોંગ્રેસ નામના પાપને ઘુસવા દેવું જોઇએ. આટલા વર્ષોથી આપને હેરાન કરવાનું પાપ કોંગ્રેસ પાર્ટીએ કર્યું છે.\nકોંગ્રેસ પરિવાર આંધ્રનો સ્વીકાર નહી કરે\nઇતિહાસ આપને ખ્યાલ હશે. દિલ્હીમાં જે સરકાર બેઠી છે તે મા-બેટા આંધ્ર હોય કે તેલંગાણા તેનો ક્યારેય સ્વીકાર નહીં કરી શકે. ઇન્દિરાજીની સરકાર હતી, રાહુલજીના પિતાજી રાજીવ ગાંધી મંત્રી હતા. અને એક દિવસ હૈદરાબાદના એરપોર્ટ પર આંધ્રના દલિત મુખ્યમંત્રી અંજૈયાનું જોરદાર અપમાન કર્યું હતું. બાદમાં ઇન્દિરાજીએ તેમને મુખ્યમંત્રી પદ પરથી હટાવી દેવામાં આવ્યા હતા.\nનરસિંમા રાવનું અપમાન\nનરસિંમા રાવ કોંગ્રેસના વડાપ્રધાન રહ્યા હતા. માતા-બેટાના મોઢે આપે તેમનું નામ નહીં સાંભળ્યું હોય. એટલું જ નહીં તેમની મૃત્યું તિથિ પર જન્મતિથિ પર ક્યારે તેમના શ્રદ્ધાંજલિ આપવા આ મા-બેટા ગયા નથી. હજી તો આ મા-બેટાને ગુસ્સો છે કે તેલંગાણાએ તેમને ઝૂકાવ્યું છે અમારી સરકાર બનશે તો અમે તેલંગાણાને સબક શીખવાડી દઇશું.\nઆ સુનામીમાં મા-બેટા બચવાના નથી\nતેલંગાણા બની ગયું પરંતુ તેમનો બનાવવાની રીત એવી હતી કે બેટો બચી ગયો પરંતુ માતા મરી ગઇ. હવે તેલંગાણા માતાવિહિન થઇ ગયું છે. તેને પુત્ર જેવો પ્રેમ આપીને મોટું કરે તેવી સરકારની જરૂર છે. હવે દિલ્હીમાં ભાજપની સરકાર બનવાની છે, કોઇ રોકી શકે તેમ નથી. હું દેશભરમાં ફરી રહ્યો છું, સુનામી ચાલી રાહી છે સુનામી. આ સુનામીમાં મા-બેટા બચવાના નથી.\nદિલ્હીથી તેલંગાણાને સહકાર મળે તેવું કરવાનું છે\nઆપે હવે બીજેપી-ટીડીપીના નેતાઓને જીતાડીને દિલ્હીમાં મોકલવા પડશે. જેથી દિલ્હીવાળી સરકાર તેલંગાણાની પણ જવાબદારી ઉઠાવે. આ કામ હું સારી રીતે કરી શકું છું. કારણ કે હું આપના જેવા ઘણા લોકોને હું સુરતમાં ઘણા લોકોનું લાલન પાલન કરી રહ્યો છું, જે મને આવડે છે. પરિવારવાદની રાજનીતિથી બચાવવાનું છે. તેમની પર વિશ્વાસ ના કરતા. આપના સપના મારા છે, જેને પુરા કરવામાં ભાજપની સરકાર કોઇ કસર બાકી નહીં મુકે.\n1100 લોકોએ શહીદી વ્હોરી છે, તેમને યાદ કરીને વોટ કરજો\nnarendra modi andhra pradesh karim nagar bjp congress નરેન્દ્ર મોદી આંધ્ર પ્રદેશ કરીમનગર ભાજપ કોંગ્રેસ\nNarendra Modi addressing "Bharat Vijay" in Karimnagar, Andhra Pradesh.


Climate change : દેશના દરિયાકાંઠાના આ શહેરો પર તોળાઇ રહ્યું છે સંકટ | Climate change : Crisis is looming over all these coastal cities of the country - Gujarati Oneindia\n1 hr ago દિલ્હીની રાહ પર રાજસ્થાન, રાજસ્થાનમાં પણ મોહલ્લા ક્લિનિક ખુલશે, કેજરીવાલે ખુશી વ્યક્ત કરી!\n1 hr ago દિલ્હી સરકારે જમીન સંબંધિત ડેટા પોર્ટલ પર મૂકવાનું શરૂ કર્યું, છેતરપિંડી પર લગામ લાગશે!\n2 hrs ago PM મોદીએ વિદ્યાર્થીઓના વખાણ કર્યા, વાંચો 'મન કી બાત'માં પીએમ મોદીએ શું કહ્યું?\n2 hrs ago Turmeric Milk Side Effects : આ3પ્રકારના લોકોએ હળદરવાળું દૂધ ન પીવું જોઈએ, નહીં થશે નુકસાન\n| Published: Tuesday, August 10, 2021, 17:10 [IST]\nનવી દિલ્હી : યુનાઇટેડ નેશન્સની એક પેનલે ક્લાઇમેટ ચેન્જ પર ભયજનક રિપોર્ટ આપ્યો છે. યુનાઇટેડ નેશન્સ ઇન્ટર ગવર્નમેન્ટલ પેનલ ઓન ક્લાઇમેટ ચેન્જ (IPCC)ના સોમવારના રોજ જાહેર કરાયેલા અંદાજ મુજબ આગામી બે દાયકાઓમાં વૈશ્વિક તાપમાન કોઈપણ સંજોગોમાં 1.5 ડિગ્રી વધશે. યુએન દ્વારા આ રિપોર્ટને માનવજાતિ માટે ખતરો ગણાવ્યો છે. આ રિપોર્ટના આધારે ઘણા અંદાજો લગાવવામાં આવ્યા છે, જેમાં ભારતના દરિયાકાંઠાના શહેરો માટે ચેતવણી આપી છે. નાસાના રિપોર્ટમાં અંદાજ લગાવવામાં આવ્યો છે કે, આ સદીના અંત સુધીમાં ભારતના ઘણા દરિયાકાંઠાના શહેરો દરિયામાં3ફૂટ સુધી જમીનમાં ધસી જશે.\nયુએન રિપોર્ટ ભારત માટે ખતરાની ઘંટડી ઉભી કરે છે\nયુનાઇટેડ નેશન્સ ઇન્ટર-ગવર્નમેન્ટલ પેનલ ઓન ક્લાઇમેટ ચેન્જ (IPCC) રિપોર્ટ શહેરોના આધારે વિગતવાર માહિતી આપવામાં આવી નથી, પરંતુ અંદાજ લગાવેછે કે, આબોહવા પરિવર્તનને કારણે હિંદ મહાસાગરમાં દરિયાનું સ્તર વાર્ષિક 3.7 મીમી છે.\nજેના કારણે દરિયાનું પાણી મુંબઈ, ચેન્નાઈ, કોચી, કોલકાતા, સુરત અનેવિશાખાપટ્ટન જેવા મોટા શહેરો સહિત ભારતના દરિયાકાંઠાના 7,517 કિમીના નીચાણવાળા વિસ્તારોમાં આવશે. આ રિપોર્ટના આધારે, અમેરિકન સ્પેસ એજન્સી નાસાએ સી લેવલ પ્રોજેક્શન ટૂલ તૈયાર કર્યું છે, જેનું માઇક્રોસ્કોપિક એનાલિસિસ ભારત માટે ખૂબ જ આઘાતજનક છે.\nભારતના 12 દરિયાકાંઠાના શહેરો સમુદ્રમાં3ફૂટ સુધી ધસી જશે - નાસા\nનાસાના ટૂલના આધારે આ સદીના અંત સુધીમાં એટલે કે આવનારા 79 વર્ષમાં દેશના 12 મોટા દરિયાકાંઠાના શહેરો દરિયાના પાણીમાં અડધા ફૂટથી સાડા ત્રણ ફૂટસુધી આવરી લેવાનો અંદાજ છે.\nયુએન પેનલના અહેવાલમાં ગરમીમાં ભારે વધારો થવાને કારણે તાપમાનમાં વધારો થવાની સંભાવના વ્યક્ત કરી છે. જેના કારણેગ્લેશિયર પીગળે છે, જેના કારણે દરિયાનું સ્તર વધતું રહેશે અને દરિયાકાંઠાના વિસ્તારોમાં વિનાશ શરૂ થશે.\nનાસાએ પ્રથમ વખત સમગ્ર વિશ્વમાં દરિયાનું સ્તર માપવામાટે આ સાધન બનાવ્યું છે, જેના આધારે તૈયાર થયેલા નકશામાં ભારતીય શહેરોની સંભવિત સ્થિતિ પણ દર્શાવવામાં આવી છે.\nભાવનગર પર સૌથી વધુ જોખમ\nનાસાના ટૂલના આધારે તૈયાર કરવામાં આવેલા નકશા મુજબ વર્ષ 2100 સુધીમાં દેશના શહેરો જે દરિયાના પાણીથી ભરાઈ જશે તેવી અપેક્ષા છે, સૌથી ખરાબ સ્થિતિ ગુજરાતના ભાવનગરની હોઈ શકે છે, જે 2.69 ફૂટ સુધીની પાણીમાં ધસી શકે છે.\nએવી જ રીતે કેરળમાં કોચી 2.32 ફુટ, ઓખા 1.96 ફુટ, તુતીકોરિન 1.93 ફુટ, ઓડિશાના પારાદીપ 1.93 ફુટ ભરી શકે છે. આ સ્થિતિ દેશની આર્થિક રાજધાની મુંબઈમાં પણ થઈ શકે છે, જ્યાં દરિયાનું પાણી 1.90 ફૂટ સુધી શહેરમાં પ્રવેશી શકે છે.\nએવી જ રીતે મેંગ્લોરમાં 1.87 ફૂટ, ચેન્નાઈમાં 1.87 ફૂટ અને આંધ્રપ્રદેશના વિશાખાપટ્ટનમાં 1.77 ફૂટ સુધી પાણી શહેરમાં આવી શકે છે. (નકશો સૌજન્ય : નાસા ટ્વિટર)\nમહારાષ્ટ્રમાં શું હશે પરિસ્થિતિ?\nક્લાઇમેટ સેન્ટ્રલે કોસ્ટલ રિસ્ક સ્ક્રીનીંગ ટૂલ પણ તૈયાર કર્યું છે, જેણે 2050 સુધીમાં ગ્લોબલ વોર્મિંગના પરિણામોની આગાહી કરી છે. આ સાધનના આધારે આપવામાંઆવેલી શક્યતાઓ અનુસાર પણ ભારતના દરિયાકાંઠાના વિસ્તાર માટે કોઈ સારા અંદાજ નથી. આ અંદાજ મુજબ મહારાષ્ટ્રના દરિયાકાંઠાના વિસ્તારોમાં આબોહવાપરિવર્તનની અસર ખૂબ ખરાબ થઈ શકે છે.\nઆમાં એકલા મુંબઈનો 65 ટકા ભાગ પાણીમાં ડૂબી ગયો હોવાનું કહેવાય છે. આ અંદાજ મુજબ માત્ર કોલાબા અને દાદર જેવા વિસ્તારો જ નહીં, પણ બાંદ્રા અને મીરા-ભાઈંદર, વસઈ, વિરાર અને નાલાસોપારા જેવા ઉપનગરો પણ દરિયાના પાણીનો પ્રવેશ જોઈ શકે છે. આ સિવાય મુરુન્ડ,અલીબાગ જેવા દરિયાકાંઠાના વિસ્તારો પણ દરિયામાં સમાઈ શકે છે.\nગોવા અને ગુજરાતના શહેરોની હાલત શું હશે?\nનાસાએ માત્ર ગુજરાતના ભાવનગરને જ સૌથી જોખમ છે. આ સાથે ટૂલ અનુસાર રાજ્યના પશ્ચિમ વિસ્તારો જેવા કે સુરત, ભરૂચ, ભુજ, કચ્છ અને ગાંધીધામ દરિયાની સપાટી વધવાથી સૌથી વધુ અસરગ્રસ્ત છે. આ સમયે 2050 સુધીમાં ગોવા માટે કોઈ સારી આગાહી નથી. એવો અંદાજ લગાવવામાં આવ્યો છે કે, ગોવા રાજ્ય તેના બીચ માટે પ્રખ્યાત છે, દરિયાની સપાટી વધવાની અસરનો પણ સામનો કરશે.\nકેરળ અને કર્ણાટક પર પણ કટોકટી\nકર્ણાટકના જે શહેરો દરિયાના પાણીના સંપર્કમાં આવવાનું જોખમ ધરાવે છે તેમાં કાવર, ગોકર્ણા, કુમટા ઉપરાંત ઉડુપી, થેક્કલ થોડા, મટ્ટુ બીચ જેવા વિસ્તારોનો સમાવેશ થાય છે. એટલું જ નહીં, મેંગ્લોર નજીકનો મરાવૂર ડેમ, ન્યૂ મેંગ્લોર પોર્ટ, કોડાયકાનાલ અને કોડી પણ આના કારણે પ્રભાવિત થઈ શકે છે.\nકેરળના કન્નૂરની આસપાસના વિસ્તારો જેમ કે એઝિકોડ, મુંડેરી, એઝોમ સમુદ્રના પાણીમાં ડૂબી જવાનું જોખમ છે. એ જ રીતે, દક્ષિણ કેરળના એરિમબટ, થેક્કુમકારા, પેરામંગલમ અને એર્નાકુલમને પણ દરિયાના વધેલા સ્તરનો સામનો કરવો પડી શકે છે. કેરળના જે વિસ્તારોમાં સૌથી વધુ અસર થઈ શકે છે તેમાં અલપ્પુઝા, કોટ્ટાયમ, એમબી પૂજા અને કોચી નજીક હરિપદનો સમાવેશ થાય છે.\nઆ શહેરો પર દરિયામાં ડૂબી જવાનું જોખમ\nઆ રિપોર્ટ અનુસાર તમિલનાડુના દરિયાકાંઠાના વિસ્તારો પર ખરાબ અસર પડશે. ચેન્નાઈના 45 ટકા મોટા પ્રમાણમાં પ્રભાવિત થવાની ધારણા છે.\nઆંધ્રપ્રદેશના શ્રીહરિકોટા અને વિશાખાપટ્ટનમ જેવા મહત્વના શહેરો પણ 2050 સુધીમાં તેની અસરમાં આવી શકે છે. ઓડિશાના દરિયાકાંઠાના શહેરો જેમ કે બ્રહ્મપુર, ગોપાલપુર સમુદ્ર પર, છતરપુર, ચિલ્કા તળાવની આસપાસનો વિસ્તાર પણ દરિયાના પાણીથી ઢંકાયેલા હોય શકે છે.\nઆ ઉપરાંત ભીતરકાનીકા રાષ્ટ્રીય ઉદ્યાન, પારાદીપ અને કેન્દ્રપરા જેવા શહેરો પણ સમુદ્રમાં ડૂબી જવાનો ભય છે.\nપશ્ચિમ બંગાળ સુધી સમુદ્રની સપાટી વધવાનું જોખમ\nગ્લોબલ વોર્મિંગથી સૌથી વધુ સહન કરી શકે છે, તેવા પશ્ચિમ બંગાળના વિસ્તારોમાં કોલકાતાનો સમાવેશ થાય છે. હાવડા સહિત તેના ઘણા શહેરી વિસ્તારો દરિયામાંડૂબી શકે છે.\nઆવા સમયે કોલકાતાની બહાર દરિયાનું પાણી ઓડિશાને નજીક આવેલા દિઘા, કોન્ટાઇ, તમલુક અને જયનગર જેવા શહેરોમાં પ્રવેશી શકે છે.\nclimate change flood rain un mumbai chennai kochi kolkata surat visakhapatnam asia global warming nasa climate india પૂર વરસાદ અન મુંબઇ ચેન્નાઇ કોચી કોલકાતા સુરત વિશાખાપટ્ટનમ એશિયા ગ્લોબલ વોર્મિંગ નાસા ભારત\nA panel of the United Nations has givenafrightening report on climate change. According to the United Nations Intergovernmental Panel on Climate Change (IPCC) released on Monday, global temperatures will rise by 1.5 degrees in the next two decades under any circumstances.\nStory first published: Tuesday, August 10, 2021, 17:10 [IST]